
1. Predgovor 


Kao što i sam naslov djela govori, ovaj rad se bazira na proučavanju uskoka, tj. pokušava 
valorizirati život i djelo senjskih uskoka s multiperspektivnog stajališta. Naime, kad se općenito 
pomišlja na uskoke, misli se na pirate, razbojnike koji su ,,haračili“ po jadranskom bazenu, 
zaleđu mletačko-osmanlijske 1 i austrijsko-mletačke 2 prostorne dihotomije 3 na istočnoj obali 
Jadrana. Svoj rad sam odlučio predstaviti u svjetlu jednog mini-istraživanja. Obuhvaća način 
života samih uskoka i predstavlja uskoke iz perspektive njih samih, a ne „baš onako kako su ih 
drugi 4 prikazivah. Uvodni dio obuhvaća političku i vojnu povijest same epohe, zatim u samom 
sadržaju rad se bazira na gradu Senju, uskocima te minucioznoj obradi poglavlja o Uskočkom 
ratu i na kraju je zaključak, tj. moje mišljenje o njima. 

2. Uvod 


Senjski su uskoci junaci jednog ciklusa južnoslavenske narodne epske poezije, ali oni nisu 
samo dio legendi. Arhivi i povijesni spisi gotovo svih gradova i država koje su okruživale Jadran 
u šesnaestom stoljeću ispunjeni su bilješkama o tim pljačkašima, koji su gotovo cijelo stoljeće 
bili u službi kao neredovita vojska u habsburškoj pograničnoj posadi Senja. Uskoci su budili 
snažne i kontradiktorne osjećaje kod svojih suvremenika. Habsburške su nadvojvode i car slavili 
uskoke u njihovoj ulozi bedema kršćanstva, pripisujući im zasluge očuvanja Europe od navale 


1 Mletačko-osmanska granica protezala se od rijeke Zrmanje i kretala se uskim obalnim pojasom do Splita i Omiša 
te se nastavljala u Bokokotorskom zaljevu i u samoj blizini Budve. Gligor Stanojević, Senjski uskoci, Beograd, 
1973., karta na str. 336.-337. 

2 Istra je bila teren na kojem se susretao svijet dvovlašća Serenissime i habsburške krune. Granica je išla od rječice 
Glinščice, na istočnoj obali Istre, do uvale Stupovac podno sela Zagorja, na istočnoj obali Istre. Slaven Bertoša - 
Tatjana Bradara - Nenad Kuzmanović, “Kunfmi i zlamenja - oznake granica i međa u Istri od srednjeg vijeka do 
našeg doba“, Histria Archeologica, str. 119. 

3 Dihotomija - grč. dicha-dvostruko, dvojako: rastavljeno, odvojeno + temno- siječem, cijepam, lilologička podjela u 
dva člana. Bratoljub Klaić, Rječnik stranih riječi, Zagreb, 1990., str. 294. 

4 Drugi - misli se na njihove protivnike za koje su uskoci bili strah i trepet. 


6 



Osmanlija. Mlečani 5 su ih žigosali kao pirate i odmetnike, ispraćujući svoje brodove riječima: 
„Bog te čuvao od ruku senjskih uskoka“ 6 7 8 . 

Da bih bolje objasnio same senjske uskoke i njihovo podrijetlo, moram započeti s kratkim 
prikazom ranonovovjekovne povijesti hrvatskih i okolnih zemalja. 

n 

Obrana hrvatskih zemalja od turskih napada zasnivala se na sustavu koji je 1432. ustrojio 
kralj Sigismund na tri tabora: hrvatskom, slavonskom i usorskom. Glavnu obranu države vodio 
je kralj sa svojim posadama u utvrdama, a kada ta obrana nije bila dovoljna, pozivao se tabor. U 
slučaju veće potrebe podigao se „opći ustanak“, tzv. insurekcija. Ta obrana učvršćena je 
osnivanjem Jajajčke i Srebrničke banovine 1463.-1464. te osnivanjem Senjske kapetanije 1469. 
Turci provaljuju u hrvatske krajeve prema zapadu i jugu, ali i u drugim smjerovima. Područje 

o 

Neretvanske doline osvojili su 1490., Gornje Primorje 1492., a Imotsku granicu 1493. Iste 
godine jaki turski odred provalio je u Hrvatsku, Kranjsku i Korušku. Na povratku ga je dočekala 
hrvatska vojska pod zapovjednišvom bana Derenčina na Krbavskom polju te bila hametice 
potučena. U prvoj polovici XVI. stoljeća Turci započinju permanentna osvajanja hrvatskog 
regnuma: 1512. Srebrenik, 1513. Sinj, 1521. Šabac, Zemun i Beograd opustošivši teritorij sve do 
Petrovaradina; 1522. Turci osvajaju Kn in i Skradin, a 1523. Ostrovicu i Hrvatsku južno od 
Velebita, osim Obrovca i Klisa, te cijelo područje do Une i Save, osim Jajca i Banja Luke. U 
Gornjoj Hrvatskoj i Slavoniji valovi napredovanja islamskih osvajača jačaju nakon Mohačke 
bitke; 1526. osvojeni su Ilok i Osijek te je zauzeta istočna Slavonija 9 i Budim 10 , koji su nakratko 
izgubili 11 . 


5 Općenito su Mlečani bili protiv uskoka, ali ovdje konkretno se referiram na fra Paola Sarpija, Minnucia Minuccija 
i ostale mletačke pisce u ratu „contra uscocchi“. 

6 Catherine Wendy Bracevvell, Senjski uskoci. Piratstvo, razbojništvo i sveti rat na Jadranu u šesnaestom stoljeću, 
Zagreb, 1997., str. 3. 

7 Osmanlije, ili popularno zvani Turci, narod su koji potječe od mnogobrojnih muslimanskih naroda Bliskog Istoka, 
a postupno moć stječu pod Osmanom I. te se šire na „ostatak svijeta", a formalno 1383. pod Muratom I. postaju 
Carstvo, što znači, dobrih 30 godina nakon stupanja na europski kontinent. 

8 Anđelko Mijatović, Obrana Sigeta, Zagreb, 2010., str. 16. 

l) Milan Pelc, Renesansa. Povijest umjetnosti u Hrvatskoj, Zagreb, 2007., str. 9. 

10 Nakon Mohačke bitke. 

11 I ponovno ga konačno osvojili 1541. 


7 



U gradu Cetinu, nedaleko Slunja, na Silvestrovo 1526. sastale su se pristaše njemačke 
stranke 12 i Nikola Jurišić kao predstavnik Ferdinandov te izabrali Ferdinanda za kralja Hrvatske. 
Ferdinand se obvezao da će on i njegovi nasljednici za obranu Hrvatske držati tisuću konjanika i 
dvjesto pješaka, da će se brinuti za hrvatske gradove i utvrde i poštovati sva prava i slobode 
zemlje i staleža 11 . Na taj način je Ferdinand Habsburški, vojvoda austrijski, postao kraljem 
hrvatskim, ugarskim i češkim. To je bio ne samo začetak protuturske obrambene koalicije, nego i 
prvi korak prema stvaranju Podunavske monarhije, budućeg Austrijskog Carstva u kojem su 
Hrvatska i Ugarska činile prvu crte obrane. Slavonsko plemstvo nije prihvatilo izbor u Cetinu 
nego je 6. siječnja u Dubravi izabralo za svojeg kralja Ivana Zapolju 14 te je zemlji zaprijetio 
građanski rat. U rujnu 1527. Ferdinand je potukao Zapoljinu vojsku u Ugarskoj kod Tokaja, a 
Krsto Frankopan je poginuo u opsadi Varaždina. Većina plemstva je prešla na stranu 
Ferdinandovu 15 . Građanski rat je potrajao sve do 1540. 16 , a njime su se jedino okoristile 
Osmanlije za daljnja osvajanja i širenje na hrvatsko-ugarski teritorij 17 . Godine 1527. osvojile su 
Obrovac, Nadin i Krbavu i turska je granica pomaknuta sa Zrmanje prema Karlobagu. God. 
1528. osvojena su posljednja uporišta hrvatske obrane na Vrbasu, Jajce i Banja Luka te Lika 18 . 
Sljedeće godine Sulejman Veličanstveni poduzima pohod na Beč, ah bezuspješno. Također i 
1532., ali ga kod Kisega zaustavlja Senjanin Nikola Jurišić te se još jednom turska vojska 
neobavljena posla preko međurječja vratila u svoje Carstvo 19 . Nakon kraćeg predaha, Turci su 
napali Hrvatsku na istoku i na jugu. Potkraj 1536. provalili su u istočnu Slavoniju te osvojili 
Požegu i pet okolnih utvrda. Od osvojenog područja Slavonije Turci su ustrojili prvi sandžak 20 
na hrvatskom tlu. U kolovozu 1536. na jugu su Turci opsjeli Klis, posljednju obranu Splita. 
Osvajanjem Klisa, posljednjeg hrvatskog uporišta južno od planinskog masiva Velebita, 

12 Nazočili su: knez Ivan Karlović, Nikola Zrinski, Krsto i Vuk Frankopan. 

13 Dragutin Pavličević, Povijest Hrvatske, Zagreb, 1995., str. 149. 

14 Posljedica toga bio je sabor na Rakoškom polju iz 1505., prema kojem niti jedan stranac ne može biti kralj 
Ugarske ni Hr vatske. 

15 Dragutin Pavličević, nov. dj., str. 150. 

16 Te godine umire Ivan Zapolja. 

17 Nakon 1526. taj termin više nije u uporabi, ali ja ga ovdje koristim u geografskom kontekstu. 

IS Anđelko Mijatović, nav. dj., str. 24. 

19 To je bio posljednji put daje sultan išao s vojskom preko Hrvatske. Dragutin Pavličević, nav. dj., str. 153. 

20 Turska upravno-teritorijalna jedinica, nešto poput županije ili pokrajine. 

Osmanlije su učvrstile svoju vlast nad dalmatinskim zaleđem od Zrmanje do Neretve 21 . Nakon 
što su pali tvrdi grad Požega i Klis, kralj Ferdinand, radi prigovora hrvatskih velikaša, šalje 
vojsku u Slavoniju s namjerom da zauzme Osijek i presječe turski put preko mosta. Ta akcija 
možda bi i bila uspješna, ali Ferdinandov vojskovođa Ivan Katzianer 22 uplašio se slavonskih 
šuma, močvara i Turaka te pobjegao, a ostatke njegove vojske razbili su Turci u bitci kod 
povijesnih Gorjana 23 . Nakon toga Osmanlije su ovladale čitavom Slavonijom do Poilovlja. God. 
1541 Osmanlije povedoše četvrtu ofanzivu u kojoj zauzimaju Budim, koji postaje sjedište 
turskog paše. God. 1543. krenuše i na petu vojnu te osvajaju Valpovo, Orahovicu i Pakrac, a 
iduće Kraljevu Veliku i 1545. Moslavinu. God. 1547. Ferdinand sklapa petogodišnji mir sa 
sultanom Sulejmanom, ali rat opet započinje 1552. Te godine pada Virovitica, zatim Čazma i 
Dubrava te u Posavini Ustilonja, posljednja obrana Siska s istoka. Poslije toga Turci su ustrojili 
čazmanski sandžak koji je ujedno bio i najzapadniji sandžak na hrvatskom tlu i vršni domet 
turskih osvajanja u hrvatskom međurječju. 

Figura koja je eminentna za hrvatsku povijest te epohe bio je Nikola Zrinski ,,Sigetski“. Godine 
1556. odrekao se banske časti, da bi iste godine postao kapetan Sigeta, važne utvrde na jugu 
Ugarske koja je bila relevantna strateška točka turskog prodiranja prema Srednjoj Europi. God. 
1566. Turci napadaju Siget te ga u roku od mjesec dana osvajaju. Ono što je ovdje važno 
napomenuti jest da je Zrinski odolijevao nadmoćnoj osmanskoj sili jako dugo te je i u trenutku 
kad je situacija bila potpuno bezizlazna, ipak radije odlučio umrijeti nego predati se. Ovo 
napominjem čisto iz razloga valorizacije hrvatskih ratnika tadašnje epohe. Sljedećih desetak 
godina nije bilo pretjeranih osvajanja koje bi bilo vrijedno spomenuti, ali ono što je bilo značajno 
jest seljačka buna Matije Gupca te Ciparski rat 24 , Lepantska bitka i ustroj Vojne granice. Vojna 
granica jest značajna iz razloga što je prvi put do tada cjelokupna Hrvatska pokrivena sustavom 


21 Catherine Wendy Bracevvell, nav. dj., str. 22. 

22 Ipak gaje pravda sustigla. Zbog kukavičnog ponašanja pogubljen je u Kostajnici 1539. od strane Nikola Zrinskog 
tzv. ,,Sigetskog“. 

23 Dragutin Pavličević, nav. dj., str. 153-4. 

24 Ciparski rat trajao je od 1570. do 1573., u kojem je Sveta Liga uspjela zaustaviti napredovanje osmanskog 
Carstvoa na moru, ali su Mlečani izgubili otok Cipar. Više o ovom ratu kasnije, kada budem detaljno opisivao 
uskočku kronologiju. 

utvrda. Jest da začetci Vojne granice potječu još iz kraja 15. stoljeća 25 ali glavni dio formira se u 
prvoj 26 , a zatim i u drugoj 27 polovici 16. stoljeća. God. 1577. bošnjački sandžak-beg zauzima 
Cazin i Bužim te grad Zrin. God. 1591. na čelo Bosanskog pašaluka dolazi poturica Hasan-paša 
Predojević. S njegovim dolaskom osmanski napadi na kontinentalnu Hrvatsku se intenziviraju. U 
kolovozu 1591. Predojević je s jakom vojskom opsjeo Sisak, ali je za četiri dana morao prekinuti 
opsadu i vratiti se u Bosnu. I Hrvatski sabor je početkom 1592. donio zaključak o općem 
novačenju ili insurekciji. To je značilo da na banov poziv u rat moraju poći svi plemići hrvatskog 
kraljevstva osobno, ali i građani pa i kmetovi. Bila je to odluka o posljednjoj obrani ili općem 
ustanku 28 . 

U proljeće 1592. krenuo je Hasan-paša s oko 40000 vojnika, ali prije toga sagradili su današnju 
Petrinju 29 i osvojili Bihać. Od 24. do 29. srpnja trajala je opsada Siska, ali je posada odbila sve 
napade te se i ovaj put Hasan-paša morao povući. God. 1593. krenula je tursko-vlaška vojska 30 u 
juriš na Sisak. Grad je branilo 300 vojnika s Blažom Jurakom na čelu 31 . Oduprli su se turskim 
jurišima i pozvali hrvatskog bana u pomoć. Došao je s hrvatskom vojskom, a s njim je stigla i 
graničarska plaćenička austrijsko-njemačka vojska. Ban Erdody je u jurišu s malobrojnijom 


25 1. Ustroj Senjske kapetanije 1469. Te godine ugarsko-hrvatski kralj Matija Korvin oduzima knezovima krčkim 
grad Senj i pretvara ga u Senjsku kapetaniju, kasnije nazvanu Primorskom granicom, s ciljem obrane Primorja i 
Italije od provala osmanskih akindžija. 2. Poraz na Krbavskom polju 1493. Naime, te godine, prema ondašnjim 
kroničarima, pogiba „cvijet hrvatskog plemstva 11 i to je „prvi rasap kraljevstva hrvatskog 11 . 

J ' U prvoj polovici 16. stoljeća Ferdinand postaje hrvatski kralj te se obvezuje da će štititi Flrvatsku s 1000 
konjanika i 200 pješaka. 

~ 7 God. 1578.-1579. gradi se Karlovac, koji je bio remek djelo fortifikacijske arhitekture tadašnje Europe. 
Zvjezdoliki bastionski krakovi tvrđave poput masivnoga šiljatog plašta okružuju unutrašnjost, u središtu koje se 
nalazi kvadratičan trg oko kojeg su raspoređene ulice u ortogonalnoj mreži. Riječ je o pravilnom geometrijski 
koncipiranom urbanističko-fortifikacijskom sklopu koji objedinjuje funkcije obrane s vojnim i rezidencijalnim 
karakterom. Karlovac je predodređen postati najvažnijom utvrdom hrvatske Vojne granice. Njegov središnji položaj 
prema sjevernom i južnom dijelu hrvatske granice s Turcima učinio ga je logističkim uporištem iz kojeg se vojna 
podrška usmjeravala prema manjim pograničnim utvrdama Like i Krbave, Korduna i Banovine itd. Milan Pelc, nav. 
dj., str. 76. 

28 Dragutin Pavličević, nav. dj, str. 169.-170. 

29 Na ušću Petrinjčice u Kupu. 

30 Dragutin Pavličević, nav. dj., str. 171. 

31 Isto, str. 171. 

vojskom pregazio Turke i označio kraj „stogodišnjeg 44 hrvatsko-osmanskog rata i skorašnji 
početak „Dugog rata 44 između Osmanskog i Habsburškog Carstva koji će završiti mirom u 
Žitvatoroku 1606., a u kojem nijedna strana neće postići neku veliku premoć, bilo u 
teritorijalnom miru bilo u strateškom smislu, osim što će habsburški car Rudolf II. sultanu 
Muratu platiti odštetu od 200.000 forinti. Godine 1618. uskoci su raseljeni iz Senja, a tada 
započinje Tridesetogodišnji rat koji će potrajati sve do Westfalskog mira 32 i nakon kojeg Europa 
više neće biti ista. 


3. Senjski uskoci- dodirna točka triju Carstva 

Senjski su se uskoci razvili na dodiru granica triju Carstva na jadranskoj obali i u njezinom 
zaleđu. Jadran je u šesnaestom stoljeću pripadao Prejasnoj Republici i ona ga je smatrala svojim 
zaljevom. Posjedi Republike obuhvaćali su velik dio istočne jadranske obale, od Istre do 
Bokokotorskog zaljeva, s gradovima komunama od kojih je svaki bio okružen malim zaštitnim 
teritorijem i jadranskim otocima sve do Korčule 33 . Početkom šesnaestog stoljeća dalmatinsko 
zaleđe palo je u posjed Osmanskog Carstva. Osmansko napredovanje zaustavilo se pred 
Kvarnerom. Nakon 1526. pojas teritorija južno od rijeke i sjeverno od Zrmanje bio je pod vlašću 
austrijske kuće, nasljednika kruna Hrvatske i Ugarske. Hrvatsko primorje i njegovo zaleđe tvorili 
su jezgru habsburškog sustava za borbu protiv Osmanilja tzv. Primorsku granicu. U raznim 
utvrđenim gradovima Habsburgovci su smjestili pripadnike redovite i neredovite vojske. 

Početkom šesnaestog stoljeća Senj je bio poznat kao tranzitna luka, odakle se redovito izvozila 
velika količina drva, vune i kože u Italiju. Svake godine velike količine vesala izvožene su u 
Veneciju za potrebe mletačke mornarice 34 . Poslije pada Bosne, kralj Matija Korvin je 1469. 
oduzeo Senj Frankopanima i proglasio ga kraljevskim gradom. U njemu je osnovao kapetaniju 
koja će postati osnova za kasniju organizaciju Vojne granice. Kapetanija u Senju obuhvaćala je u 
zaleđu cijelu Gacku s Otočcem i kasnije Brinje s okolicom, a u primorju Starigrad i Novigrad na 
ušću Zrmanje 35 . Senj je bio mali grad okružen gustom šumom koja je s visokim planinama u 


32 God. 1648. 

33 Catherine Wendy Bracevvell, nav. dj., str. 4. 

34 Gligor Stanojević, nav. dj., str. 11. 

35 Isto, str. 12. 

njegovom zaleđu onemogućavala napade s kopna. Nije imao zaštićenu luku te je barke i manja 
plovila trebalo izvlačiti na kopno te vezivati i usidriti kao da su na moru. 

Osmanska invazija Balkanskog polutotoka pokrenula je selidbe velikog dijela stanovni š tva. 
Mnogi su prešli granice kako bi pronašli zakon na područjima susjednih država. Te su izbjeglice 
bile poznate pod raznim imenima: prebjezi, Vlasi, uskoci. Prvotno je naziv služio kao termin 

u 

kojim se označavaju izbjeglice, a s vremenom se riječ „uskok “ počela koristiti za one 
pripadnike pogranične neredovite vojske koji su se naselili u Senju te konačno je počela 
obuhvaćati sve građane Senja 37 . Senjani se nisu samo branili od Turaka, nego su ih napadali i u 
Dalmaciji. Premoć na moru otkrila je Senjanima neslućene mogućnosti borbe protiv Turaka. 
Geopolitički položaj Dalmacije bio je preduvjet za uspješnu borbu Senjana. Bez premoći na 
moru i bez Dalmacije, podijeljene između Venecije i Turske, nemoguće je zamisliti uskočku 
borbu. Senjani su bili jedini koji su priticali u pomoć ugroženim hrvatskim gradovima u 
Dalmaciji koje Turci još nisu osvojili 38 . Uskočki upadi na osmansko područje imali su dva 
oblika, tj. glavna smjera 39 : na jug u područje Like, koja je graničila s teritorijem habsburške 
kapetanije u Senju i u osmansko zaleđe Dalmacije 40 do kojeg se moglo doći samo morem i 
prelaskom preko teritorija Venecije ili Dubrovačke Republike. U službenim vojnim akcijama 
pod vodstvom graničarskih dužnosnika sudjelovalo je i do 2000 uskoka. Međutim, oni su se 
pretežito upuštah u samostalne gerilske akcije u grupama, ne većim od 30-40 ljudi pod 
zapovjedništvom od nekih svojih vođa. U tijeku pohoda koji su trajali i po nekoliko mjeseci, 
živjeli su od onoga što su pronašli kao ratni plijen 41 , tj. od zasjeda karavana ili pograničnih 
jedinica. 

Vrlo brzo su proširili opseg prepada na trgovinu Jadranom, pljačkajući osmanske trgovce i 
njihovu robu. Roba je bila prevožena kršćanskim brodovima i činila je velik zalogaj u trgovini u 

36 Etimološki riječ potječe od hrvatske riječiti „uskočiti". 

37 Catherine Wendy Bracewell, nav. dj., str. 5. 

38 Gligor Stanojević, nav. dj., str. 19. 

39 Catherine Wendi Bracewell, nav. dj., str. 5. Autorica na početku navodi dva smjera uskočkih prepada, a kasnije 
kada detaljnije objašnjava puteve pljačkanja spominje tri smjera, a treći koji dodaje jest područje istočno od masiva 
Velebita te ću se i ja držati tog objašnjavanja. 

40 Autorica također kasnije, kada podrobnije objašnjava pojam osmanskog zaleđa, navodi hercegovačko područje 
koje na početku ne spominje; isto, str. 106 . 

41 Misli se na stoku ili ratne zarobljenike za otkupninu. 

„Dominio del mare 42 “. Smatrajući da imaju pravo otimati teret nevjernika, uskočke su družine u 
malim lakim brodicama dočekivale trgovačke brodove te pretraživale njihov teret u potrazi za 
robom koje je pripadala Turcima i Židovima. 

Uskočki prepadi s vremenom postaju ozbiljna smetnja Mlečanima, jer su narušavali mletačko- 
osmanske odnose za koje su Venecijanci željeli da ostanu u situaciji status quo, pa su čak i išli 
toliko daleko da štite Osmanlije od uskoka kada bi god to mogli. Dok su Mlečani bili u ratu s 
Osmanlijama 43 , primali su u svoju službu uskočke novake i poticali njihove akcije, a u doba mira 
su ih progonili i zbog istih stvari koje su radili u vrijeme rata su ih tada kažnjavali, a kazna je bila 
smrt ili progon iz područja Mletačke Dalmacije. 

Ime uskok se prije pojavljuje u Klisu negoli u Senju. Prije dolaske Klišana u Senj formirali su 
se svi elementi kasnije uskočke borbe. Kliški uskoci ne bi uspjeli pretvoriti Senj u gusarsko 
uporište da Senjani već do tad nisu udarili osnove pomorskoj moći grada i vojnoj organizaciji. 
Od dolaska kliških uskoka senjski graničari zvat će se uskoci i pod tim imenom ostat će poznati 

•44 

u povijesti . 


4. Pristupi uskocima 

Gotova cjelokupna valorizacija uskoka okuplja se oko tri velika Carstva: Mletačke Republike, 
Habsburške Monarhije i Osmanskog Carstva, čiji su se interesi sukobljavali na Jadranu, a 
značenje uskoka sagledava se u kontekstu interakcije tih triju sila 45 . Većina spisa govori o 
ekonomskim i teritorijalnim interesima Venecije na Jadranu te na uskoke kao prijetnju tim 
interesima. U takvim studijama tumačenja uskočkih motiva prečesto su zasnovana na 
posljedicama njihovih akcija za Republiku: kako su njihovi prepadi štetili i interesima kršćana, 
uskoci su morali biti licemjeri koji su svoju pohlepu za plijenom skrivali iza vjerske fasade. 
Drugi pristup uskocima prilazi im kao priči o otporu prema represiji od stranih sila-Venecije i 
Osmanskog Carstva. Velik dio natpisa sadržan je u romantičarskom otkrivanju nacionalne 


L Pojam koji su uveli Mlečani da objasne svoje „bogomdano 11 pravo na Jadransko more. 

43 God. 1537.-1539. i 1570.-1573. 

44 Gligor Stanojević, nav. dj., str. 23. 

45 Catherine Wendy Bracevvell, nav. dj., str. 8. 

prošlosti južnih Slavena XIX. stoljeća 46 . Niti jedan od tih pristupa ne pruža adekvatnu pomoć u 
razumijevanju uskoka i njihovog diskursa u „svetom ratu“ na Jadranu XVI. stoljeća. Ekonomska, 
politička i vjerska konkurencija između tri carstva na Jadranu bila je fundamentalni uvjet za 
postojanje uskoka. No odnosi između tih sila nisu sami po sebi dovoljni da objasne cjelokupnu 
percepciju uskočke povijesti. Ovdje će se savršeno uklopiti referenca iz Senjskog zbornika 
znanstvenice Gruenfelder pa citiram: „Socijalna i gospodarska povijest očitava iz arhivske građe 
podatke koje se nižu i uklapaju u određeni mozaik. Do sada su povjesničari političke i državne 
povijesti više-manje zanemarivah sociološki pristup mikropovijesti. Taj pristup daje niz 
podataka na osnovu kojih se ne može više tolerirati jednodimenzionalne sl ik e o uskocima, 
gusarima iz gole nužde za preživljavanje ih o suludo hrabrim borcima i braniteljima, o 
neumoljivim neprijateljima Turaka ... Grubo rečeno: od sada moramo imati na pameti da su 
uskoci i jedno, i drugo i treće ... 47 

Mlečani i Turci označavali su uskoke kao pirate i odmetnike. Za Habsburgovce oni su bili dio 
Vojne granice i o njima se govori kao o vojnicima koji služe vojsku 48 , dok se one koje nisu bili u 
sastavu plaćenog dijela posade označava kao vojnike najamnike-venturine 49 . Problem koji je 
utjecao na proučavanje uskoka jest problem povijesnih dokaza. Najveća količina dokaza su 
izvješća mletačkih civilnih i vojnih predstavnika, izvješća dužnosnika Vojne granice, 
obavještajni dosjei dojavljivača i špijuna te opisi raznih neovisnih promatrača. Tri dokumenta su 


46 Slično promišljanje može se pronaći i kod Gligora Stanojevića u njegovom predgovoru od str. 5. do 9. Primjer: 
„Malo će se tko interesovati za uskoke sve do XIX vijeka kada će pod utjecajem romantizma, oživjeti proučavanje 
prošlosti, pa i senjskih uskoka. Svi ti radovi odlikuju se proizvoljnošću i nekritičnošću. Većinom su to prigodni 
članci, više političkog, nego naučnog karaktera 14 . 

47 Anna Maria Gruenfelder - Catherine Wendy Bracevvell: „Povijest uskoka - protiv današnjeg idealiziranja i 
mitologiziranja“, Senjski zbornik, god. 24., Senj, 1997., str. 302. Ono što me zaista fascinira su podaci koje sam 
otkrio čitajući članke navedene autorice u senjskim zbornicima. To su činjenice da autorica navodi da su izvori 
oskudni i da nisu baš eufemistički rečeno, plauzibilni, budući da dolaze većinom od strane Mlečana, s čime bi se 
relativno i mogao složiti, ali unatoč tome Bracewell navodi u svojem djelu da su izvori o senjskim uskocima 
mnogobrojni u obliku sudskih dokumenata, žalbi, pisama ili izvješća samih uskoka. Osim, što još naravno navodi 
iste „priče 11 od trojice autora Sarpija, Minuccija i Valvasora. 

4S I Gruenfelder i Bracewell priznaju da u arhivima u Beču i Grazu nema izvora o civilnom životu Vojne granice, 
tako da niti ne mogu kontribuirati razjašnjavanju fenomena uskoka. 

49 Venturini - uskoci bez plaćene službe u senjskoj posadi. Catherine Wendy Bracewell, nav. dj., str. 300. 

posebice značajna 50 . Prvi pisac povijesti senjskih uskoka Minuccio Minucci objavio je u Rimu 
1602. svoje čuveno djelo „Historia degli Uscocchi“. Minucci je bio prvi povjesničar koji je 
uskoke podijelio u dvije grupe: plaćenike i venturine, ali nije ulazio u objašnjenje ove podjele 51 . 
Dug ogled u dijaloškom obliku napisao je anonimni talijanski pristaša uskoka, Giovanni iz 
Ferma. Zatim Vettor Barbaro je napisao izvješće o Senju, a tu je i Marcantonio De Dominis, 
senjski biskup s kraja šesnaestog stoljeća. Svi su se oni upoznali s uskocima iz prve ruke i iznose 
brojne pojedinosti o životu u Senju 52 . Gruenfelder navodi sljedeće: ,,U slučaju senjskih uskoka 
postoji velika zapreka: oskudnost vrela, ako se izuzme nekoliko pisaca: Paolo Sarpi 53 , 
,,Giovanni“ iz Ferrare, William Lithgow, Johann Valvasor. Bracewell je iz izvora kojima se 
služila rekonstruirala određenu sliku - ali i ona se sama morala zapitati kol ik o je ta slika zaista 
realna. Nisu to svjedočenja uskoka o uskocima; o uskocima su pisali drugi, stranci, protivnici- 
Mlečani. Njihov je interes mogao samo biti: ocrniti uskoke 54 . Drukčiju vrstu materijala pružaju 
sudski dokumenti: žalbe ili svjedočenja pred mletačkim sudovima i dužnosnicima u Dalmaciji, 
ispitivanja zarobljenih uskoka ili onih osumnjičenih za pomaganje uskocima, svjedočenja 
svjedoka pred povjerenstvima Vojne granice. Ovi dokumenti također traže oprez i kritičko 
valoriziranje. Kazna za suradnju sa senjskim uskocima od strane mletačkih vlasti bila je smrt, a 
postavlja se pitanje kol ik o su dalmatinski ribari zaista bili iskreni prema lokalnim venecijanskim 
vlastima o susretu s uskocima. Ti zapisnici često sadrže sačuvane odgovore samih uskoka te 
pružaju vrijedan uvid u njihove stavove 55 . Također je opstao velik broj pisama ili izvješća samih 
uskoka, što relevantno pobija činjenicu da su uskoci „divlja banda u surovoj stvarnosti“, kako 
piše Minucci. Mletački materijali pružaju najbolje dokaze o aktivnostima uskoka u Dalmaciji i u 
osmanskom zaleđu. Izvori Vojne granice pružaju protutežu tome, ali oni nisu ni podrobni ni 

50 Catherine Wendy Bracewell, nav. dj., str. 18. 

51 Gligor Stanojević, nav. dj., str. 25. 

52 Catherine Wendy Bracewell, nav. dj., str. 19. 

53 Paolo Sarpi bio je čudo od djeteta, prvi se put iskazao u proučavanju prirodne filozofije, a tek se kasnije okrenuo 
pravnim i povijesnim istraživanjima. Sarpi je pripadao skupini od koje je Senat tražio savjetodavna mišljenja i 
pravne upute koje definiraju njegov položaj. Dobio je plaćeni položaj službenoga savjetnika za teologiju i kanonsko 
pravo. Preminuo je 1623. Frederic Chapin Lane, Povijest Mletačke Republike, Zagreb, 2007., str. 424.-425. 

51 Anna Maria Gruenfelder, „Senjski uskoci u povijesti svakodnevnice". Senjski zbornik, god. 28., Senj, 2001., str. 
107. 

55 Catherine Wendy Bracevvell, nav. dj., str. 19. 

brojni. Korisni su za proučavanje odnosa između samih uskoka i predstavnika habsburških vlasti. 
Osmanlijski materijali nude dodatnu protutežu tim dvjema vrstama izvora 56 . Citiram Gruenfelder 
o njezinoj percepciji „povjesničara 44 kojima se Bracewell služi za djelomično opisivanje svojeg 
djela: 44 ... trebalo je imati na umu da ti svjedoci nisu bili povjesničari u današnjem smislu. Paolo 
Sarpi bio je mletački „državni 44 povjesničar, odvjetnik državnih interesa Venecije. Valvasor je 
kroničar i putnik, koji duhovito s puno humora priča i ne opterećuje se načelom provjere 
iznesenih podataka. Talijanski anonimni pisac o uskočkim običajima također je „svjetski putnik i 
putopisac. Svi oni pišu da pouče svoje čitateljstvo i/ili da ga zabave 44 . Poparić kaže: 44 Posve je 
razumljivo da „Giovanni 44 ne bijaše po zanimanju nikakav pisac, već imućan i lijepo naobražen 
trgovac. Njega je natjerao jedino osjećaj nepravde da se uhvati pera. On je u svojoj duši bio 
duboko potresen 58 , kad je čitao i slušao, što su plaćenička pera širila po Italiji i kulturnom svijetu 
da što bolje osvjetlaju Republiku, a što više ocrne Uskoke 5944 . 

5. Podrijetlo, motivi uskoka i općenito o njima 

Ime uskok podrazumijeva izbjeglicu s druge strane teritorija, a uskoke koji su tijekom 
šesnaestog stoljeća popunjavali Senj najčešće se identificira s bivšim tuskim podanicima. Dok su 
neki uskoci bili podrijetlom iz Senja, mnogi su od njih bili novaci iz habsburških zemalja, 
ugroženih iako ne još i osvojenih od strane Osmanlija. Ostali su bili Hrvati iz mletačke 
Dalmacije i Dubrovnika, Albanci s mletačkih teritorija na jugu, pa čak i Talijani sa zapadne 
obale Jadrana. Ti su uskoci dolazili u Senj tijekom cijelog šesnaestog stoljeća, a struktura njihove 
imigracije mijenjala se tijekom stoljeća u skladu s izmjenama pritisaka koji su uskocima slali 
nove novake 60 . Krajem šesnaestog stoljeća Mlečani su srdačne odnose između uskoka i 
dalmatinske milicije objašnjavali nacionalnom pripadnošću: „Hrvati nikad neće dobro služiti 
Vašoj svjetlosti protiv uskoka, jer i jedni i drugi pripadaju istom narodu. 44 Iste se nacionalne 

56 Isto, str. 20. 

57 Anna Maria Gruenfelder, Senjski zbornik, god. 24., Senj, 1997., str. 304. Autorica dalje nastavlja s kritikama 
Bracewell. 

58 Subjektivni doživljaj autora za koji nisam siguran na koji način ga valorizirati. 

59 Bare Poparić, Povijest senjskih uskoka, Zagreb, 1936., str. 9. 

60 Catherine Wendy Bracewell, nav. dj., str. 53.-87. 

kategorije upotrebljavaju kako bi se objasnili sukobi između uskoka i mletačkih albanskih 
vojnika. Habsburški izvori povremeno identificiraju uskoke u Senju kao Hrvate - najčešće ih 
razlikujući od tzv. Nijemaca. Međutim, nacionalnost je rijetko predstavljala aspekt koji su 
promatrači smatrali bitnim za tumačenje uskočkih postupaka. Suvremeni izvori bave se 
državnom jurisdikcijom ili državljanstvom, ponavljajući neku od varijanti formule koju je 
primijenio šibenski rektor: senjski uskoci pripadaju trima narodima ili jurisdikcijama: “prvo, 
carski (habsburški) podanici, starosjedioci iz tog područja, drugo, turski podanici i treće, 
podanici Vaše Svjetlosti. I kad su razlikovali jurisdikcijske razdiobe, većina je promatrača 
pokazivala da su svjesni kako državljanstvo i nacionalni identitet nisu isto, objašnjavajući da je 
uskoke, iako su bili podanici različitih država, povezivalo zajedničko podrijetlo. God. 1593. 
napisao je glavni providur Almoro Tiepolo: „Uskoci pripadaju trima vrstama ljudi istog naroda i 
jezika, pomiješanih u ovom pljačkanju". 

Dva su vojna registra za senjsku posadu preživjela, jedan iz 1540., drugi iz 1551. Predstavljaju 
osnovu za analizu podrijetla uskoka koji su u prvoj polovici 16. stoljeća imali službeni položaj u 
Senju. Registar za 1540. navodi imena časnika i vojnika u Senju i u graničnim naseljima Otočcu, 
Starigradu, Brlogu i Prozoru. Popis sadržava imena 236 vojnika, od koji je 161 stacioniran u 
samome Senju. Od 54 imena na platnom popisu, koja mogu biti povezana s određenim mjestom, 
najveći je broj iz samog Senja. Te su stare senjske obitelji davale gotovo četvrtinu senjskog 
časničkog kadra. I među časnicima u Otočcu bilo je onih podrijetlom iz Senja. Habsburški 
podanici koji nisu bili iz Senja činili su drugu najveću odredivu skupinu u posadi. Osim 
nekolicine iz Brinja i Ledenica, većinom su dolazili iz Hrvatskog primorja i habsburške Istre te iz 
zaleđa istočno od Senjske kapetanije. Na osnovi platnog popisa ne može se otkriti veći dotok 
uskoka iz Klisa, iako su sigurno neki od njih kasnije završili u Senju. Broj novaka s osmanskog 
teritorija značajno se povećao nakon 1541., kada je Venecija iz Dalmacije protjerala one koji su 
prešli granicu da se bore protiv Turaka tijekom mletačko-osmanskog rata 1537.-1539. 

Platni popis iz 1551. pokazuje velik dotok novih novaka. Broj plaćenih vojnika u posadi 
naglo je porastao s osmanskim napredovanjem tijekom 1540-ih. Godine 1551. časnička su mjesta 
još uvijek većinom bila u rukama profesionalnih vojnika iz austrijskih zemalja te članova 
senjskih obitelji. Kao i 1540., plaćeni se dio posade sastojao od habsburških podanika, 
uključujući samo nekolicinu članova iz mletačke Dalmacije i s osmanskih teritorija. Vojni 
registri i popisi vojnika Vojne granic za 1540-e i 1550-e još ne spominju uskoke pod tim imenom 

u Senju. Veći se broj turskih i mletačkih podanika priključio uskocima u Senju krajem 1550-ih i 
tijekom 1560-ih. Otprilike u to vrijeme, riječ ,,uskok“ počela se upotrebljavati kao opći naziv za 
napadače pljačkaše umjesto za izbjeglice. Neprekidni osmanski prepadi na hrvatskoj granici 
između rijeka Kupe i Une zahtijevali su da se prihvaćanjem novih novaka iz pograničnog 
područja održava znatnija brojnost senjske posade tijekom 1560-ih i 1570-ih. Doseljavanje 
uskoka u Senj nastavilo se tijekom 1570-ih i 1580-ih, ali se počelo mijenjati područje s kojeg je 
dolazio najveći broj novih novaka. Reorganizacijom Vojne granice 1578. i osnivanjem novih 
kapetanija nastao je lanac utvrda i pograničnih naselja koja su mogla prihvaćati takve novake, te 
više nije bilo neophodno putovati sve do Senja. Sada je izvor većine novih doseljavanja u Senj 
predstavljalo tursko pogranično područje iz dalmatinskog zaleđa, posebice s teritorija koji su 
Osmanlije okupirale 61 . Ta su područja bila razorena tijekom mletačko-osmanskog rata 1570.- 
1573. i mnogi su osmanski podanici iz zaleđa ušli u mletačku službu. Kad su demobilizirani ne 
mogavši se prilagoditi mirnom životu, prije ili kasnije završavali su u Senju. Drugi su u Senj 
stizali izravno s osmanskog područja, kao primjerice oni koji se spominju pri neuspješnom 
zauzimanju Klisa 1580-ih. Broj spominjanja „turskih uskoka“ znatno je porastao u ovom 
razdoblju i već 1588. je procijenjeno da je devet desetina uskoka u Senju izvorno s osmanskog 
teritorija. Dalmatinci su također nastavili predstavljati velik dio uskočkih novaka. Tijekom 1590- 
ih u Senj je stigao novi val doseljenika iz osmanskih zemalja i Dalmacije. To je desetljeće 
započelo glađu u Dalmaciji i bosanskom zaleđu, tako žestokom da su Osmanlije zabranile izvoz 
žita. Venecija je tih godina drastično pooštrila mjere protiv uskočkih prepada. Mletačke su snage 
izvršile nebrojeni broj blokada Senja i Hrvatskog primorja te u zasjedi dočekivale i pogubljivale 
uskoke, dovodeći grad u stanje oskudice i unoseći dodatnu nesigurnost u već opasan život pa se 
broj novih novaka za Senj smanjio. Mnogi od onih koji bi inače otišli u Senj potražiti bogatstvo, 
u tim su uvjetima bili obeshrabreni. 


Zašto postati uskokom? 

Podrijetlo uskoka i razlozi koji su ih doveli u Senj nalaze se u korijenima suvremenih 
objašnjenja motiva i ponašanja uskoka., Prijatelji uskoka prikazivali su ih kao osmanske 
podanike, žrtve osmanske tiranije koje su pobjegle u Senj i koje se osvećuju izvodeći prepade na 

61 Misli se na zaleđa Zadra, Šibenika i Trogira. 

turske podanike. Njihovi su neprijatelji odgovarali da su većina uskoka najobičniji zločinci koji 
su u Senj pobjegli pred pravdom i u potrazi za plijenom. 

1. Senjani 

Iako su mnogi građani Senja pobjegli pred osmanskom invazijom, druge su stare obitelji ostale 
u gradu i između senjskih starosjeditelja i useljenika postojale su pravne i društvene razlike. 
Prema odredbama gradskog statuta, useljenici su bili incolae - stalni stanovnici grada bez 
posebnih prava, bez ikakvih obveza i povlastica koje su imali starosjeditelji. Iako je broj starih 
senjskih obitelji postao prilično malen, svijest o društvenoj razlici između starih Senjana i 
novopridošlih uskoka dugo se održala. Međusobni brakovi između senjskih obitelji i 
novopridošlih uskoka pomogli su u isprepletanju tih veza. Kako je vrijeme proticalo, drugi su 
Senjani preuzeli aktivnu ulogu u uskočkom ratovanju i kao časnici u sklopu posade i kao 
neplaćeni sudionici pohoda. Među njima su bili ne samo članovi plemenitih senjskih obitelji s 
dugom tradicijom služenja vojne službe, nego i građani skromnijeg podrijetla. 

2. Izbjeglice pred ratom 

Neprekidno je ratovanje s osmanskim snagama bilo uzrok koji je od senjskih obitelji napravio 
vojnike, upravo kao što je rat bio taj koji je mnoge izbjeglice natjerao među uskoke. Raspodjela i 
brojnost uskočkih novaka odgovara bujanju i povlačenju rata na granici - izravna posljedica 
otvorenog rata na turskoj granici bio je porast prognanika koji su zatim postajali uskoci u Senju. 
Neki od habsburških podanika u posadi bili su profesionalni vojnici iz Unutarnje Austrije, 
uključujući i petnaest do dvadeset njemačkih vojnika smještenih u Senju u svojstvu straže za 
utvrdu Nehaj. Brojčano stanje uskoka nisu povećavali samo prepadi osmanskih redovitih i 
pomoćnih trupa. I pohodi samih uskoka pridonijeli su razaranjima koja su otjerala ljude s njihove 
zemlje. Čak je i zatvoren ik u Senju zarobljen radi otkupa mogao postati uskok. Opisi nekih 
uskočkih prepada nagovješćuju da su oni bili izvršeni s namjerom da žrtve primoraju na bijeg u 
Senj . Uskočki su prepadi u Lici imali isti cilj, kao i prepadi na drugim mjestima u Vojnoj 
granici čija je svrha bila raseliti osmansku i ojačati habsburšku stranu. Rezultante kampanja 

62 Više o tome Catherine Wendy Bracevvell, nav. dj., str. 67. 

uskočkog zlostavljanja i razaranja često su kulminirale iseljavanjem cijelih sela i njihovom 
naseljavanju na habsburškom teritoriju. 


3. Turska tiranija 

Suvremenici su vjerovah da primarni uzrok bijega stanovništva u Senj predstavlja „turska 
tiranija“. Čak i nakon što su uskočki prepadi počeli nanositi ozbiljniju štetu mletačkim 
interesima, mletački su promatrači još uvijek navodili osmansku tiraniju kao glavni motiv 
pristupanja turskih podanika uskocima. 

Stoje značila „osmanska tiranija“? 

Osim nasilja iz razdoblja osvajanja, najčešće je bio istican vjerski progon. Uskoci su od 
muslimanskog osvajača bježali upravo zbog činjenice da su „se prisjetili da su bih rođeni u vjeri 
Krstitelja“, a u pohode su kretali kako bi se osvetili za tu vjeru. Ah vjerski progon nije 
predstavljao naglašeniju osobinu osmanske vladavine u 16. stoljeću. Nemuslimani su morah 
plaćati više poreze i posebne obveze, ah neislamske su vjere bile tolerirane i zaštićene unutar 
Osmanlijskog Carstva, a upravu nad nemuslimanima provodila je njihova vlastita crkvena 
hijerarhija. Okupacija kršćanskih zemalja od strane muslimanskih vojski, pretvaranje crkava u 
džamije, uvođenje danka u krvi ili devširme i prisilnog novačenja kršćana u osmansku miliciju 
za borbu protiv kršćanskih država, bih su doživljavani kao oblici vjerskog progona. 

Ekonomske i administrativne zloporabe u 16. stoljeću su u turskim pograničnim područjima 
bile mnogo raširenije od vjerskog progona. Osmanlije su morale povećati prihode za svoju 
naraslu administraciju, kao i za održavanje vojske koja se sve više oslanjala na plaćenike. 
Povisili su poreze, a zatim ozakonili posebna davanja. Osmanski se feudalni sustav počeo 
mijenjati: dodjeljivanje zemljišta spahijama kao naknade za vojnu službu po volji središnje vlasti 
promijenjeno je u darivanje u nasljedno vlasni š tvo. Središnja je uprava imala sve manje kontrole 
nad lokalnim vojnim elitama i često ih nije mogla spriječiti da počnu postavljati veće zahtjeve 
seljaštvu na svojim posjedima. 

Opća slabost Osmanlijskog Carstva u kasnom šesnaestom stoljeću na lokalnoj je razini 
doživljana kao ekonomska represija i socijalna nepravda. Obveze, porezi i stroga pravila 
ponašanja osmanske države mogle su izazivati gnjev, ah su bih podnošljivi. Međutim, iznenadno 

povećanje poreza, dolazak samovoljnih upravitelja i raspad pravosudnog sustava mogli su 
pogurnuti seljaštvo u pobune ili pristupanje uskocima. 

Nije samo seljaštvo bilo pogođeno. Položaj raznih kršćana, posebice kršćanskih pomoćnih 
vojnih snaga, tijekom stoljeća stalno se pogoršavao. Svaka iznenadna provala pobune protiv 
lokalnih uvjeta mogla je navesti te kršćanske osmanske podanike da se pokrenu s turske zemlje 
kako bi u vjeri živjeli među kršćanima i mogli umrijeti u kršćanskom svijetu. Senj je predstavljao 
magnet i za muslimanske graničare, jer su ekonomske i administrativne zloporabe pogađale i 
muslimane. I iz imena i nadimaka niza uskoka dade se zaključiti o njihovoj povezanosti s 
muslimanima: Muradt, Turco Marco , Turco Ivan, Guli-baba, Poturicza itd. Povećanje poreza i 
drugi ekonomski pritisci od sredine 16. stoljeća pogađali su i muslimansko seljaštvo. Povremeno 
bi nezadovoljstvo Osmanlijama buknulo u pobunama velikih razmjera, te bi kasniji bijeg pred 
odmazdom i naseljavanje stanovništa na habsburškom teritoriju u jednom trenutku donio 
uskocima veliki broj novih novaka. 

4. Bijeg s mletačkog teritorija 

Junačka bi pobuna protiv osmanske tiranije i bijeg uskocima radi osvete, gledani iz druge 
perspektive, mogli predstavljati zločin protiv državne vlasti i bijeg pred zasluženom kaznom. U 
očima mletačkih dužnosn ik a ista su djela, kada su ih činili turski podanici, predstavljala pobunu 
protiv turske tiranije, a kada su ih činili mletački podanici zločine. Mnogi su Dalmatinci bili 
pogođeni socioekonomskim promjenama i administrativnim zloporabama. Poput uskoka s 
osmanskog teritorija, dalmatinski su uskoci dolazili iz redova siromašnih i onih čije su povlastice 
iznenada bile ugrožene. Poput turskih uskoka, i dalmatinski su podanici mogli staviti motive 
svojeg bijega u Senj u kontekst borbe protiv Turaka. Osmanske invazije i katastrofalan ishod 
mletačkog ratovanja s Turcima prouzročili su propadanje dalmatinskoga gospodarstva tijekom 
16. stoljeća. Došlo je do revitalizacije trgovine na otocima koji su bili manje izloženi osmanskim 
napadima, ali je drugdje zbog rata i iseljavanja došlo do oštrog smanjenja broja stanovnika i pada 
proizvodnje svih vrsta. Velik je dio dalmatinskog teritorija tijekom rata od 1570.-1573. pripao 
Osmanlijama, pa su gradske komune izgubile svoja poljoprivredna zaleđa. Uski pojasevi zemlje 
koji su ostali u vlasni š tvu gradova bili su prenapučeni novopridošlim izbjeglicama prisiljenim 
prihvatiti bilo koje uvjete koji su im bili ponuđeni na poljima zemljoposjednika ili obrađivanje 

turske zemlje. Novopridošle izbjeglice zbijale su se u trošna predgrađa pred gradskim vratima i 
slobodni dolaziti i odlaziti kada žele, te a izbjeglice nisu oklijevale pristupiti uskocima. Mletački 
podanici i novi useljenici kretali su u prepade preko granice, bilo samostalno bilo u društvu s 
uskocima. Venecija je zabranjivala pljačkanje osmanskog teritorija ili građana jer je to 
predstavljalo prijetnju mletačko-turskim odnosima. Kazna za odlazak u prepad ili pomaganje 
uskocima, posebice ako počinitelj nije mogao biti uhićen, bila je progonstvo - izgon iz lokalnog 
okruga ili u ozbiljnijem slučaju s cijelog teritorija Republike, pod prijetnjom globe ili smrti. 

5. Obnova vojne službe 

Demobilizirani vojnici i mornari također su se mogli naći među uskočkim novacima. Neki su 
od tih vojnika služili pod Osmanlijama kao osmanska neredovita vojska te prebjegli na 
habsburški teritorij kada su im bile oduzete neke povlastice i položaji. Ostali su bili lokalni 
seljaci i izbjeglice s granice, unovačeni u mletačku vojsku tijekom ratova s Osmanlijama koje je 
mir učinio suvišnima. Neki od vojnika našli su stalna mjesta u gradskim posadama ili na 
galijama. Mnogo je više njih moralo biti opskrbljeno nekim drugim izvorom prihoda. Zemlje nije 
bilo dovoljno, osim u Istri i na otocima, a većina njih nije bila spremna preseliti se tako daleko. 
U vojnoj su službi vojnik i plaćeni veslač okusili nov život, oslobođen osobnih obveza seljaka. 
Mnogi su od tih vojnika u mletačku Dalmaciju stigli iz turskog zaleđa i potpisah za Signoriu da 
će se boriti s Turcima. Kad je postalo zločinom nastaviti s takvim bitkama u vrijeme mira, u 
Senju su pronašli tržište za svoju vojnu službu. 

6. Pustolovi 

Uskocima nisu pristupali samo oni koji su propali zbog nepovoljnog sklopa okolnosti. Kada je 
Senj stekao reputaciju utočišta za one koji vrše prepade, uskoci su počeli privlačiti pustolove koji 
su se željeli obogatiti, a nisu bili previše izbirljivi što se tiče izvora svoje zarade. U Senju je bilo 
pustolova ove vrste koji su dolazili iz svih pograničnih područja, ah oni bi imah razloga ostati u 
Senju samo dok su uskočki pohodi bili uspješni. Takvi uskoci nisu ostajali u Senju kad su 
mletačke blokade zarobile uskočke barke u Velebitskom kanalu te nije bilo moguće ići u pohode 
ili dopremati zalihe i žito iz Hrvatskog primorja, pa su izgledi da se dođe do bogatog plijena bili 

vrlo maleni. Takvi pustolovi nisu morali odlaziti u Senj. Mletački su zapovjednici izvješćivali o 
pojavi gusarskih družina koje su pljačkale pod uskočkim imenom, ali koje ničim nisu bile 
povezane sa Senjom. Pustolovi su ulazili u sastav uskoka i odlazili od njih u skladu s trenutačnim 
prilikama i ograničenjima. Bez obzira na ograničenja koja je uskočki život nametao, bijeg u Senj 
mogao je izgledati i kao socijalno oslobođenje i kao ekonomska prilika. Uskočke su se slobode 
sviđale ljudima koji su bili „umorni od seoskog života i nezadovoljni, potaknuti da žive od 
pljačke, uz odobrenje i malo rada“. Teški okovi starog života mogli su biti zbačeni bijegom u 
Senj. Uskočki je život bio život vojnika plaćenika. Prilike koje je pružao nisu bile ograničene 
podrijetlom ili statusom - do njih se moglo doći vještinom i hrabrošću. 

Obrazac useljavanja u Senj mijenjao se tijekom 16. stoljeća. Uskoci su isprva dolazili s obližnjih 
habsburških teritorija koje su ugrožavale Osmanlije, a zatim s jačanjem reputacije Senja iz 
cijelog hrvatsko-turskog pograničnog područja. Svako područje koje je poslalo novake u Senj 
postalo je bazom za buduće akcije uskoka, jer je svaki pridošlica dodavao svoju mrežu prijatelja i 
članova obitelji. Povećanje broja uskoka koji su u Senj došli iz mletačke Dalmacije pridonijelo je 
senjskoj zalihi znanja i iskustva u mletačkoj Dalmaciji. 

Zanimljivosti o uskocima 

Uskoci su bili ljudi posebnog soja. Još na suvremenike ostavljali su dojam svojim fizičkim 
izgledom i ratnim vrlinama. Mlečani su im priznavali i negirali hrabrost, ah čovječnost im nisu 
nikada pripisavali. Uskoci su bili „lijepi ljudi i po prirodi snažni“. Stasiti i vitki, s gustom 
bradom i perom navrh glave, obučeni „po uskočki“ i lako naoružani, svojom pojavom skretali su 
pažnju i ulijevali strah i poštovanje. Ljudi su vjerovah kako je jedan uskok ulovio zeca u trku. 
Njihova odjeća i naoružanje bili su u skladu s operativnim zadacima i vremenskim uvjetima. 
Giovanni iz Ferrare dao je najbolji i najadekvatniji opis uskočke odjeće i oružja: „njihovo odijelo 
je par gaća, iako od koljena nadolje ne toliko uzane, rascijepljene od lista do pete, bez nazuvka, 
napravljene od sukna i zakopčane željeznim ili srebrnim kopčama i jedan par suknenih čarapa s 
opancima na nogama, ječerma do ispod pojasa s polurukavicama na košulji širokih i kratkih 
rukava. Pola mišice je golo i preko nje nose dugačku haljinu po ugarski. Njihovo oružje je puška 
na kojoj je napravljena rupa na kundaku i vrhu kroz koju provuku kožni remen, toliko dug da 
mogu pušku nositi o ramenu preko leđa. Drugo oružje je sablja li sjekira, koplje ili buzdovan. 

Ljeti su nosili i struku koja im je služila kao šatorsko krilo u slučaju kiše i širili je po granama 
drveća. Kada plove barkama nose bijelj koji im služi kao pokrivač“ . 

Bio je to patrijarhalan i pobožan svijet koji je poštovao starijeg i bojao se Boga. Svi uskoci su 
bili katolici. U Senju nije bilo druge crkve osim katoličke. Došljaci, pravoslavni i muslimani, 
odmah su prelazili na katoličanstvo. Uskoci su vrlo pobožni i redovito posjećuju crkvu. Za svaki 
praznik trgovci bi ispred svojih dućana iznijeli klupe i stavili na pokrivač mnoge svijeće raznih 
boja i veličina. Građani su u odsustvu trgovca uzimali svijeće i ostavljali novac. Čak ni prosjak 
neće uzeti svijeće da ne plati 64 . 

Kada su se uskoci vraćali iz pohoda najprije bi svratili u crkvu da se zahvale Bogu za uspjeh. 
Redovito su od plijena odvajali dio za svećenika. Za Božić i Uskrs uskoci su sudjelovali u 
procesijama. Giovanni kaže:“ Ujutro na Božić svi se ljube u usta i cijeli taj dan ne rade ništa 
nego kada bi se sreli na ulici, ljubili se govoreći svakom: „Bože, daj Vam dobar Božić“. Ovakav 
međuljudski odnos, srdačnost, prijateljstvo i intimnost mogući su samo u patrijarhalnoj i čvrsto 
objedinjenoj zajednici. U takvoj sredini mnogi poroci nisu bili mogući. Opet navodi Giovanni: 
,,U gradu nećete naći prostitutke i kada bije zlatom platili, kažem u starom gradu; sve prostitutke 
su sa strane“. Kao svi patrijarhalci, uskoci su „ljubomorni na čast njihovih žena“. Čak ni poslije 
jednog vijeka ženski grijeh nije se zaboravljao. Ženu čija je baba počinila grijeh jednostavno bi 
ubili. 

Uskoci su svoje ratovanje tumačili jednostavno i jasno: oni vode sveti rat protiv pogana u 
obrani kršćanstva. Obrana granica kršćanstva na Balkanu bila je jedno od glavnih opravdanja 
Habsburgovcima da polažu pravo na hrvatsku krunu 65 . Habsburšku ideologiju predziđa 
kršćanstva kao okvira uskočkog djelovanja podržavala je Sveta Stolica i lokalno katoličko 
svećenstvo. Senj je bio sjedište biskupije, s katedralom i kaptolom, nizom manjih crkava te dvije 
bratovštine. Kao i drugi Senjani, i svećenstvo je bilo siromašno te je nakon zauzimanja crkvenih 
posjeda ostalo bez prihoda. Dio uskočkog plijena odlazio je na održavanje senjskih crkava, za 
koje se smatralo da su opremljene uskočkim poklonima i milodarima. I sam Rim potvrđivao je 
službenu ulogu uskoka kao branitelja od upada Turaka u Hrvatsku i Furlaniju te u druge dijelove 
Italije, ali i kao vojnu snagu koja je bila značajan čimbenik u svim planovima za oslobođenje 

63 Gligor Stanojević, nav. dj„ str. 30. 

64 Isto, str. 33.-34. 

65 Catherine Wendy Bracevvell, nav. dj., str. 155.-163. 

Balkana od muslimanskog jarma. Uskočka religioznost imala je osobitu boju, kakvu se u tom 
razdoblju može pronaći na graničnim područjima između kršćanstva i islama. To je bila vjera 
križara, u kojoj su se vojno i vjersko potpuno prožimali. Crkva i njezini simboli igrali su ključnu 
ulogu u uskočkom ratovanju, a sukladno tome i Crkva je „krenula u rat“. Svećenstvo je s oltara 
senjskih crkava pozivalo na sveti rat; služilo mise za uskoke koji su se spremali na službu u 
pograničnim utvrdama i blagoslivljalo njihovo oružje; vodilo procesije do uskočkih lađa, noseći 
križeve i škropeći ih, čak i na glavne vjerske blagdane; pohranjivalo plijen u kapelama; pa čak se 
i borilo uz svoju pastvu. Senjske crkve postale su hramovi u čast borbe uskoka za obranu 
kršćanstva od Turaka. Simboli uskočkih bitaka krasili su i crkve bratovština. Freske u crkvama 
su izblijedjele, ali zna se da je ikonografijom dominirao sv. Juraj, vitez koji ubija zmaja. 
Zaštitnik je Senja, a prikazanje na grbu grada. Opravdavajući svoje napade na Turke, uskoci su 
ih prikazivali kao vjerske suparnike, „neprijatelje imena Kristova“ i „izdajice kršćanske vjere“ 
koje treba progoniti i opljačkati kad god je to moguće. Prema Židovima uskoci su se često 
odnosili slično kao prema Turcima, pljačkajući njihove brodove i zahtijevajući otkupninu da ih 
puste na slobodu. 

Ideji „predziđa kršćanstva“ kao vodilji svojega djelovanja uskoci su dodali druge elemente, 
posebice zaokupljenost čašću. Ideal časti nije bio svojstven samo uskocima. To je bio dio 
mentaliteta ljudi s granice. Čast i njoj srodne vrednote zauzimale su središnje mjesto u moralnom 
kodeksu senjskih uskoka. Čast je bila glavna značajka junaka, naslova kojem su težili svi uskoci. 
Senjani koji su svjedočili u korist Ivana i Mihe Vlatkovića naveli su i druge osobine i djela po 
kojima se prepoznavao časni junak: odanost svome gradu, vojsci i uskočkoj skupini; 
„ispunjavanje svih viteških obaveza; spremnost da se u ratu prolije svoja krv i žrtvuje život; 
vičnost vojničkim vještinama; pomaganje svome gradu; slavne pobjede u dvobojima s Turcima i 
drugim neprijateljima kršćanstva, nemilosrdno kažnjavanje neposlušnika i pobunjenika 14 . 
Osobine koje su uskoci smatrah nečasnima: nespremnost da se prolije vlastita krv, izbjegavanje 
okršaja s neprijateljem; neopravdano hvaljenje; bježanje od opasnosti na granici, neuzimanje 
zarobljenika, ratnih trofeja i plijena, škrtost u nagrađivanju drugova i uhoda, izostanak općeg 
priznanja nečije muškosti i neimanje ratnih ožiljaka. Iz toga svega se zaključuje daje djelotvorna 
upotreba sile bila središnji oblik uskočke časti. Štovale su se snaga i oholost, a prezirale slabost i 
kukavno ponašanje. Gotovo čim bi prohodali, male Senjane bi upućivali na vježbe snage i 
izdržljivosti. Utrkivali bi se i borili sve dok ne bi potekla krv. Uskoku je oružje bilo znak 

muškosti i sredstvo da je dokaže u borbi. Ideal časti zahtijevao je odanost i vjernost zajednici, 
bilo da se radilo o rođacima ili članovima veće jedinice. Među uskocima zadana riječ je bila 
svetinja, što su otkrili Mlečani kada su ih pokušavali podmititi. Uskoci su svoja obećanja 
potvrđivah zaklinjujući se na svoju čast.. Svako kršenje zadane riječi smatralo se nečasnim, a 
odbijanje prihvaćanja zakletve uvredom. 

6. Uskočki sastav u Senju i Senjani 

Prema Paolu Sarpiju, pučanstvo Senja sastojalo se od tri skupine: starosjeditelja, plaćenih 
uskoka i venturina. 

„Starosjeditelji ( casalini ) su oni koji su se rodili u gradu ili su u njemu odrasli, a čija obitelj već 
generacijama tamo prebiva. Njih zovu i građanima, a ima ih oko stotinu. Zatim je tamo dvije 
stotine plaćenih uskoka koji su podijeljeni u četiri družine, svaka na čelu s kapetanom kojega 
zovu ,,vojvoda“. Međutim, osim te četvorice vođom (capo) smatraju svakog uskoka koji može 
naoružati lađu za pljačkaški prepad. Ovima se pridružuju skitnice i ljudi koji su napustili Tursku, 
kao i oni prognani iz Dalmacije ili Apulije, a nemaju trajno boravište u Senju. Sve njih zovu 
venturinima, a njihovim skupinama zapovijedaju vođe lađa koji ih vode u pljačku u obližnje 
krajeve 66 . 

Za razl ik u od Karlovca koji je utemeljen 1578. radi potreba Vojne granice, grad Senj nije bio 
isključivo vojna baza. Usporedno s posadom postojala je civilna zajednica s dugom tradicijom. 
Senj je istodobno bio i sjedište kapetanije pod vlašću Vojne granice i nadvojvode, ali i slobodni 
kraljevski grad izravno odgovoran hrvatsko-ugarskom kralju. Život u Senju odvijao se prema 
tradicijama kodificiranim gradskim statutom iz 1388. Nakon što je 1469. proglašen sjedištem 
kapetanije, upravne ovlasti postupno su prešle u ruke kapetana, koji je preuzeo ne samo vojnu 
nego i civilnu vlast. Prema tom dokumentu, stanovništvo se dijelilo na više načina. Postojale su 
dvije kategorije: starosjeditelji i pučani. Starosjeditelji se dijele na plemiće i pučane. Svi pučani 
koji su živjeli unutar gradskih zidina smatrali su se građanima, a oni iz senjskog kotara 
podanicima. 

Uskoci koji su se doselili u Senj iz smatrani su strancima (incolae)-, oni s plemićkom titulom 
nisu imah pravo na plemićke povlastice jer nisu pripadali hijerarhijskoj ljestvici senjskog 

66 Catherine Wendy Bracevvell, nav. dj., str. 119-138. 

društva, a oni pučkog podrijetla nisu podlijegali obvezama senjskih građana. Tako su doseljeni 
uskoci bili izuzeti od lokalnih zakona i podvrgavali se samo vojnim vlastima. Uskoci koji su 
doselili u grad iz krajeva izvan senjske oblasti mogli su sudjelovati u životu komune jedino ako 
ih je Vijeće plemića proglasilo plemićima ili građanima Senja. Senjski građani i plemići zadržali 
su gospodarske povlastice - pravo na neplaćanje poreza ili na porezne olakšice. I sam tlocrt grada 
naglašavao je podjelu Senja na civilni i vojni dio. Gradski kaštel, izgrađen kao rezidencija 
senjskih grofova, postao je 1469. sjedištem senjskog kapetana. Godine 1550. Lenković je 
predložio i da se na brdu izvan gradskih zidina sagradi kula, kako se neprijatelj ne bi mogao 
poslužiti tom kotom. Kula nazvana Nehaj dovršena je 1558. i postala je drugo uporište snaga 
Vojne granice u Senju, zahvaljujući svojem vrlo povoljnom položaju i utvrđenosti te zatvorenoj 
cisterni i skladištima. 

Uskoci, kako venturini tako i stipendiati, živjeli su od vrata do vrata s ostalim stanovnicima 
senjskih uličica. Uskočke obitelji unajmljivale su kuće od senjskih građana, a one bogatije 
kupovale su zgrade u središtu Senja. Došljaci i građani zajedno su se molili u crkvama, kupovali 
su grobnice jedni do drugih, a radi spasa duše ostavljah su zadužbine crkavama i bratovštinama 
kako bi si osigurali zagovor pred Bogom cijele zajednice. Gospodarski interesi uskoka i građana 
isprepletali su se. Kad je pljačka bila u pitanju, nestajalo je gotovo svih razlika između građana i 
vojne posade. Među uskocima i građanima vladao je određeni stupanj solidarnosti kada bi se 
jedni ili drugi našli u nevolji. Senjani su vojnicima pomagali braneći ih od optužaba za povredu 
pravila službe koje su im izricah časnici Vojne granice, osobito na suđenjima Ivanu i Mihi 
Vlatkoviću između 1609. i 1612. U obranu tih uskoka, koji su optuženi da su odlazili u prepade 
protiv naredbi uprave Vojne granice, suci, plemstvo i pučani sastavili su cijeli niz pisama i 
peticija. Po dolasku u Senj novak bi najprije ušao u redove venturina. Riječ ,,venturino“ dolazi 
od talijanske riječi ,,ventura“, što označavala vojnika najamnika. Kad bi takav novak stigao u 
Senj, primili bi ga kao pripravnika u gradsku stražu, budući da mu se kao nepoznatom čovjeku 
nije moglo potpuno vjerovati; isprva bi odlazio na ispomoć u operacije na terenu, a kad bi se 
dokazao srčanošću dobio bi plaću i povlastice kakve su uživali drugi uskoci. Neka vrsta 
venturina bih su i mnogi honorarni uskoci koji su živjeli na obali i otocima blizu Senja, a 
Senjanima su se pridruživali u pohodima, naplaćujući to postotkom od plijena. Venturini su bili 
i građani Senja koji su pljačkali s uskocima, a nisu imali plaćenu službu u gradskoj posadi. U 
izvješćima uvijek se spominje više venturina negoli plaćenih uskoka. Broj venturina narastao je 

80-ih godina šesnaestog stoljeća jer je tada u grad doselilo mnogo pograničnog stanovni š tva. Kao 
vojnici najamnici nisu imali ni stalnu službu ni plaću pa su u potpunosti ovisili o otetom plijenu. 
To je bio prvi korak u uskočkoj „karijeri 14 , venturini su bili i mladi momci bez obiteljskih obveza, 
koji nisu imali vojnog iskustva i još se nisu dokazali na bojnom polju. Takvi ljudi bili su željni 
akcija koje bi im donijele slavu i materijalnu dobit. Od vođe venturina očekivalo se da organizira 
takve akcije, a za to su bile najvažnije hrabrost i odlučnost. Sukladno tome, venturini nisu bili 
spremni slušati vođe koji bi od njih zahtijevali da mirno sjede kod kuće kad tako narede 
Habsburgovci. Oni bi se prvi pobunili protiv takvih zapovijedi. 

Plaćenici ( stipencliati) su se razlikovali od venturina po tome što su bili na platnom popisu 
Vojne granice pa su imali pravo na plaću kao članovi senjske posade. Uskoci su stjecali pravo na 
plaću i druge povlastice „prema stažu i iskazanoj hrabrosti“. Stipendiate je bilo lakše 
disciplinirati od venturina jer ih je vlast mogla otpustiti, ukinuti im plaću ili ih fizički kazniti. 

Senjski kapetan, predstavnik Vojne granice u Senju, bio je nominalni zapovjednik uskoka. Bio 
je dužnosnik Vojne granice koje su predlagali staleži Unutarnje Austrije, a izabirao Hofkriegsrat. 
Dužnosti kapetana bile su: plaćati i primati stipendiate ili ih otpušttati, rapoređivati kapetane na 
utvrde u njegovom području djelokruga po svojoj odluci, naređivati i provoditi same pohode 
prema svojoj volji te stegu među uskocima. 

7. Senj početkom XVI. stoljeća 

Početkom XVI. stoljeća Senj je bio poznat kao živa tranzitna luka, odakle se redovito 
izvozila velika količina drva, vune i kože u Italiju. U XVI. stoljeću bijaše prilično utvrđen. Na 
istoku se nalazila utvrda Nehaj, što znači „Ne bojim se nikoga 67 “. U toj utvrdi nije trebalo 
previše posade da odoli navali neprijatelja 68 . U Nehaju su tada bila dva topa. Jedan su zvali 
,,Fratar“ a drugi ,,Samson“. Na zapadnoj strani grad je štitila utvrda Šabac. Sa sjevera je grad 
branio papin kaštel koji je dao sagraditi Lav X. iz kuće Medici. Taj je kaštel bio okrugla oblika 69 . 


67 Autor Stanojević na samom početku djela navodi podatke o utvrđenosti Senja, ali radi se o tome da je Nehaj 
izgrađen tek u drugoj polovici XVI. stoljeća (1558.), tako da se o Nehaju prije toga ne može niti govoriti. 

68 Taj podatak potkrijepljuje i činjenica koju sam pronašao kod Bracewell, koja tvrdi da u Nehaju nije gotovo nikad 
bilo više od 20 plaćenika njemačkoga govornog područja. 

6g Ta se činjenica čini vrlo neobičnom. 

Na sjeveroistočnoj strani, u tzv. gradskom kaštelu, boravio je gradski kapetan. Dugo vremena bio 
je trgovačka luka za čitavo zaleđe, koje je prelazilo i samu Dravu. Pridolazili su u Senj i trgovci 
iz Italije, posebice iz Firence. U Senj su se naselile ,,talijanske“ obitelji kao npr. Strozzi, Salviati, 
Pasquini itd. Firentinci su tada trgovali ne samo s Neretvom i Bosnom, već preko Senja čak i s 
Ugarskom. Provale Turaka izazvale su velike privredne poremećaje u Hrvatskom primorju i 
njegovom zaleđu. Senj sve više gubi značaj izvozne luke 70 . Krčki knezovi ne mogahu se pomiriti 
s gubitkom Senja te će od kraja XV. stoljeća sustavno raditi na tome da ga vrate. Bernardin 
Frankopan je nosio titulu Senja, Krka i Modruša. Početkom XVI. stoljeća postavio je pitanje 
Senja, ali protiv njega su bili ostali Frankopani. Istovremeno je Anž Frankopan tražio pomoć od 
Venecije protiv Turaka i nudio joj Senj, ali Signoria je odbila ponudu. Za neko vrijeme 
Frankopani su smirili pretenzije prema Senju, da bi ih obnovili 1520-ih godina. U proljeće 1523. 
Bernardin Frankopan je okupio vojsku da zauzme Senj. Senjani se obratiše providuru Krka za 
pomoć. Venecija je odobrila upućivanje pomoći, ali tajno da se ne zamjeri ugarskom kralju. 
Nakon Mohačke bitke Senj potpada pod vlast kuće Habsburg. Tih godina je zbog neke epidemije 
preživljavao tragične dane. 

Od 1522., kada je austrijski vladar preuzeo brigu za opskrbu Primorske granice, ustanovljeno 
je u Rijeci „Senjsko skladište“. Tu su uskoci dobivali opskrbu i plaću. Njihova zarada 
isplaćivana je za tri mjeseca u suknu, za 6 mjeseci u žitu, a tek za 3 mjeseca u novcu. Dijeljenje 
plaće u navedenom obliku izazivalo je gužvu u gradu pa su se uskoci puštali u grad u skupinama, 
dok su ostali čekali u uskočkoj gostionici izvan grada, na istočnoj obali Rječine ili u kućici 
skelara. Za svoje djelovanje uskoci su i u Rijeci i u Bakru našli vrsne brodograditelje 71 . 

Poslije prodora Turaka na jadransku obalu, izbija u prvi plan pitanje mletačke pomorske 
prevlasti na Jadranu. Pojavu bilo čije flote u Jadranskom moru Mlečani su smatrali povredom 
svojega suvereniteta. Sukob Venecije s Turskom i Austrijom zbog Jadrana bio je neizbježan. Na 
Jadranu Senjani će preuzeti ulogu štita kršćanstva protiv Turaka 72 . Iz baza u Albaniji, turske 
fuste se zalijeću u Jadransko more te su ti prepadi natjerali Veneciju da u dalmatinske vode uputi 
četiri lake galije za zaštitu stanovništva. Tijekom turskih osvajanja 1520-ih Senj postaje 

70 Gligor Stanojević, nav. dj., str. 11. 

71 Povijest Rijeke, 1988., str. 117. 

72 Gligor Stanojević, nav. dj., str. 16. 

privlačna meta za Osmanlije. Sredinom 1515. oko 1500 Turaka je napalo Senj s kopna. Turci su 
ugrabili bogat plijen i napravili veliku štetu 73 . God. 1520. turski odred od 2000 konjanika 
pljačkao je po posjedima Bernardina Frankopana. Nesigurnost od Osmanlija tol ik o se 
intenzivirala da je promet Senja s Otočcem postao opasan. Klis i Senj 1520-ih i 1530-ih godina 
postali su središtima uskočkog djelovanja. Utvrde su pružale mjeru sigurnosti izbjeglicama koje 
su bježale pred pustošenjima u zaleđu. Zapovjednici nisu oklijevali uzeti u službu uskočke 
vojnike. I Klis i Senj su bili važne vojne postaje za borbu protiv osmanskog napredovanja, 
relativno često su bili u vrlo oskudnim situacijama jer vladari nisu uspjevali smoći sredstava za 
njihovo uzdržavanje. Plaćenici i redovita vojska pridruživali su se uskočkim novacima u 
pljačkaškim pohodima protiv Osmanskog Carstva 74 . Tih godina u Senju možemo susresti sve 
elemente koji će predstavljati uskočki fenomen: suradnja između redovitih posadnih jedinica i 
izbjeglica; vršenje prepada kako bi se nadopunile plaće, odabir Turaka kao izravnih žrtava, 
važnost pomoći pristaša na mletačkom i osmanskom teritoriju. Habsburgovci su definirali svoju 
politiku prema njima: uskoci su im bili jeftin izvor novaka te su prihvaćali njihovu službu i 
plaćali im što je manje moguće, potičući njihov otpor Osmanlijama predodžbom o „antemurale 

n c 

christianitatis“ . 

Osmanska devastacija dovela je Senjane u takvu situaciju da su doslovno morali caru poručiti 
da ako ne dobiju pomoć da se više neće moći braniti. Delegacija Senjana otišla je u Rim tražiti 
pomoć od pape te ju je i dobila. Papa je odobrio 3000 dukata za izdržavanje posade od 500 ljudi 
za dva mjeseca 76 . Usprkos svim poteškoćama, Senjani odolijevaju te čak kreću u uspješne 
protunapade na osmanski teritorij u zaleđe Dalmacije. Senjani su bili jedini koji su priskakali u 
pomoć ugroženim hrvatskim gradovima u Dalmaciji koje Turci još nisu osvojili. God. 1527. pao 
je Obrovac i u njemu su Turci počeli graditi fuste za napad na Senj. Međutim, Senjani su ih 
preduhitrili te su krajem lipnja 1530. pod vodstvom kapetana okupili 300 ljudi i napali Obrovac. 
Zapaljene su sve turske fuste i ubijeno je 130 Turaka. Turski i mletački podanici prihvatili su 
Senjane kao prijatelje i saveznike. Prva vijest o toj suradnji potječe iz 1533., a odnosi se na 
suradnju zadarskih plemića iz Posedarja sa Senjanima. 


Isto, str. 17. 

74 Catherine Wendy Bracevvell, nav. dj., str. 47. 

75 Isto, str. 48. 

76 Gligor Stanojević, nav. dj., str. 18. 

Pod turskim udarima narod se sklanjao u zaštićenije predjele u Hrvatsko primorje i na otoke. 
Sve te izbjeglice u XVI. stoljeću nazvati će se skupnim imenom uskoci 77 . Kasnije će se pojam 
uskoka ograničiti na graničare u Senju. 


8. Pogranični vojni sustavi 

Izbjeglice natjerane u bijeg pred osmanskim napredovanjima i novi naseljenici unovačeni od 
strane pograničnih vlasti činili su jezgru pljačkaških skupina s obje strane. Sve su pogranične 
države otkrile profitabilnost asimiliranja tih skupina. Osmanlije su asimilirale pljačkaške skupine 
u svoj pogranični sustav sa svojim prvim osvajanjima. Glavni među tim skupinama bili su 
martolosi, koji su prije osmanskih invazija služili svojim domovinama, čuvajući putove i 
pružajući prometne i vojne usluge u zamjenu za određene porezne povlastice, relativnu 
autonomiju i slobodu kretanja. Pogranično se stanovništvo kršćanskih država bojalo martologa 
zbog njihovih najezdi na kršćanske teritorije 78 . Martološki su prepadi bili izvođeni ili samostalno 
ili u suradnji s drugim granama osmanske vojske, razbijajući neprijateljsku obranu i pripremajući 
područje za osvajanje. 

Prva pouzdano datirana primjena termina ,,uskok“ za naoružane družine izbjeglica koje su se 
pojavile na prostoru hrvatskih zemalja potječe iz 1530-ih. Pogranične vlasti su dočekivale 
naseljenike i izbjeglice zbog vojnog potencijala i kao zamjenu za ratom iscrpljeno seljaštvo. 
Vojna uloga novih naseljenika bila je formalizirana i definirana u sporazumima koji su regulirali 
uvjete njihovog posjeda nad zemljištem i služenja vojske. Zauzvrat, pogranične su utvrde i 
posade predstavljah okupljališta uskočkih skupina 79 . U kaosu koji je pratio raspad državnih vlasti 
u Hrvatskoj i Ugarskoj pogranični sustav bio je prepušten propadanju i obrana granice vratila se 
u ruke lokalnih plemenitaša koji su imali posjede na tim područjima. Međutim, nakon kratkog 
razdoblja osmanske ofanzive nastavljaju se u sukcesivnom nizu te je odlučeno 80 , na carskom 
saboru u Niirnbergu 1522., da bi nadvojvodi Ferdinandu trebalo predati utvrde u Senju, Krupi, 


Isto, str. 22. 

78 Catherine Wendy Bracewell, nav. dj., str. 38. 

79 Isto, str. 40. 

80 Svjestan sam činjenice da ponavljam neke podatke, ali smatram daje to neophodno da ih uklopim u vojni ustroj 
senjskog područja i uže okolice. 

Kninu, Skradinu, Klisu i Ostrovici. Do 1530-ih granična je obrana bila organizirana na tri 
područja: Hrvatsku granicu, Slavonsku granicu i Primorsku granicu 81 koja je imala središte u 
Senjskoj kapetaniji. God. 1553. Granica je ujedinjena pod vojno zapovjedništvo na čelu s 
Hansom Ungnadom. God. 1578. car Rudolf 82 je zapovjedništvo prenio na Karla, nadvojvodu 
Unutarnje Austrije 83 , dajući mu ovlasti koje su bile provođene preko Hofkriegsrata u Grazu. 

Cjelokupna struktura temeljila se na vojnicima kolonistima. Utvrde Vojne granice trebale su 
biti popunjavane plaćeničkom vojskom. Unatoč Ferdinandovom obećanju da će opremati vojsku 
za granicu, Granica se često nalazila u teškoćama zbog loše i spore opskrbe te je direktna 
rezultanta toga bila manjak zaliha i potreba pograničnog pješaštva za stalnim malim ratom na 
dvojnim granicama od Senja do Petrovaradina te Erdelja. Pri kraju prve polovice 16. stoljeća, 
bez obzira na povećanje granice, jezgru obrambenog sustava činilo je 500 njemačkih plaćenika. 
Vlasti su se za popunjavanje većine snaga oslanjale na izbjeglice iz osmanskog područja koje su 
se povećanom broju naseljavale u Vojnoj granici od 1520-ih, prelazeći granicu u organiziranim 
skupinama 84 . 

Vojnicima kolonistima dodjeljivano je zemljište krune i bili su podređeni vlastima Granice. 
Povlastice koje su uživali odgovarale su onima koje je imala neredovita vojska na suprotnoj 
strani: jednostavan porez po ognjištu, nikavih obveza osim vojne službe te pravo na udio u 
plijenu 85 . Vojnici kolonisti u habsburškoj Granici zadržali su i određenu unutarnju autonomiju u 
sklopu Granice. Sami su birali svoje vođe, kako civilne tako i vojne. Vojna je granica priznavala 
te vođe time što je pregovarala s njima o uvjetima naseljavanja, dajući im plaće i zapovjedništvo 


81 Catherine Wendy Bracevvell, nav. dj., str. 42. 

82 Rudolf II. (1576.-1608.). Kralj i car Rudolf bijaše navršio dvadeset i četiri godine i tri mjeseca kad gaje zapalo 
vladanje u Njemačkoj, objema Austrijama, kao i u zemljama ugarske i češke krune. Rad mu je u javnom životu 
priječila njegova plaha i tugaljiva ćud koja se nakon bolesti od 1578. do 1581. izrodila u posvemašnju melankoliju te 
mu je oko 1600. pomračila i um. Stoje Rudolf jače poboljevao, sve je postajao nepovjerljiviji i neodlučniji. Tako je 
pred kraj njegova vladanja sve zapinjalo, osobito kad se Rudolf napokon gotovo potpuno odijelio od svijeta, sve od 
straha da ga netko ne umori. Smrt 20. siječnja 1612. spasila ga je od daljnjih muka i poniženja. Njegov brat Matija je 
nakon njegove smrti postao i njemačko-rimski car. Vjekoslav Klaić, Povijest Hrvata , knjiga peta, Zagreb, 1975., str. 
401.-402. 

83 Štajerska, Kranjska, Koruška, Rijeka i Trst. 

84 Catherine Wendy Bracevvell, nav.dj., str . 43. 

85 Isto, str. 44. 

te darujući im zemljišne posjede. Habsburške su vlasti imenovale najviše vojne zapovjednike i 
dopuštale lokalnim vođama da se brinu o organizaciji na nižim razinama. Vojne vježbe planirali 
su i izvodili dužnosnici Vojne granice, ali je svakodnevnica prepada i protuprepada bila u 
rukama samih uskoka, tako da je većina operacija bila organizirana na lokalnoj razini. Plijen i 
pljačka predstavljali su značajan udio prihoda na granicama. Uskočke skupine u vojnim 
sustavima na pohode nisu odlazile samo kad su ratovali njihovi ,,nadređeni“. Njihovo je 
pljačkanje stvaralo poteškoće zaštitnicima koji nisu mogli kontrolirati aktivnosti svojih uskočkih 
novaka 86 . 


9. Venecija i uskoci od pada Klisa do Ciparskog rata 

Poslije pada Beograda 1521. turska osvajanja u srednjoj Europi iz godine u godinu napreduju. 
Venecija je nastojala ostati neutralna i tursko-austrijski rat iskoristiti za proširenje trgovine u 
Turskoj. Osmansko-austrijski rat vodio se s promjenjivom srećom. Turci su zauzeli sva uporišta 

OT 

u Lici, ali nisu uspjeli zauzeti Klis koji je odolijevao mnogobrojnim osmanskim napadima . 
Vojska iz utvrda u Kninu, Skradinu i Oštro vici je pronašla utočište u Klisu, kada su jedna po 
jedna padale u ruke Osmanlija. Tijekom službe u Klisu i Senju, Kružić je poslao niz zamolbi 
kralju Ferdinandu, moleći plaće za posadu, zalihe i strjeljivo. Vojska u Klisu uspjela je održati 
položaj, odbijajući osmanske napade i povremeno krećući u napad na protivnička uporišta. 
Oprezan stav Signorie prema Osmanskom Carstvu, koji su napade kliških vojnika na tursku 
trgovinu s Venecijom i Dubrovnikom doživljali kao uvredu, te sumnja da Kružić pokušava 
uplesti Republiku u akcije usmjerene protiv Osmanlija, predstavljali su Veneciji dovoljno čvrste 
razloge da ne pruži pomoć utvrdi kada su je Turci opkolili 1536. Mletačko je vijeće naredilo 
Splitu da ne pruži pomoć Klisu 88 . Petar Kružić je tražio hitnu pomoć od pape i kralja. Početkom 
ožujka 1537., kada su Turci već potpuno opsjeli Klis, Ferdinand je uputio u pomoć gradu 700 
talijanskih plaćenika 89 . Turci su presreli i razbili savezničku vojsku za nekoliko sati borbe. 
Kliška posada je krenula u pomoć, ah veći dio je pobijen. U samoj bitci je poginuo i legendarni 


86 Isto, str.46. 

87 Gligor Stanojević, nav.dj., str. 44. 

88 Catherine Wendy Bracewell, nav.dj., str. 50. 

89 U to doba nije postojala Italija, barem ne u nacionalnom smislu kao što postoji danas. 

Petar Kružić te su se branitelji Klisa, obeshrabljeni pogibijom svojeg zapovjednika, predali u 
zamjenu za slobodan prolaz prema sjeveru. Dana 12. ožujka, na zidinama Klisa zavijorila se 
zastava polumjeseca. Padom Klisa likvidirano je austrijsko uporište u neposrednoj blizini Splita i 
za Mlečane opasno žarište potencijalnog sukoba s Osmanlijama. Krajem kolovoza 1537. turska 
flota započela je invaziju Krfa, otoka koji je bio pod vlašću Serenissime. Venecija je našla 
savezn ik e u državama koje su bile u ratu s Turskom. Dana 8. veljače 1538., nakon dužih 
pregovora, sklopljen je sporazum između cara Karla V., pape i Venecije. Venecija je nakon 
godinu dana rata napustila savez i 20. ožujka 1539. s Turcima sklopila separatni mir 90 . U tom 
ratu poveći broj uskoka borio se na strani Venecije. Čim je započeo rat, Venecija je nastojala 
privući uskoke na svoju stranu i naredila je svim rektorima u Dalmaciji da izdaju proglase da 
uskoci mogu napadati turski teritorij. Dok je rat trajao, uskoci su bili poželjni borci, ali kad je rat 
završio postali su suvišni. Strahujući da uskoci svojim prepadima ne isprovociraju Osmanlije da 
odbace primirje, Senat je početkom svibnja 1539. uputio naređenje providuru Dalmacije i 
rektorima Zadra, Splita, Trogira, Šibenika i Omiša da poduzmu sve mjere protiv uskoka da ne 
napadaju područja pod osmanskim dominijem. God. 1541. Venecija je prognala uskoke iz 
Dalmacije, a sljedeće godine im objavila rat 91 . S padom Klisa počinje tradicionalna priča o 
uskocima u Senju. Veze između dviju posada bile su brojne. Šest godina Klis i Senj bih su 
udruženi pod Petrom Kružićem koji je vršio službu kapetana. Dvije posade često su djelovale 
zajednički. Kad je Klis pao, Senj je bio najbliža habsburška posada. Iako je dosta prije 1537. u 
senjskoj posadi bilo uskoka s osmanskog teritorija, pad Klisa je povećao značaj Senja i za uskoke 
i za Vojnu granicu. Osmanska je granica na sjeveru bila učvršćena sve do granica Senjske 
kapetanije. Sukob Mlečana s uskocima automatski se pretvorio u sukob Venecije s carem i 
zakomplicirao austrijsko-mletačke odnose. Akcije senjskih uskoka dovele su također i do 
diplomatske zategnutosti između Republike i Turske 92 . U vezi s uskocima je i pitanje slobodne 
plovidbe Jadranskim morem, koje je omogućavalo uskocima da se toliko održe u habsburškom 
Senju. Venecija je bila jedina pomorska sila na Jadranu te je ta činjenica omogućavala 
Mlečanima da ističu svoje pravo na njega. Mletačka flota bila je dovoljno snažna da spriječi 


90 Gligor Stanojević, nav. dj., str. 45. 

91 Isto, str. 46. 

92 Isto, str. 47. 

svakom ulazak u Jadran „tko bi htio da ometa pretenzije Republike“ 93 . Jedina jadranska država 
koja Republici nije osporavala pravo dominacije nad Jadranom bio je Osmansko Carstvo 94 . 
Sporazumom iz 1540. Mlečani su se obvezali da će čuvati Jadransko more od pirata i drugih 
razbojnika, a Turci su pristali da na jadranskoj obali ne drže ratne brodove. Mletačke pretenzije 
na Jadran najteže su pogađale Austriju. Venecija, dosljedna stavu o pravu na Jadran, zaustavljala 
je brodove pod austrijskom zastavom u Jadranskom moru. U proljeće 1546. kapetan fusta 
zaustavio je dvije barke natovarene uljem koje su iz Italije plovile prema Senju i Bakru i 
zapovjedio da se roba preda mletačkoj državi. Na prosvjed nadvojvode Venecija je požurila 
umiriti ga. Poslaniku kod cara je upućena zapovijed da se caru ispriča za prijestup. Godine 1550. 
mletačka vlada ponovno je pokrenula pitanje uskoka, a car je protuargumentirao s činjenicom o 
mletačkoj uzurpaciji Jadrana i slobodne plovidbe. Mlečani su nastavili zaustavljanje austrijskih 
brodova i nasilno naplaćivah taksu u ime plovidbe Jadranom. Ponekad bi konfiscirani austrijski 
brod odvukli u neko mletačko pristanište, a najčešće u Veneciju. Austrijanci se nisu toliko žalili 
na visoke takse već na činjenicu da su Venecijanci zahtijevah da svaki brod koji plovi Jadranom 
mora najprije pristati u Veneciji. Mletačke pomorske vlasti nasilno su odvlačile brodove u 
Veneciju i vlasnicima nametah teške globe 95 . Uskoci su bili prvi koji su osporili mletačku tezu o 
suverenitetu nad Jadranskim morem. U početcima aktivnosti uskoci se najčešće pojavljuju po 
Kvarneru i na dalmatinskoj obali do Neretve, ali uskoro dopiru do Boke kotorske i dalje. Od 
1541. do 1554. izveli su preko sto akcija, robeći ljude, plijeneći stoku i brodove. Od kraja 
mletačko-turskog rata (1537.-1539.) vidljiva je aktivna suradnja mletačkih i turskih podanika s 
uskocima. Početkom 1542. Venecija je izdala proglas kojim se pod prijetnjom protjeravanja s 
mletačkog teritorija i konfiskacije imovine zabranjuje pomaganje uskoka. Svaki podanik koji na 
mletačkom teritoriju uhvati uskoka i preda ga vlastima dobiti će nagradu od 10 dukata. Pod 
prijetnjom smrtne kazne zabranjuje se svakom da daje utočište uskocima, prima njihovu robu ili 
trguje s njima. Svi uhvaćeni uskoci moraju se pogubiti. Da bi se uspješnije borili protiv uskoka, 
Venecija je naredila komunama Krka, Raba, Cresa i Paga da naoružaju po jedan brigantin 96 . 


93 Isto, str. 50. 

94 Isto, str. 51. 

95 Isto, str. 53. 

96 Brigantin - mala lađa s dva jedra. Catherine Wendy Bracevvell, nav dj., str. 299. 

Usprkos svim zapovijedima, prijetnjama i ucjenama, narod je surađivao s uskocima 97 . Porta je 
bila obaviještena o uskočkim prepadima. Mnogobrojne žalbe Turaka, u kojima se obvezatno 
preuveličavala stvarna šteta, izazivale su negodovanje u Carigradu. Uskočko pitanje nametnulo 
se Porti sa svim svojim posljedicama. Turci, iznervirani uskočkim prepadima, osvećuju se 
mletačkim podanicima i upadaju na teritorij Republike prerušeni kao uskoci. Venecija je uložila 
prosvjed Porti, optužujući obrovačke Turke da su preobučeni u uskočku odjeću činili mnoge 
štete mletačkim podanicima i njihovoj imovini“. U borbi protiv uskoka Venecija se služila svim 
sredstvima. Mlečani organiziraju obavještajnu službu, u uskočke redove ubacuju svoje agente da 
bi saznali „ne samo o njima, nego da li među našim podanicima ima netko tko je s njima u 
dosluhu i trguje“ 98 . Zatim je Venecija postavila straže na određenim mjestima za otkrivanje 
uskoka. Policijska služba uspostavljena s ciljem otkrivanja uskoka ubrzo se promijenila te 
umjesto da progone uskoke, počela je surađivati s njima. Iako su Mlečani odgovornost za 
uskočke prepade najčešće svaljivali na turske podanike, međusobno su znali da su njihovi 
podložnici odgovorniji. Koliko god da su željeli prekinuti dosluh svojih podanika s uskocima, 
Venecija nije nikada u tome uspjela. Ishod borbe protiv uskoka više je ovisio od držanja 
mletačkih podanika negoli od pomorske moći Venecije. Uništiti uskočke jatake na svojem 
teritoriju bio je prvi preduvjet za uspješno vođenje borbe protiv uskoka. Uhvaćenim uskočkim 
uhodama trebalo je spaliti kuću te ih strogo kazniti, čak i smrtnom kaznom, ovisno o težini 
zločina. Svaki mletački podanik koji ne bi izvijestio vlasti kada otkrije uskoke trebao je 
odgovarati za suradnju s njima. Unatoč svim ovim silnim upozorenjima, proglasima i zabranama, 
nisu uspjeli iskorijeniti suradnju između svojih podanika i uskoka. Uskoci i mletački podanici 
stvorili su jedinstven front u borbi protiv Turaka i Mlečana u Dalmaciji. Venecija se našla pred 
pojavom bez presedana u svojoj povijesti. Uskoci nisu bih obični pirati koji su se povremeno 
pojavljivali u Jadranu i nestajali. S bazama u Senju i drugim mjestima u Hrvatskom primorju, 
pod okriljem Austrije uskoci postaju stalno prisutan čimbenik u Jadranskom moru. Svaki 
prelazak uskoka preko mletačkog teritorija ili napad na trgovački brod smatrao se povredom 
državnog integriteta Venecije. Glomazni mletački brodovi nisu bili dovoljno brzi i pokretni 
protiv malih i spretnih uskočkih barki 99 . U proljeće 1543. Senat odlučuje da se naoružaju dva 

97 Gligor Stanojević, nav.dj., str. 55. 

98 Isto, str. 58. 

99 Isto, str .60. 

brigantina i četiri barke koje naruče mletačke vojne starješine u Dalmaciji. Kapetanu fusta 
upućeno je pojačanje od četiri bregantina i naoružane barke. Rektoru Zadra i kapetanu Jadrana 
naređeno je da pruže svu potrebnu pomoć kapetanu fusta ukoliko to bude bilo potrebno 100 . 
Razočaranje u Veneciji bilo je još veće kada je vlada shvatila da, usprkos svim poduzetim 
mjerama, uskoci i dalje uspješno operiraju po kopnu i moru. I najmanji uspjeh protiv uskoka u 
Veneciji se slavio kao izvanredan događaj. Početkom 1549. uhvaćena su dva uskoka te je 
mletačka vlada bila oduševljena. Najprije su zapovjedili da se ispitaju, a nakon toga pogube. 
Nakon tih događaja postavljaju nove mjere obrane. Stradioti su izvučeni iz gradskih vojarni i 
upućeni kao straže po selima, kuda najviše prolaze uskoci. Podatci o uskocima pažljivo se 
pregledavaju: o njihovim rodbinskim vezama, podrijetlu i osobnim karakteristikama. Upućuju se 
agenti u Senj i Bakar da izvješćuju o izlasku uskoka 101 . U borbi protiv uskoka Venecija je iz 
godine u godinu povećavala svoje pomorske snage u Jadranu. Toj činjenici dodajem podatak 
autora Poparića koji tvrdi: „Ima jedna važna vijest od 10. svibnja 1567. godine da su Mlečani već 
tada držali „na straži“ nekoliko galija da nadziru plovidbu uskoka i to ne samo u Kvarneru i po 
našim vodama već i blizu zapadne jadranske obale“ 102 . Mletačka flota je imala zadatak ne samo 
da otkriva uskoke i goni ih, nego da kontrolira cjelokupnu obalnu plovidbu. Budući da je lokalno 
stanovništvo pomagalo uskoke, kapetanu Jadrana je zapovjeđeno zaustaviti svaki brod i barku 
koja „plovi ili sve vraća iz zemlje i mjesta gdje se okupljaju spomenuti lopovi“, pretresti je, robu 
sumnjivog podrijetla zaplijeniti i brodicu osloboditi. Kapetanu fusta je naređeno da sa čitavom 
flotom ide prema vodama Raba i Krka i kontrolira mjesta odakle uskoci izlaze ,,i ne dozvoli 
nijednoj uskočkoj barci da može izaći bez njegovog znanja 103 “. Ni ove mjere kontrole izlaska 
nisu donijele očekivani uspjeh, ali to je bio korak k blokadi austrijskih luka na Hrvatskom 
primorju, što će donijeti nove teškoće u austrijsko-mletačkim odnosima. God. 1558. uskoci su 
napali kaštel Omišalj te su zbog toga Mlečani zaplijenili senjska dobra na Krku. Iste godine kada 
su uskoci napali turska sela Karin, Zloselo i Vranu, Senat je odgovorio blokadom Senja. 
Kapetanu fusta je zapovjeđeno uhvatiti i zadržati svaki brod bilo koje vrste koji plovi prema 


100 Isto, str. 61. 

101 Isto, str. 63. 

102 Bare Poparić, nav.dj., str. 34. 

103 Isto, str. 65. 

Senju ili se vraća iz njega 104 . Prema informacijama kapetana fusta, car je naredio „svim 
uskočkim starješinama da više ne izlaze iz Senja barkama pod prijetnjom vješala“ 105 . U Senju je 
zavladala nestašica namirnica i da nije stigla pomoć iz Rijeke stanovništvo bi poumiralo od 
gladi. Da Canal se uputio u Senj gradskom kapetanu svojeg tajnika sa zahtjevom da se uskocima 
zabrani izlaz na more. Nakon toga doplovio je do Bakra te zaprijetio uskocima uništenjem grada 
ako kapetan ne spriječi izlaz uskoka na more. Sljedećih nekoliko godina nema u mletačkim 
izvorima podataka o uskočkom djelovanju. Prijetnje uskocima bile su dokaz nemoći Venecije 106 . 
Svoju slabost pripisivala je svojim podanicima koji surađuju s uskocima. Uskočka borba je 
prvenstveno bila protiv Osmanlija 107 . Nisu bili pošteđeni ni turski podanici ukoliko nisu bili 
uskočki suradnici. Svi prepadi uskoka na turski teritorij od Novigrada do Makarske granice 
izvođeni su preko mletačkog posjeda. Budući da su Mlečani dali turskoj vladi garanciju da će 
čuvati Jadran od gusara, Turci su ih s pravom prozivali na odgovornost. U obranu od turskih 
prigovora Mlečani nisu mogli istaknuti nijedan valjan argument, osim da sve čine protiv „tih 
lupeža“. Senat je umirivao Portu prikazujući se još većom žrtvom uskoka te mjerama koje je 
poduzela protiv njih. 108 Diplomatski sukob Venecije i Osmanskog Carstva dostigao je takve 
razmjere da je u Veneciju dolazio sultanov čauš 109 . Turci su imali ozbiljne razloge za izgradnju 
flote u Jadranu, a primarni cilj im je mogao biti motiv obrane od uskoka. Turske fuste bile su 
ponekad u Jadranu, ali nikad da bi predstavljale neku ozbiljniju prijetnju ikome jer su i Mlečani 
radili na tome da se Osmanlije ne pojavljuju u Jadranu. Sultan, gnjevan zbog uskočkih napada i 
pustih mletačkih obećanja, bio je spreman na krajnje mjere. Priprijetio je da će ako Venecija ne 
zauzme Senj, Rijeku i druga mjesta gdje se okupljaju uskoci, sam ih zauzeti i postaviti straže. 
Mlečani su bili krajnje zabrinuti. Na sreću Venecije, Turci nisu ostvarili svoje prijetnje 110 . 
Također i s druge strane postoje vrlo složene i zanimljive peripetije između Venecije i 
austrijskog cara. U očima kršćanske Europe Austrija je bila štit osmanskoj penetraciji na prostor 


104 Isto, str. 66. 

105 Isto, str. 67. 

106 Isto, str. 68. 

107 Vidi bilješku 77. 

108 Gligor Stanojević, nav. dj., str. 70. 

109 Čauš- turski izaslanik ili službenik. Catherine Wendy Bracevvell, nav. dj., str. 299. 

110 Gligor Stanojević, nav. dj., str. 74. 


38 



Srednje Europe. Uskoci postupno stječu reputaciju u sukobu između križa i polumjeseca 111 te su 
oni jedini koji nanose udarce Turcima. U odnosu s sultanom Venecija je bila optužena strana, a u 
odnosu s carem postaje tužitelj. Slične argumente kojima se Porta služi protiv Venecije Mlečani 
koriste protiv cara i nadvojvode. Venecija je smatrala da je rat između cara i sultana poticao 
uskočke akcije. Zato su se Mlečani zauzimali za mir. Mletačka diplomacija postala je kanal 
između cara i sultana. Mletački veleposlanik kod cara je kazao austrijskom ministru Mocenigu 
da će Turci ako car ne prihvati prijedlog za mir poslati vojsku da uništi Senj i druga mjesta gdje 
se okupljaju uskoci. Grenville je začuđeno upitao tko su uskoci, a Mlečanin mu je rekao da su to 
najobičniji lopovi. Ali, car Karlo V. je vrlo dobro znao tko su uskoci. Sredinom ožujka 1548. 
mletačkom veleposlaniku je rekao da su uskoci „najbolji ljudi na svijetu za ratno vrijeme“ 112 . Na 
inzistiranje Venecije da se uskoci uklone iz Senja i drugih mjesta i na njihovo mjesto smjeste 
ugarske trupe, nadvojvoda, a kasnije car Ferdinand I., odgovorio je „da su samo uskoci dorasli da 
ih čuvaju jer su hrabri i voljni patiti, što nisu sposobni ni Nijemci, ni ljudi druge nacionalnosti, 
nego samo oni mogu s jednim kruhom po čovjeku, održati se mnogo dana 113 “. Austrijanci su se 
iz iskustva uvjerili da su samo uskoci sposobni suprotstaviti se Turcima. Na taj način su se 
nametnuli caru kao nezamjenjivi. Hrabrije i jeftinije vojske u Europi nitko nije imao. U sljedećih 
60-ak godina Mlečani će se uvjeriti da nadvojvodina obećanja o premještaju uskoka iz Senja 
ostaju samo mrtvo slovo na papiru. Interesi austrijske administracije u Senju postupno se 
poistvjećuju s težnjama uskoka. Senjski kapetan i druge ličnosti u gradu relativno brzo shvaćaju 
da se preko uskoka mogu obogatiti. Oni koji su imali najviše odgovornosti da izvršavaju careva 
i nadvojvodina naređenja imali su najmanje interesa da ih provode u djelo. Senjski kapetani na 
taj način postaju uskočki zaštitnici. Austrijske odgovorne ličnosti jasno su rekle Mlečanima da 
uskoci neće prestati napadati Turke, ah da neće nanositi štete mletačkim podanicima. Ovoj tezi 
Mlečani nisu mogli suprostaviti ništa, a da sami sebe ne komprotiraju kao turski prijatelji. 
Krajem 1561. uskoci su napali turski teritorij i turske fuste na Neretvi. Turci su bili bijesni i 
ponovno zaprijetili upućivanjem flote u Jadran 114 . Tada je kratkotrajno car iz vlastitih interesa 
zabranio uskocima izlazak iz Senja, međutim, njih to nije previše smetalo. I pored careve 


111 Isto, str. 75. 

112 Isto, str. 78. 

113 Isto, str. 80. 

114 Isto, str. 83. 

zabrane uskoci su pravili velike štete Židovima i Turcima te su nastavili pljačkati po Istri i 
Dalmaciji. Mlečani su bili zaprepašteni kad su uskoci po noći napali brod kapetana fusta i ranili 
nekoliko članova posade. Nakon toga uskoci su napali fregatu koja je prenosila diplomatsku 
poštu od Venecije do Kotora 115 . Venecijanci su prosvjedovali „jer se radi o slobodi jednog 
vladara da može sad ovom, sad onom uputiti svoja pisma 116 “. Dok je Venecija ulagala 
prosvjede, car Maximilijan I. 117 poveo je pregovore s Turcima o uskocima. God. 1568. postignut 
je sporazum između cara i sultana. Car se obvezao da neće više štititi uskoke niti ih primati u 
Senj. Rat koji je uskoro izbio između Turske i Venecije potisnuo je u zadnji plan austrijsko- 
mletački sukob oko uskoka 118 . 


10. Od Ciparskog rata 119 do zauzeća Klisa 1596. 

God. 1570. započeo je rat između Mlečana i Selima II. koji je 1566. naslijedio svojeg oca 
Sulejmana, preminulog pod Sigetom 120 . Ciparski rat (1570.-1573.) protiv Turske Venecija je 
dočekala nedovoljno spremna, ali ipak spremnija negoli prošli rat 121 . Turci su se željeli dočepati 
otoka Cipra, a pod lažnim obrazloženjem da Signoria podupire gusarstvo i napade uskoka na 
tursko-mletačkoj granici. U tijeku tog rata uskoci su služili u mletačkoj vojsci. Za vrijeme rata 
nisu napadali mletačko kopno niti njihove brodove. Ta suradnja trajala je sve do sklapanja 
mirovnog ugovora između Mlečana i Turaka, a na temelju njega uskoci su nakon završetka 


115 Isto, str. 85. 

116 Isto, str. 86. 

117 Pronašao sam pogrešku u nomenklaturi kod Stanojevića. Naime, radi se o caru Maksimilijanu II. jer je prvi živio 
s prijelaza 15. na 16. stoljeće, a njegov nasljednik je bio Karlo V. 

118 Isto, str. 87. 

119 O samom ratu neću govoriti jer su se glavne operacije vodile na istočnom Mediteranu, što je u ovom 
geografskom kontekstu irelevantno za interesnu sferu mojega rada, već ću samo ukratko pokušati opisati mletačko- 
austrijski sukob na našim prostorima. 

120 Bare Poparić, nav. dj., str. 37. 

121 Gligor Stanojević, nav. dj., str. 88. 

operacija ponovno otpušteni iz mletačke vojske 122 . Krajem ožujka 1570. u Veneciju je stigao 
Kubat-čauš i zahtijevao Cipar, navodeći gusarstvo kao glavni čimbenik zahtjeva za teritorijalno 
proširenje Osmanskog Carstva 123 . Čauš je poslan u Istru i zatvoren u Dvigrad dok Senat ne 
donese odluku o sultanovom ultimatumu. Vlada je odbila turski ultimatum i optužili su 
Osmanlije za nanošenje teških šteta i neprilika mletačkim podanicima. Prije negoli se čauš vratio 
u Carigrad, Turci su započeli s neprijateljstvima. Na taj način Venecija je ušla u rat. Sukob se 
proširio i na druge države i Venecija je stekla moćne savezn ik e te su oni osnovali tzv. Lepantsku 
ligu protiv Osmanskog Carstva. Sam rat iziskivao je velike napore i žrtve, a Venecija je bila 
izložena silovitim osmanskim udarima u Dalmaciji. U takvim trenutcima Republika je 
mobilizirala sve resurse u dalmatinskom primorju. Izbjeglice s turskog teritorija Mlečani su rado 
primah u vojnu službu. Što se rat više produžavao, Venecija je sve manje bila kadra braniti svoje 
posjede u Dalmaciji. Uskoci su izazivali gnušanje u Veneciji, ali shvativši da nemaju druge 
solucije Mlečani potonje proglašavaju prijateljima i borcima protiv Turaka. Početkom prosinca 
1570.Venecija je i službeno izmijenila stav prema uskocima te su ih počeli novačiti u vojnu 
službu jer su znah da su uskoci odlični borci i zakleti neprijatelji Osmanlija. Senat je zapovjedio 
providuru Foscariniju da primi“što više uskoka u službu, da im odredi plaće i da prema vlastitom 
nahođenju može pomilovati protjerane ili na galijama okovane uskoke 124 “. Protjerani uskoci bili 
su mletački podanici u Senju, a okovani na galijama uglavnom senjski uskoci. Odluka Venecije o 
suradnji s uskocima urodila je plodom. Mlečani su nastojali što veći broj uskoka primiti u vojnu 
službu 125 . Mletački predstavnici u Dalmaciji više su cijenili uskoke negoli najamnike, smatrajući 
da bi uspjeh u borbi protiv Turaka bio veći „kada bi se s talijanskim vojnicima mogao boriti 
izvjestan broj uskoka i martologa“. Uskoke i Veneciju nisu zbližili zajednički interesi nego 
zajednički neprijatelj. Tijekom rata uskoci su se, kao i obično, pokazali kao odani i prekaljeni 
borci. Za većinu vojnih uspjeha u Dalmaciji Venecija duguje upravo njima. Jedino su oni mogli 


122 Anna Maria Gruenfelder, „Senjski kapetan Kaspar Raab i senjski uskoci (1576-1585)“, Senjski zbornik, sv. IX, 
Senj, 1981.-1982., str. 163. 

123 Navodno je uhvaćeno jedanaest brodova turskih podanika u vodama Cipra, više o tome: Gligor Stanojević, nav. 
dj., str. 88. i Anna Maria Gruenfelder, “Senjski kapetan Kaspar Raab i senjski uskoci (1576-1585)” Senjski zbornik, 
1981.-1982., str. 163. 

124 Gligor Stanojević, nav. dj., str .90. 

125 Isto, str. 91. 

uspješno se nositi s Turcima 126 . Drugi izvor: „ Rat koji je trajao od 1570.-73. poznat je pod 
imenom Ciparskog rata. U tom su ratu Uskoci revno vršili preuzete obaveze, zadajući Turcima 
velikih jada po čitavoj turskoj Dalmaciji sve do Boke, tako da su se u tim krajevima Turci samo 
povlačili l27 “. God. 1572. nakratko Mlečani zauzimaju Klis, a izvješće o tom događaju imamo od 
mletačkog nuncija Svetoj Stolici. Početkom lipnja 1571. veća uskočka skupina pod 
zapovjedništvom uskočkog vojvode Đure Daničića napali je neka dubrovačka sela. U selu 
Šćedricu uskoci su zaplijenili oko 1000 grla stoke. Odatle su se uputili preko Cavtata u Boku 
Kotorsku. Dva dana kasnije vratili su se u dubrovačke vode. Usput su zaplijenili dubrovačku 
karavanu od 40 tovara kože i tkanina. Kada su htjeli ukrcati plijen u Dubrovačkoj rijeci, napali su 
ih dubrovački najamnici. Uskočki vojvoda Đuro Daničić bio je teško ranjen. Dubrovčani su ga 
zatočili i zadavili. To je bio najgori kraj koji je doživio neki uskočki starješina. Senjski uskoci 
neće nikada Dubrovčanima zaboraviti ovo ubojstvo i proganjati će ih gdje god mogu. 128 U 
ožujku 1573. bio je kraj savezništvu uskoka i Mlečana. Tada su uskoci provalili preko trogirskog 
teritorija u turski posjed u Dalmatinskoj zagori. Po noći su navalili na Turke, poubijali ih oko 
125, a oko 200 zarobili te izgubili oko 36 ljudi 129 . Plijen je prema mletačkom izvješću bio 
ogroman: 18.000 glava sitne i 2.000 glava krupne stoke i 800 konja. 

Kraj rata između Turske i Venecije zauvijek je zapečatio mletačko-uskočku suradnju. Onoga 
trenutka kada je dužd sklopio primirje sa sultanom uskoci su počeli izlaziti iz Senja. Krajem 
1573. zaplijenili su kod Mljeta brod ,,Contarini“, krcat raznom robom i odvedoše ga u Senj. 
Ovakvi incident nisu bih česti, tj. uskoci su takve pothvate izvodili samo ako su bili izazvani. 
Mlečani su se ponovno žalili, ali kao i obično prosvjedi su bili uzaludni jer se shema ponavljala. 
Car Maksimilijan II. poslao je povjerenstvo u Senj da istraži situaciju i kazni prijestupnike, ali 
oni iz vlastitih interesa odbijaju kazniti uskoke te čak i sudjeluju u diobi plijena. Povjerenik 
Lamberger je dobio 14 bala svile. Taj čin koncizno prikazuje situaciju u samom Senju i 
gramzivost povjerenika austrijske krune. Sam car više nije imao kontrolu nad situacijom te nije 
niti mogao provesti efikasnu kontrolu. Njegovi potčinjeni ljudi izvršavah su naređenja samo ako 


126 Isto, str. 92. 

127 Bare Poparić, nav. dj., str. 37. 

128 Gligor Stanojević, nav. dj., str. 94. 

129 Bare Poparić, nav.dj., str. 39. 

su bila u skladu s njihovim interesima 130 . Međutim, na traženje Mletačke Republike konačno se 
caru obratio i papa Grgur XIII. Pod pritiskom diplomatskih nota car odredi da se uputi specijalna 
komisija u Senj, s nalogom da pronađe i vrati plijen, strogo kazni zločince i smijeni kapetana 131 . 
Došavši u Senj povjerenici su uhitili nekoliko osumnjičenih uskoka i stavili ih u pritvor, a druge 
su uputili na suđenje na carski dvor. Dio plijena uspjeli su pronaći i vratiti „mletačkom kapetanu 
protiv uskoka 132 “ Almoru Tiepolu. Dotadašni senjski kapetan Ivan Fernberger smijenjen je 
carskim dekretom, budući da su povjerenici dokazali njegovu krivnju, kao i niz nedostataka u 
izvršavanju dužnosti. Naslijedio ga je Kaspar Raab. U njegovo doba spadaju značajni događaji. 
Odmah po stupanju na novu dužnost, Kaspar Raab je uputio osumnjičene uskoke i poznate 
zločince na potreban rad u senjskim šumama, tj. sječu drveća radi boljeg pregleda okoliša i 
zaštite grada od iznenadnih turskih napada. Senjski kapetan je također htio obnoviti nekol ik o 
zabačenih utvrda, a među njima i Karlobag, te u njih smjestiti uskoke 133 . Mlečani su 
prosvjedovali iz razloga što su smatrali da „što više rastu uskočka skloništa utoliko raste broj 
lopova“ 134 . Uskoci koji su 1576. napali mletačke otoke i gradove pritvoreni su, a Raab se založio 
kod carskog dvora za njihovo izručenje mletačkom sudu. Mlečani koji su se po starom običaju 
skrivali u Senju, nisu više bili prihvaćeni. Zahvaljujući tim mjerama, 1577. znatno se smanjio 
broj uskočkih napada, a tek u idućoj godini se bilježi njihov porast. Jedna od rijetkih europskih 
vladarskih ličnosti koja je pomagala uskoke bio je rimski papa. Dana 7. lipnja 1579. papa je 

130 Gligor Stanojević, nav. dj., str. 96. 

131 Ovdje u različitim izvorima postoji oprečnost. Poparić o ovom događaju govori da su članovi te komisije bili 
zagrebački biskup Đuro Drašković, gospodin Unghenot i jedan bečki građanin. Međutim, za razliku od članka u 
Senjskom zborniku Annemarie Gruenfelder, „Senjski kapetan Kaspar Raab i Senjski uskoci", sv. IX., Poparić 
navodi da osim Đure Draškovića niti jedan drugi povjerenik komisije nije prisustvovao događaju, dok autorica 
Gruenfelder navodi da je bilo više komesara jer govori u množini. Stanojević, pak, navodi biskupa zagrebačkog koji 
se zove Juraj (a to je Đuro). Sto se tiče rezultata povjerenstva svaki autor navodi svoje te ih niti neću navoditi već 
samo ističem bilješke. Kod Stanojevića, nav. dj., str. 98., Gruenfelder, „Senjski kapetan Kaspar Raab i Senjski 
uskoci", str. 164. i Poparić, nav. dj., str. 42. 

132 Capitano: zapovjednik mletačke pomorske ili vojne postrojbe. Capitano contra uscocchi zapovijedao je većim 
brojem brodova u borbi protiv uskoka, pretežito na sjevernom Jadranu. Catherine Wendy Bracewell, nav. dj., str. 
299. 

131 Annemarie Grunfelder /‘Senjski kapetan Kaspar Raab i Senjski uskoci", Senjski zbornik, sv. IX., Senj, 1981.- 
1982., str. 164. 

134 Gligor Stanojević, nav.dj., str. 100. 


43 



napisao nadvojvodi, „da makar imade mnogo neotklonjivih i golemih izdataka ipak šalje za 
uskoke pomoć koliko mu je moguće, a ne koliko bi želioTada je papa doznačio uskocima dvije 
tisuće škuda godišnje, koje je u Senj odnio Giovanni iz Ferrare. Isti je papa doznačio i 400 škuda 
godišnje za senjske siromahe 135 . Sporazum između pape i uskoka ostavio je otvoreno pitanje 
odnosa Venecije i uskoka. Papa nije mogao podržati uskoke u borbi protiv Mlečana, ali 
ohrabrenjem uskoka protiv Turaka potaknuo je uskočku drskost protiv Mlečana. Uskoci su se 
afirmirali kao faktor na Jadranskom moru o kojem je Sveta Stolica morala voditi računa. 
Sporazum pape i uskoka bio je uperen protiv mletačkih pretenzija na gospodstvo nad „dominio 
del mare“ . Godine 1580. senjski uskoci pripremali su realizaciju plana - osvajanje Klisa, koji 
je zbog strateškog polažaja na križanjima putova prema Bosni trebao biti ishodište za osvajanje 
tih zemalja. Nositelj te ideje bio je fra Anđeo Trogiranin, a suradnici mu bijahu uskoci te se tu, 
naravno, podrazumijevaju i mletački i turski podanici. Do 15 82. 137 pripreme uskoka i fra Anđela 
došle su toliko daleko da je fra Anđelo odlučio započeti ustanak. Uskoci, pod vodstvom Jurja 
Daničića i fratra, uputili su se prema Klisu što morem što kopnom. U oluji brodovi s urotnicma 
su potonuli, a njihovi su suradnici sami odlučili poduzeti napad. Međutim, straža tvrđave, 
navodno je bila izdana te je došlo do okršaja s turskom posadom u tijeku kojeg su uskoci 
poubijali otrpilike 100 Turaka 138 . Mnogobrojni uskočki prepadi izazvali su Turke da pokušaju 
neku akciju prema Senju. Početkom srpnja 1582. oko 2000 tursk ih konjanika i pješaka spuštalo 
se iz Like prema Senju. Uskoci i Senjani su ih u četverosatnoj borbi odbili s obostranim žrtvama. 
Nakon toga uskoci su zapalili morlačka sela, s ciljem da se spriječi turska kolonizacija tih 
krajeva 139 . Od tada pa do polovice 1585. kao da je vladalo nekakvo primirje 140 . Krajem lipnja 

135 Bare Poparić, nav. dj., str. 44. Iste podatke donosi i Gligor Stanojević, nav.dj., str. 101., samo u malo 
izmijenjenom obliku. 

136 Gligor Stanojević, nav.dj., str. 102. 

137 Ovdje ponovno imam neobjašnjivu kronološku nepodudarnost. Naime, Gruenfelder u svojem članku „Senjski 
kapetan Kaspar Raab i senjski uskoci (1576-1585)” navodi dvije verzije događaja. Prva se tiče, pretpostavljam, kraja 
1582. jer se datum ne navodi koncizno, a druga verzija otprilike se poklapa s Poparićevom. Radi ograničenog 
prostora izlaganja navodim samo prvu verziju kod Gruenfelder, a budući da se druga poklapa s Poparićevom ne 
navodim je, već se može pronaći u njegovom djelu na str. 45. 

138 Ako je vjerovati mletačkom izvješću. Annemarie Gruenfelder, “Senjski kapetan Kaspar Raab i senjski uskoci 
(1576-1585)”, nav. dj., str. 167.-178. 

139 Gligor Stanojević, nav. dj., str. 108. 

1585. oko 400 uskoka na 12 barki napadoše Obrovac. Naselje je zapaljeno „tako da u rečenom 
mjestu nije ostala nikakva stvar osim pepela i magazina za sol 141 “. Prije tog napada car je izdao 
dekret o zabrani izlaska uskoka. Mlečani su znali da taj dokument neće imati nikakvo praktično 
značenje. Dok je Republika bila izložena diplomatskim pritiscima, uskoci nastavljaju zadavati 
neprilike Mlečanima i štete Osmanlijama. Početkom srpnja 1588. jedan veći odred uskoka 
iskrcao se na Murter. Tu su ostavili stražu, a ostali su se uputili u Liku. Kod sela Rakitnice su bili 
otkriveni i mjesno stanovništvo s Turcima je suzbilo uskoke, a Turci za osvetu što su Murterini 
pomogli uskocima posjekoše im na kopnu masline. Par dana kasnije četa od 20 uskoka pokušala 
je upasti na turski teritorij, ali su ih kod Skradina dočekale Osmanlije te je rezultat bila smrt 12- 
orice uskoka i četvorice zarobljenih. Glave palih uskoka i zarobljenici poslani su u Carigrad 142 . 
Poparić navodi zanimljiv događaj iz 1589. koji je ovdje vrijedno spomenuti. „Jedna je mletačka 
,,marciliana“ plovila iz Levanta, krcata različite robe. Navališe na nju morski razbojnici, koji su 
se ponekad u Jadran iz sjevernoafričkih luka zalijetali. U zapodjenutoj borbi mletački su se 
mornari očajno borili. U najgorem trenutku kad je bitka već bila gotovo odlučena, pojaviše se 
dvije uskočke brodice, koje bez premišljanja navališe na razbojnike, brzo ih svladaše, te ih sve 
skupa užetom vezaše za vrat i pobacaše u more. Tim je mletački brod bio oslobođen, i mogao je 
mirno da nastavi svoj put“ 143 . U prva tri mjeseca iste godine uskoci su izveli niz prepada na 
turski teritorij. Početkom siječnja oko 300 uskoka iskrcalo se kod Novigrada i krenulo u Liku. 
Prilikom povratka uskoke su napali mletački najamnici kod Paga, ah su ih uskoci teško porazili. 
Poginulo je 50 Albanaca, a uskoci su izgubili 20 ljudi 144 . U veljači 1591. nekoliko je uskočkih 
barki izašlo na more, ali su se susreli s mletačkim galijama koje su ih odmah počele progoniti. 
Uskočke brodice bježale su prema Pagu i iskrcale su se tamo 145 . Mletački kapetan također je 


140 Bare Poparić, nav. dj., str. 46. Naime, ovdje se radi o tome da Poparić navodi ovu činjenicu, tj. spominje 
„primirje" zbog neizvođenja akcija od strane uskoka, dok, primjerice, Stanojević navodi nekolicinu akcija u tom 
razdoblju. 

141 Gligor Stanojević, nav. dj ., str. 114. 

142 Isto, str. 120. 

143 Bare Poparić, nav. dj., str. 49. 

144 Isto, str. 127. 

145 O uskočkim brodicama ostalo je dosta pisanih i likovnih svjedočanstava. Bili su to jednostavni čamci na vesla, 
bez palube, s lagano zaobljenom krmom i nešto oštrijim pramcem. Veći čamci imali su kormilo, a manji su mogli 
biti upravljani jednim veslom kormilara. Na sredini čamca bila je rupa s čepom, koja je omogućavala da se čamac u 

iskrcao četu kapeleta 146 , ali kad se ta četa sukobila s uskocima ostavila je na bojištu 80 mrtvih i 
mnogo ranjenih, dok su uskoci imali malo gubitaka. Od proljeća 1591. smanjuju se uskočki 
prepadi. Uskočko pitanje sve više opterećuje mletačko-austrijske odnose. U Veneciji su pomno 
proučavah mjere za zaštitu od uskoka. Daljnja borba Venecije protiv uskoka zakomplicirat će se 
s austrijsko-turskim sukobima koji su brzo prerasli u rat 147 . Kada su Turci u listopadu 1592. 
krenuli u okolicu Zagreba u pljačku, uskoci su provalili na njihovu granicu do Novigrada i 
Smilčića te su odnijeli bogat plijen. God. 1593. hrvatsko-austrijska plaćenička vojska teško je 
porazila Turke kod Siska. Nakon toga počelo se razmišljati o ponovnom osvojenju Klisa. Te 
godine Tiepolo je uveo blokadu Hrvatskog primorja, a uskoci su to odmah iskoristili te su u 
studenom 1593., njih oko 800, provalili na područje Novigrada, zarobili 80 Turaka i odveli su u 
Senj te 2.000 grla stoke 148 . Kada su uskoci napali galiju ,,Landa“, Tiepolo je s tri galije i mnogo 
naoružanih barki napao Hrvatsko primorje. Zaplijenio je deset ribarskih barki i sve ih spalio. 
Uništio je kulu Žrnovnicu i sve kuće i mlinove u blizini tvrđave. Tiepolo je blokirao svu obalu od 
Karlobaga do Rijeke 149 te je uskoro napao i Karlobag. Nakon 4 sata baražne vatre posada se 

bijegu brzo potopi u plitkoj uvali, a posada nestane u obalnoj makiji ili među stijenama. Izgled uskočkih čamaca bio 
je jedino uvjetovan osnovnom namjenom - što bržom plovidbom. To su bili uski čamci s malim gazom, dostatno 
visoke oplate da zaštiti posadu od oštra burinog vala i omogući što učinkovitije veslanje. Od toga je i ovisio broj 
veslačkih klupa i parova vesala. Na osnovi slikovnih prikaza može se zaključiti da su oni za svoje uobičajene napade 
rabili čamce veličine od 6 do 12 pari vesala, a da se broj posade kretao od 6 do 50 članova po čamcu. Manji čamci 
rabljeni su za kraću plovidbu, a veći za dalje plovidbe, u kojima je bilo potrebno i nekoliko smjena veslača. Za kraće 
plovidbe i napade na manja plovila moglo se rabiti čamce sa 3 do 4 vesla, a taj bi tip čamca bio i najbliži gajeti. Ona 
je na prvoj trećini imala jarbol s latinskim jedrom, a vjerojatno je rabljena u lokalnom prijevozu robe. Također je 
sigurno da su na udaljenijim plovidbama koristili veće tipove brodova koje su zarobljavali na moru i odvlačili u 
senjsku luku. Bakar, Ledenice, Novi i druga mjesta. Više je vjerojatno da su takvi brodovi služili za prijevoz većeg 
broja uskoka na neko odredište, negoli da su bili korišteni u izravnu napadu. Možemo zaključiti da su manji uskočki 
čamci bili dužine do 8 metara, širine do 2 i gaza 0,40 m, veći tipovi dužine preko svega do 13 m, širine 3 m, gaza 
0,60 m, visine iznad vodene linije 0,80 m, dužine vesla 3,5 metra. Zrinko Klarić, Od Siponta do Lepanta 642-1571. 
Hrvatsko pomorstvo u borbi za slobodno more i trgovinu. Rijeka, 2004., str. 387.-389. 

146 Cappelletti - naziv za plaćeničke čete u službi Mletačke Republike. Najčešće bijahu Arbanasi, turski podanici. 
Bare Poparić, nov. dj., str. 50., bilješka 42. 

147 Taj rat sam ukratko opisao na str. 6, u uvodnom poglavlju gdje sam ukratko nastojao opisati povijest hrvatskih 
zemalja u 16. stoljeću. 

148 Bare Poparić, nov. dj., str. 56. 

149 Gligor Stanojević, nav. dj., str. 131. 

predala. Zapovjednik tvrđave i njegov zamjenik obješeni su. Napad je poduzet pod 
obrazloženjem da je Karlobag uskočko gnijezdo i da njegovi stanovnici plijene stoku na Pagu 150 . 
Vijest o napadu na Karlobag izazvala je vrlo negativan prijem na habsburškom dvoru. Tiepolo je 
uputio u Senj svojeg predstavnika da objasni potrebu napada na Karlobag. Povjerenici su teško 
optuživali Tiepola za neprijateljske akcije i provokacije. Mlečani su više držali do svojih interesa 
nego do kršćanske solidarnosti. Za Veneciju, uskoci su bili veći neprijatelji od Turaka. Početkom 

1594. Almoro Tiepolo je smijenjen i na njegovo mjesto je postavljen Giovanni Batista Michiel. 
Uz galije, pod njegovim zapovjedništvom bilo je 18 naoružanih barki. Osim zadatka da lovi 
uskoke, Michiel je dobio i zadatak pokušati uhvatiti i uskočke suradnike. 151 Senat je također 
naredio kapetanu protiv uskoka da strogo kazni sve soprakomite 152 koji napuste svoja stražarska 
mjesta. „Ako ubuduće uskoci počine štetu na onim granicama, posebno nas izvijestiti o 
soprakomitu koji je u to vrijeme vršio dužnost da čuva mjesta i zatone gdje su prošli 153 . Zamjeriti 
se uskocima značilo je praktički biti jednom nogom u grobu. Zbog toga su se sve zapovijedi 
Venecije protiv uskoka teško provodile u život. Car i njegovi savjetnici nisu mogli obuzdati 
uskoke. Zapovijedi su se izdavale, ali su izigravane ili jednostavno prešućivane. Sredinom srpnja 

1595. uskoci su se iskrcali u Novigradskom kanalu, produžili prema Karinu i zaplijenili 150 grla 
krupne i sitne stoke. Krivnju za ovaj prepad Senat je pripisao zapovjednicima galija i naoružanih 
barki koji „ne samo da se nisu nalazili na svojim mjestima, nega za više dana nije se znalo gdje 
se nalaze“. Protiv njih je pokrenut kazneni postupak 154 . Uskoro je papa promijenio mišljenje o 
uskocima . U kabinetskim planovima o dizanju ustanka na Balkanu uskoci su trebali odigrati 
veliku ulogu. Namijenjeno im je zauzimanje Klisa i unošenje nemira i nade u revolt protiv 
osmanskog jarma 155 . 


150 Isto, str. 132. 

151 Isto, str. 135. 

152 Sopracomito - kapetan mletačke galije. Catherine Wendy Bracevvell, nav. dj., str. 300. 

153 Gligor Stanojević, nav.dj., str. 136. 

154 Isto, str. 140. 

155 Isto, str. 141. 

11. Od zauzeća Klisa do Uskočkog rata 


Ogromno Osmansko Carstvo koje se prostiralo na tri kontinenta u drugoj polovici XVI. 
stoljeća dostignulo je vrhunac svojeg teritorijalnog razvoja. Turska je krajem XVI. stoljeća bila 
gospodar gotovo cijelog Balkanskog poluotoka i većeg dijela Panonske nizine. Vrhunac njezinog 
teritorijalnog osvajanja označio je početak njezinog slabljenja. „Svi ljudi od prvog do 
posljednjeg su robovi - rekao je mletački veleposlanik u Carigradu Marco Antonio Barbaro 156 . 
Većinu stanovništva na Balkanu, od kojega je najviše ovisilo Carstvo, činili su pravoslavni. Na 
zapadu, pod utjecajem mnogih spisa, vijesti i priča sumnjivih očevidaca stjecala se pogrešna 
slika o Turskoj. Svaka slabost Turaka svjesno se uveličavala. Iz takvih zabluda poniknula je 
politička akcija koja je imala veliko značenje za ovo područje. Vojna premoć Turske nad 
susjednim kršćanskim državama bila je neosporna. Turska do pred kraj XVI. stoljeća nije 
doživjela poraz na bojnom polju u Europi. Ako je Austrija u XVI. stoljeću predstavljala 
kršćanski bedem Zapada protiv Turaka, papa je na čelu Katoličke crkve bio idejni vođa borbe 
protiv Turaka. Rim se nikada nije pomirio s političkom i vjerskom prevlašću Turaka na Balkanu. 
Pape su organizirale ili pomagale sve saveze uperene protiv Turske . 

Kada je hrvatsko-austrijska vojska 22. lipnja 1593. kod Siska potukla Turke, na dnevni red se 
ponovno stavilo pitanje Klisa. Za taj događaj najviše se interesirala Sveta Stolica. Na razne 
načine je pokušala utjecati na razvoj događaja pa i tako da je poslala svojeg pouzdanog čovjeka 
da ,,kordinira“ akcije u njihovo ime vezano za zauzeće Klisa 158 . Dalmatinski su se fratri zalagali 
za zauzeće Klisa i povratak u ruke kršćana. Dana 12. veljače 1596. u Graz su došla dva 
dominikanca izvijestiti gradačkog nuncija o kliškom pitanju. Gradački je nuncij fratre upozorio 
da budu oprezni da sami ne bi životom platili zbog svoje nepromišljenosti. Fratri su nuncija 
uvjeravali da Turci ne slute ništa vezano uz događaje koji će se dogoditi u Klisu 159 . Kada je izbio 
rat između Austrije i Osmanskog Carstva te Balkan postao bojno polje, papa je uvjeravao 
Veneciju u opravdanost stvaranja saveza kršćanskih država te od samog početka pape rade na 


156 Isto, str. 142. 

157 Isto, str. 145. 

158 Ime mu je bilo Francesco Allegretti (mada ga Poparić samo spominje i ništa konkr etno o njemu ne izlaže, osim 
da je ušao u samu tvrđavu kao svojevrsni špijun i pregovarač ), a više o tome kod Bare Poparić, nav. dj., str. 56. 

159 Bare Poparić, nav. dj ., str. 60. 

tome. Venecija ne samo daje odbijala poziv da uđe u savez, nego je odlučno bila protiv njega 160 . 
Austrija je uz moralnu podršku pape nastojala podjarmljeni narod podignuti na ustanak protiv 
Turaka. Car je sredinom travnja proglasom objavio kršćanima Bosne i susjednih zemalja da ih 
prima pod svoju zaštitu. Uz to je odlučio uskočke akcije povezati s osloboditeljskim pokretom 
naroda u Bosni. U Beču se vjerovalo da će jedna uspjela uskočka akcija podignuti kršćane 
Bosne. Za početak akcije izabran je Klis 161 . Vrijeme je odmicalo, a u Klisu su i dalje sjedili 
Turci. Svi planovi o osvajanju turske tvrđave potječu od mletačkih podanika. Samo uz njihovu 
pomoć akcija se mogla uspješno izvesti. Za pola stoljeća borbe senjski uskoci stvorili su široku 
mrežu suradnika i simpatizera na mletačkom i turskom teritoriju u Dalmaciji. Stanovništvo 
Dalmacije bilo je oduvijek antiturski raspoloženo. U samoj tvrđavi veliki broj kršćana i Turaka 
bio je upleten u zavjeru i spreman predati tvrđavu 162 . Mletačka vlada je ocijenila da su papine i 

i zro 

careve intrige oko Klisa isto tol ik o uperene protiv nje kol ik o i protiv Turske ". Kada je zavjera 
dovršena, u zoru 7. travnja 1596. oko 600 uskoka sa zavjerenicima iz Splita i okolice je ušlo u 
Klis, s obzirom da su ih propustili neki članovi turske posade. Zapovjednik tvrđave predao je 
ključeve grada uskocima. Osvajanje Klisa slavljeno je kao velika pobjeda kršćanstva nad 
islamom. Zauzeće Klisa bilo je probni kamen jedne dugo pripremane zavjere. Venecija se našla u 
nepovoljnom položaju. Uskoci, krvni neprijatelji Republike, nadomak Splita slavili su jednu od 
najvećih pobjeda nad Turcima. Papa i car su se radovali da Turci mogu napasti Veneciju ili 
uputiti flotu u Jadransko more, što bi dovelo do rata između Republike i Osmanskog Carstva. 
Njihove slutnje nisu se ostvarile. Venecija je bila dovoljno iskusna i spretna izbjeći postavljene 
zamke. Mlečani su najprije poduzeli mjere za zaštitu svojeg teritorija. Mletačka vlada više je 
strepila zbog svojih podanika koji su se odmetnuli nego zbog uskoka. U napadu na Klis 
sudjelovalo je mnogo njihovih podanika. Prikrivena mržnja prema Mlečanima prerasla je u pravu 
pobunu. U ovakvim okolnostima odluka Venecije je bila očuvati dobrosusjedske odnose i 
prijateljstvo s Turskom. Na gubitak Klisa Turci su reagirali vrlo brzo. Krajem travnja 1596. pet 
sandžakbegova s 8000 vojnika bilo je angažirano u opsadi Klisa. Papa i nadvojvoda trudili su se 
pomoći Klisu. Pomoć tvrđavi mogla se samo donijeti preko mletačkog teritorija. Zato je u Pragu 

160 Gligor Stanojević, nav. dj., str. 147.-148. 

161 Isto, str. 149. 

162 Isto, str. 152. 

163 Sljedeći navodi se nalaze na stranicama 153.-163., tako da nema potrebe da navodim svaku posebno. 

i Rimu izvršen diplomatski pritisak na Veneciju. U Senju se spremala velika pomoć u ljudstvu i 
materijalu. Mletačka vlada, pod pritiskom pape nije se usudila otvoreno spriječiti donošenje 
pomoći Klisu. Sredinom svibnja oko 16 uskočkih barki upućeno je u pomoć Klisu, dok je 
zapovjednik Lenković na čelu nekoliko četa krenuo u pomoć tvrđavi. U noći 21. svibnja oko 600 
uskoka i mletačkih podanika, s 20 konja natovarenih hranom, pod zapovjedništvom Brtučevića, 
ušlo je u Klis. Četiri dana kasnije u Rogoznici se iskrcao general Lenković s 70-80 brodova i 
četiri marcilijane. U noći 27. svibnja carska vojska približila se Klisu. U sukobu s Turcima bila 
je potučena. I pored poraza Lenković se sa 600 ljudi probio u Klis. Dana 30. svibnja 1596. Turci 
zauzeše Klis. Od samog osvajanja utvrđenja posada nije imala dovoljno namirnica i strjeljiva. 
Uskoro su Turci uništili cisterne i posadu lišili vode. Glad i bolest prorijedili su posadu koja se 
junački držala. U Veneciji je vijest o padu Klisa primljena s olakšanjem. Događaji oko Klisa 
znatno su poremetili privredu Dalmacije. Trgovina s Bosnom je bila prekinuta. Mnogo mletačkih 
podanika ostavilo je motiku i latilo se puške ili se iz straha od svojih gospodara sklonilo u šumu. 
Padom Klisa revolucionarni zanos mletačkih podanika znatno je splasnuo. S Turcima je Venecija 
brzo normalizirala svoje odnose. U tijeku opsade Klisa Mlečani su surađivah s Turcima. Dok su 
Klis držali uskoci, mletački podanici iz Splita i okolice aktivno su uzimali učešća u svim 
događajima oko tvrđave. U to vrijeme Mlečani nisu mogli poduzeti nijednu praktičnu mjeru da 
smire svoje podanike. Padom Klisa narod je odmah osjetio da su njegove nade iznevjerene i da 
će za učešće u napadu na Klis odgovarati pred svojim vlastima. Mlečani su najprije dopustili da 
se stišaju događaji, a zatim počeli s kažnjavanjem svojih podanika. Mah broj ljudi je osuđen na 
smrt, dok je najveći broj osuđen na zatvor ili galije. Mlečanima je bilo jasno odakle vjetar puše. 
Zatucano i vjerski isključivo seljaštvo pod utjecajem klera uzelo je učešće u akciji više iz 
religioznih nego političkih motiva. Svećenici su javno išli po naseljima i priređivali svečane 
procesije. Svećenstvo s biskupom na čelu, pod papinom zaštitom bilo je ideološki vođa pokreta u 
Dalmaciji. Njegov rad bio je u suprotnosti s interesima Venecije. Mlečani se nisu ustručavali 
uhititi odgovorne svećenike u Dalmaciji, što je dovelo do sukoba s biskupima. Trojica 
dalmatinskih biskupa su protjerani zbog odupiranja zapovjedima iz Venecije. U Veneciji nitko 
nije bio oduševljen zbog uhićenja svećenstva u Dalmaciji, ah Mlečani su bili prisiljeni na takav 
korak. Papa je zbog uhićenja svećenstva i drugih ličnosti optuživao Mlečane da više vode računa 
o željama Turaka nego o interesima kršćanstva. Venecija je sretno prebrodila krizu. Austrijski 
plan je propao, na veliko zadovoljstvo Republike. Događaji oko Klisa još su više zaoštrili 

uskočko-mletačko neprijateljstvo. Uskoci će od sada još odlučnije napadati mletačko brodovlje u 
Jadranskom moru. Početkom Velikog tjedna 1597., flota uskočkih lađa s više od 500 ljudi 
odjedrila je iz Senja na sjever do mletačkog Rovinja, gdje su noću opljačkali sve lađe u luci, 
uzevši plijen u vrijednosti od 400 000 škuda, Pohod na Rovinj bio je otvoreni izraz srdžbe cijele 
uskočke zajednice na Veneciju. Uskoke je razljutilo što je Venecija prilikom opsade Klisa 
pomagala Turcima i kaznila Dalmatince koji su im opsadi pomogli. Kap koja je prelila čašu bilo 
je smaknuće skupine uhićenih uskoka i izlaganje njihovih glava u Veneciji 164 . Habsburško 
povjerenstvo koje je vodio general Juraj Lenković, počelo je oštro. Zasjelo je u Rijeci, pozvalo 
osumnjičene uskoke na saslušanje i izdalo naredbu da se sav plijen mora vratiti jer je otet 
nezakonito. Lenković je nekolicinu uskoka prognao u Brinje, sedmoricu dao smaknuti i protjerao 
iz Senja više bjegunaca s mletačkih galija i drugih mletačkih odmetnika, ali je kapitulirao u vezi 
s plijenom i čak isplatio stipendiatima dvomjesečnu plaću. Početkom veljače 1598. određeni broj 
uskočkih vojvoda i harambaša potpisao je izjavu kojom se obvezuju da će prestati nanositi štetu 
mletačkim podanicima i teritoriju, da neće dopustiti pojedinačne akcije i da će se pokoravati 
kapetanima i vojvodama. Za izvršenje su jamčili svojim „glavama, ženama, djecom, 
nekretninama, čašću i pokretnom imovinom 44 . Deset dana kasnije Bembo je pokušao napasti 
uskočke lađe. Uskoci su pristali u blizini Šibenika te su prešli na turski teritorij, okupili 8000 grla 
stoke i dotjerali ih na obalu. Kada ih je Bembo po kišnom vremenu sa svojim albanskim 
plaćenicima prikliještio u plićaku Rogozničkog zaljeva, uskoci su to shvatih kao težak eksces. 
Naime, akcije je dopustio senjski kapetan, pod uvjetom da se ograniče na tursku imovinu. 
Vojvode i harambaše poslali su Bembu poruku u kojoj su istaknuli razliku između njihovog 
pohoda i neovisnih prepada prognanih uskoka koji nisu pristali poštivati venecijanske interese. 
Uskoci su svoj pohod smatrali potpuno legitimnim. Bembo se nije udostojio odgovoriti, a uskoci 
su odlučili iskoristiti loše vrijeme da pobjegnu. U gluho doba noći, kad stražari na katarkama 165 
nisu čuli ništa osim huka vjetra i udaranja valova, uskočke su se lađe jedna po jedna izvlačile na 
pučinu i naposljetku odjedrile kući. I sami uskoci žalili su se da ih je na prepade natjerala 
oskudica. Godine 1598. prosvjedovah su da im Mlečani, u nastojanju da zaštite turski teritorij od 
njihovih upada, ugrožavaju egzistenciju. Senjski kapetan obavijestio je glavnog zapovjednika 
Vojne granice da njegovi ljudi trpe oskudicu i tegobe jer ne mogu doći do drugih namirnica. 

164 Catherine Wendy Bracevvell, nav. dj., str. 234.-281. 

165 Katarka - grč. katartios, jarbol. Bratoljub Klaić, Rječnik stranih riječi , str. 675. 

Međutim i u vrijeme najjače izolacije, nisu se svi uskoci okomljivali na prvog kršćanina na kojeg 
bi naišli. Tijekom pretežitog dijela 1598., mnogi su uskoci pokušavali sačuvati mir na Jadranu 
držeći se kod prepada obećanja danih u izjavi. Iako su lađe glavnog providura kružile ispred 
Senja s naredbom da zaplijene svaku lađu na dolasku ili odlasku iz Senja, Rijeke, Bakra i 
Vinodola, a u Senju vladala oskudica, pogotovo vina, vojvode i harambaše te većina uskoka 
mirno su čekali u gradu. Glavni razlog njihovog strpljenja bila je nada da će mjere za pomoć 
Senju, koje je koordinirao papa, u suradnji s nadbiskupom Minuccijem i biskupom De 
Dominisom, dati rezultata. Budući da mletačka blokada Hrvatskog primorja nije prestajala ni 
1599., uskoke u Senju glad je počela tjerati na očajničke poteze. Providurov napad na Lovran, 
jedan od glavnih oprskrbljivača Senja vinom i žitom, izazvao je veliko nezadovoljstvo i uskočki 
protunapad na Plomin i Labin, gdje su oteli potrebnu stoku i druge namirnice. Pljačkaški pohodi 
na turski i mletački teritorij nastavili su se u 17. stoljeće, unatoč mletačkoj blokadi, a dijelom 
upravo zbog nje. Habsburzi su naposljetku odgovorili protumjerama. Blokada Hrvatskog 
primorja i Trsta, mletačke kaznene ekspedicije na nadvojvodine posjede i snažan diplomatski 
pritisak na habsburškim dvorima primorali su Habsburgovce na ustupke. Godine 1601. osnovano 
je povjerenstvo za preobrazbu uskočke organizacije, na čelu s Giuseppeom Rabattom, 
savjetnikom nadbiskupa Ferdinanda u Grazu. Rabatta je u Senj ušao u siječnju 1601. na čelu 
1500 vojnika iz Vojne granice. Dobio je zapovijed kazniti sve uskočke vođe odgovorne za 
nedopuštene napada na mletačke podanike i imovinu, ukloniti sve venturine iz Senja i naseliti ih 
po posadama u unutrašnjosti te zabraniti sve samoinicijativne pomorske napade na mletački i 
turski teritorij. Rabatta je izvršenju svog zadatka prišao s neviđenom okrutnošću. Nakon dolaska 
u Senj, zapovjedio je da se zatvore gradska vrata i postavi straža te da svi koji se žele pokajati za 
svoje prijestupe i ostati u službi Vojne granice zamole za njegovu milost u gradskoj tvrđavi. 
Tada je dao uhititi Marka Margitića, Martina Posedarskog i Juraja Maslardu, uskočke vođe za 
kojima je Venecija izdala potjernicu zbog pljačkaških napada u Dalmaciji i dezertiranja iz 
mletačke vojske. Maslarda je ubijen mačem u pokušaju bijega, a Margitića i Posedarskog prijeki 
je sud osudio na smrt. Smaknuti su u tvrđavi, a njihova mrtva tijela obješena su na prozore iznad 
gradskog trga. U nastojanju da se riješi disciplinskih problema koje su stvarali neplaćeni uskoci, 
Rabatta je poslao oko 200 venturina pod zapovjedništvom vojvode Ivana Vlatkovića u Otočac i 
druge utvrde u zaleđu. Opskrbio ih je namirnicama i obećao im redovitu plaću. Brojnim 
prosvjedima protiv Rabattinih mjera u Senju, pridružio se i Daniele Francol, kapetan u 

karlovačkoj konjici. Rabatti nije bilo lako ispuniti obećanje da će Senju i posadama u 
unutrašnjosti davati redovitu plaću. Budući da mu Dvorsko ratno vijeće za to nije dalo nikakva 
sredstva, prvih pet mjeseci plaćao je opskrbu i davao plaće iz vlastitih dnevnica. Kada je presušio 
i taj izvor, a opskrba i dalje nije funkcionirala, uskoci su postali nemirni. Pobunu uskoka u 
Brlogu vojska je brzo ugušila, no budući da plaće i dalje nisu stizale uskoci su se počeli sve više 
vraćati iz unutrašnjosti u Senj. Kad su se gradom proširile glasine da Rabattin ugled na dvoru 
slabi, uskoci su se odlučili na pobunu. Skupinu uskoka koju je Rabatta poslao na ugarski front 
zaustavio je u Karlovcu kapetan Francol i poslao natrag u Senj. Kad su stigli u grad, Rabatta je 
njihovog vođu Jurišu Hajduka strpao u zatvor. Senjani su najprije zamolili, a onda odlučno 
zatražili da se omiljenog harambašu pusti na slobodu; Rabatta je odbio i zaprijetio mnoštvu pred 
tvrđavom; došlo je do pucnjave i gomila se razbjesnila. Unatoč Rabattinim uvjeravanjima da će 
pustiti Jurišu ako mu dovedu jednog drugog uskoka, Senjani su provalili u tvrđavu, svladali 
stražare i ubili Rabattu. Uskoci su mu odsjekli glavu i pokazali je mnoštvu s prozora tvrđave. 
Rabatta je u Senju bio silno omražen i njegovo su ubojstvo građani smatrah opravdanim. Onda 
su odlučili osnovati neku vrstu republike te su izabrali vladu od nekol ik o članova. Predstavnici 
uskoka i civilne vlade odmah su o svojem drastičnom činu obavijestili glavnog providura 
Pasqualiga i druge mletačke dužnosnike. Obećali su da će održavati red i mir i držati se pravila 
uskočkog ponašanja te su zatražili da Vojna granica pošalje povjerenstvo da istraži slučaj. 
Uskoci su tvrdih da je zbog Rabattinih mjera oslabila obrana Senja i granice protiv mogućih 
turskih napada. Otpuštajući iz službe iskusne i privržene uskoke i zamijenjujući ih sitnim 
trgovcima i drugim obrtnicima koji nikada nisu vidjeli granice, smičući privržene uskoke i 
osuđujući ih na galije; puštajući zatočene Turke iz zatvora; zanemarujući opskrbu utvrda Rabatta 
je ugrozio obranu Senja od neprijatelja. Istina je da su uskoci prisegnuli da neće napadati 
mletačku Dalmaciju, jer su tamo živjeli kršćani kao što su i oni. No izručujući ih u ruke 
Venecije, saveznika Porte, Rabatta je počinio izdaju, držali su uskoci. Ovome su uskoci dodali 
niz otežavajućih okolnosti: kršenje mnogih uskočkih prava, nemoralno ponašanje, polaganje 
prava na dio uskočkog plijena; pokušaj iznuđivanja tlake te njegovu posljednju uvredu, kada je 
topove u tvrđavi okrenuo prema „nama kao da smo Turci“. Idućih će godina jačati sukob između 
samih uskoka te između njih i Mlečana oko ograničenja uskočkih prepada. Odmah nakon 
umorstva Rabatte, uskoci su oglasili da žele ostati u miru s Venecijom. Godine 1601. povjerenik 
Rabatta i Vettor Barbaro, predstavnik glavnog providura, napravili su ugovor kojim su uređeni 

odnosi između Venecije i uskoka. Prema tom ugovoru, uskoci su smjeli slobodno ploviti između 
Senja i Karlobaga, nisu se smjeli približavati otocima niti se iskrcavati na mletačkom teritoriju, 
kao ni u Senju primati odmetn ik e od mletačke vlasti. Uskoci koji su se ogriješili o zakone 
Republike nisu imali pravo na oprost i Venecija ih je mogla progoniti i kažnjavati. Ugovor je bio 
sročen tako da zaštiti mletačke podanike od uskočkih napada, a Veneciju od turskih optužaba da 
surađuje s uskocima. Napisali su ga vladini dužnosnici, kojima je mnogo više stalo da se uklone 
nesuglasice između njihovih država nego da se zadovolje interesi uskoka. Uskoci su se na taj 
način našli u bezizlaznoj situaciji. Budući da su smjeli ploviti samo od Senja do Karlobaga i nisu 
se smjeli iskrcavati na mletačkom tlu, ostalo im je samo djelovati u Lici, kamo su stizali pješice. 
Ugovonn su bili odsječeni i od turskog zaleđa na jugu. No kad su obećali da će poštivati duh 
mirovnog ugovora, nisu smatrah da se moraju držati svake riječi. U travnju 1600. vojvode i „ svi 
senjski uskoci“ predah su nadvojvodinom povjereniku u Senju i mletačkom capitanu contra 
uscocchi pisani prijedlog u kojem stoji: „Uskoci osuđuju napade obiju strana kao nedostojne 
kršćana i iskazuju svoju želju da brane granice Habsburškog Carstva. Ograničenja koja nas 
tjeraju na pljačku: nedostatak obradive zemlje zbog turskih osvajanja, problemi koje nama zadaje 
mletačko ograničavanje kretanja, male plaće stipendiata te još slabije braće venturina.“ Vojvode 
su tražile da Venecija prestane blokirati uskočke kopnene i pomorske putove, kako bi mogli 
pljačkati Turke; da ne progoni uskoke koji u nevolje potraže zaklon na njihovom teritoriju; da ne 
ometa donošenje otkupa u Senj i pristup trgovcima koji u grad žele donijeti svoju robu. Zauzvrat, 
obećah su da neće mletačkim podanicima nanositi nikakvu štetu ni na moru. Osim toga, kaznit 
će svakog uskoka koji se drzne prekršiti ta načela i prognati njegovu obitelj te će prestati u Senju 
primati odmetnike od mletačke vlasti. Uskoci su držali svoju riječ, no mletačke galije progonile 
bi ih svaki put kada bi prešli mletačku granicu i tako prekršili ugovor između Rabatte i 
Pasqualiga. Republika uskocima nije mogla dopustiti da s njezinog tla upadaju na tursko jer bi je 
Turci odmah optužili da s njima surađuje. Uskoci su se bezbroj puta zakleli čašću da neće 
nanositi štetu Venenciji ni njezinim podanicima, no isto je tol ik o puta glavni providur progonio 
uskočke lađe. Kada su u Senju krajem 1602. ljudi umirali od gladi i bili prinuđeni jesti prženi žir 
i korijenje, uskoci su samoinicijativno nastavili pomorske ekspedicije na jug, odakle su upadali 
na tursko tlo iz mletačke Dalmacije. Suočen s nestašicom i mogućom pobunom, kapetan je 
morao odobriti prepade na tursko tlo, uz strogu naredbu da ne nanose štetu mletačkim 
podanicima. No čak i više od pojedinačnih osvetničkih akcija, na odnose uskoka s Venecijom 

utjecala je dugotrajna blokada Hrvatskog primorja i Jadrana. Blokada je dovela do toga da su 
uskoci bili prisiljeni presretati kršćanske brodove i plijen tražiti na dalmatinskim otocima. Nakon 
što su uskoci 1604. napali tursku tvrđavu Herceg-Novi, lokalni turski dužnosnik naredio je da se 
naoruža nekoliko lađa te pošalje nadzirati prilaz gradu. Na mletački prosvjed Turci su odgovorili 
da „uskoci ne bi mogli odjedriti tako duboko na jug, da se plovidba na Jadranu dobro nadzire“. U 
prosincu 1604. skupina od 400 uskoka zaplovila je na jug u nabavu provijanata za božične 
blagdane. Na putu su ih presrele mletačke lađe, no uskoci su se probili silom. Kad su došli do 
trogirskog okruga, polovica uskoka je prešla preko mletačkog tla u tursko zaleđe kod Skradina, 
otela od turskih podanika 15.000 grla stoke i vratila se na mletačko tlo. Tamo su stoku poklali da 
je mogu otpremiti u Senj za božičnu gozbu. Glavni providur poslao je za uskocima bojne lađe 
koje su ih blokirale u zaljevu kod otoka Iža. Kad je pala noć, odlučeno je da će mletačke galije 
nadzirati ulazak u zaljev dok ne stigne pojačanje. Te se noći dignula bura koja je puhala dva 
dana. Dana 26. prosinca vjetar se stišao te su se Mlečani i Albanci iskrcali i opalili plotun prema 
uskočkoj barikadi. Međutim, tamo više nije nikoga bilo. Tijekom noći, dok je nekolicina uskoka 
održavala vatru, pjevajući uz tamburice da Mlečanima na galijama pokažu da se ne boje svoje 
sigurne propasti, njihovi drugovi napravili su saonice od drveća i na njima prevezli lađe preko 
vrha otoka. Prije zore zaplovili su prema Senju, ali prije toga odlučili su se osvetiti za gubitak 
plijena. Otplovili su na jug do Brača, naišli na mletačku fregatu koja je vozila putnike i robu iz 
Brača u Veneciju, pretukli su vlasnika i putnike, uzeli im novac i dragocjenosti, a teret bacili u 
more. Uskoci su nastavili pljačkati turski teritorij ne obazirući se mnogo što time narušavaju 
mletački i dubrovački suverenitet. Godine 1604.-1605. vel ik e skupine uskoka odjedrile su na jug 
i poharale turske utvrde Herceg-Novi, Islam, Trebinje i Skradin. Turci su optužili Mlečane za 
nemar jer su dopustili uskocima da tako lako prijeđu granicu. No ovi uskočki prepadi bili su 
selektivni, zapovijedale su vojvode, a odobrili su ih nadvojvoda Ferdinand i Dvorsko ratno vijeće 
u sklopu Dugog turskog rata. Mogli su još prihvatiti da trebaju ugoditi Veneciji obvezujući se da 
neće nanositi štetu mletačkim podanicima, ili čak da neće narušavati njezin suverenitet 
povredom granice na putu prema turskom teritoriju. No kap koja je prelila čašu bio je zahtjev 
Habsburgovaca da prestanu pljačkati Turke. Mir potpisan sa sultanom u Zsitva-Toroku u 
studenom 1606. zabranjivao je pljačku objema stranama, a nadvojvoda Matijaš, vladar Hrvatske 
i Ugarske, pazio je ne dati povoda za obnovu neprijateljstva. Međutim, unatoč naredbi da ostanu 
u Senju, uskoci nisu dobili plaću koja bi im nadoknadila prihod od plijena. Neke uskočke vođe 

pokušale su problem riješiti obraćajući se izravno Rudolfu II., pridajući time pažnju u vjeru u 
habsburšku podršku borbi protiv Turaka i svoje neprijateljstvo prema Mlečanima. U svojoj 
peticiji zamolili su da im se dopusti da se uzdržavaju od danka koji su plaćala sela na turskom 
teritoriju. Unatoč potpisanom mirovnom ugovoru s Portom, uskoci su ocijenili da će najveća 
zapreka njihovom planu biti Venecija. Nadalje, obećah su da neće Mlečanima nanositi zlo ako ih 
ne budu ometali u prikupljanju danka. Usput napominju da će i Turke ostaviti na miru za vrijeme 
trajanja primirja. Iako je ovo rješenje podržao car Rudolf, suprostavio mu se glavni zapovjednik 
Vojne granice, koji je prihod od danka smatrao svojim stečenim pravom. Studenoga 1607. 
papinski nuncij javio da se uskoci žale da „već 50 mjeseci nisu dobili plaću o kojoj ovisi njihova 
egzistencija". Pod takvim uvjetima nisu mogli opstati ni plaćeni uskoci ni venturini. Ni sami 
vojvode nisu mogli ljudima zabraniti da pljačkaju Turke, a da time ne ugroze svoj autoritet. Kad 
su uskoci prekršili kapetanovu zabranu i izašli iz grada opljačkati teret turske i židovske robe na 
nekoliko mletačkih lađa, nadvojvoda Ferdinand poslao je u Senj generala Khisela na čelu 
povjerenstva koje je trebalo ukloniti uskoke i zamijeniti ih plaćenicima. Vijest o generalovom 
dolasku u Rijeku izazvala je u Senju pobunu. Vojvoda Vlatković i Juriša Hajduk otišli su uskoke 
predstavljati u Rijeku. Ponudili su da će vratiti sav plijen otet kršćanima, naglašavajući, 
međutim, da imaju pravo zadržati tursku robu. General je odbio s njima pregovarati. Kad su to 
čuli, uskoci su u Senju zauzeli tvrđavu i poručili „ da će se suprostaviti uspostavi talijanske ili 
neke druge posade u Senju, ta da će radije pobiti najprije svoju djecu, a onda jedan drugoga. 
Međutim, kada je general stigao u Senj sa 600 pješaka i 400 njemačkih konjanika iz Karlovca, 
uskoci su uvidjeli da mu se ne mogu suprostaviti. U srdžbi kojom su se Senjani oduprli 
jurisdikciji Vojne granice, genral Khisel osjetio je odjek ugarske pobune. Po dolasku u Senj 
odmah je dao uhititi Ivana Vlatkovića, Jurišu Hajduka i Antuna Mikulanića, senjskog plemića i 
zapovjednika posade u Otočcu, pod optužbom da su kovali urotu s Mađarima. Nakon bijega iz 
zatvora s Jurišom Hajdukom i progona kojim ih je kaznio general Khisel, Vlatković se sve više 
bavio idejom da uđe u mletačku službu. Tako su on i Juriša ponudili Mlečanima 1608. da će im 
se staviti na raspolaganje zajedno s pristašama. Međutim, do tada su se napetosti smirile pa se 
sukob nije očekivao i ponude su odbijene. Sredinom 1608. Habsburzi su prognanicima dopustili 
vratiti se u Senj. General hrvatske granice pomilovao je Ivana Vlatkovića i Jurišu Hajduka. 
Mletačke ophodnje smanjile su mogućnosti za pljačkaške pohode na turskom tlu, a nestašicu u 
Senju dodatno je otežala plijenidba brodova za vrijeme povremenih mletačkih trgovačkih 

sankcija protiv Senja i Rijeke. Iako je Senj stalno obećavao da neće biti pljački izvan 
dogovorenih područja, skupine uskoka svako malo bi se iskrale i krenule u popunu svojih 
isprežnjenih zaliha ne birajući cilj. U očajničkoj potrazi za plijenom, počeli su napadati u novim 
smjerovima. Krajem 16. stoljeća narušeni su odnosi s Vinodolom, jer je grof Zrinski počeo 
trgovati s Venecijom te je zabranio svojim podanicima odnose s uskocima, bojeći se da bi to 
moglo šteti njegovoj pomorskoj trgovini. No budući da napadi na Vinodol nisu mogli dugo ostati 
nekažnjeni, trebalo je potražiti drugi plijen. Uskoci su tada sve češće počeli pljačkati na sjeveru, 
u blizini mletačke Istre. Iz Rijeke, kamo su mogli pristati pod izgovorom da su došli čuti novosti 
ili kupiti namirnice, uskoci su mogli lako isploviti u mletačke vode, izbjegavši na taj način 
mletačke brodove koji su blokirali Velebitski kanal i otoke jugozapadno od Senja, na putu prema 
turskom teritoriju. Od samog početka sedamnaestog stoljeća istarski rektori javljali su o 
uskočkim prepadima na trgovačke brodove i obalne gradove te na krađu stada i provijanta. Istra 
je bila pogodan cilj za osvetu Veneciji. Nažalost, cijenu su plaćali siromašni istarski seljaci. Od 
uskočkih vojvoda sve se više očekivalo da kontroliraju prepade radi redovite opskrbe te da paze 
da se poštuje zabrana pojedinačnih pljačkaških pohoda. Jedan od uskoka koji, razapet između 
zahtjeva Dvorskog ratnog vijeća i svojih drugova, nije uspio zadovoljiti obje strane bio je Ivan 
Vlatković. Kad je 1608. pomilovan i vraćen u Senj, imenovan je zapovjednikom skupine 
Krmpoćana, Vlaha koji su nedugo prije toga naseljeni u Liču, blizu Senja. U to vrijeme 
Vlatković je vodio prepade radi redovite opskrbe i prikupljanja danka. Kad su ga kasnije optužili 
da je pljačkao mletačke, dubrovačke i turske lađe i imovinu, on se branio da je otimao samo 
tursku robu. Nije na vrijeme shvatio da su se vremena promijenila. Njegove akcije naišle su na 
službenu osudu, pa se kolovoza 1610. morao pokoriti naredbi da potpuno spriječi pohode svojih 
ljudi. Potpisao je izjavu da on i njegovi ljudi „neće više ići u prepade, ni kopnom ni morem“. 
Međutim, ni godinu dana kasnije Ivan Vlatković i njegov brat Miho uhićeni su u Karlovcu po 
nalogu Dvorskog ratnog vijeća i izvedeni pred sud. Bih su optuženi za niz pljački turskih i 
mletačkih podanika te neposluh senjskom kapetanu i otimanje provijanta Vojne granice. Ivan 
Vlatković osuđen je 3. srpnja 1612. u Karlovcu na smrt. Obrazloženje je bilo pravno slabo 
utemeljeno: otuđenje zaliha senjske posade. Rezultat toga svega bio je da se uskocima željelo 
dati do znanja da se stegovne mjere mora poštovati. Nije slučajno da je Vlatković osuđen upravo 
u vrijeme velikih napetosti između Venecije i uskoka, kad su Mlečani odlučno zatražili od 
Habsburgovaca da ih uklone iz Senja. Nedugo nakon Vlatkovićeva smaknuća nadvojvoda je 

poslao poklisara u Veneciju s planom za rješenje uskočkog problema. Krajem 1612. potpisan je 
tzv. Bečki sporazum kojim se Venecija obvezuje da će obustaviti blokadu Senja ako 
Habsburgovci reformiraju uskočku organizaciju. Od devedesetih godina šesnaestog stoljeća 
Venecija, koja je odlučila stati na kraj uskočkim prepadima, postala je jedan od njihovih najvećih 
neprijatelja. Sigurno je da su uskoci više mrzili Mlečane nego pogranične muslimane. No unatoč 
sve većem animozitetu prema Veneciji, većina je uskoka svoj „razlog postojanja 44 vidjela u borbi 
protiv Turaka. Nadvojvoda Ferdinand i car Matija nastojali su iskoristiti sukob Mlečana s 
uskocima kako bi Mlečane primorali da priznaju slobodnu plovidbu Jadranom i popuste u nekim 
teritorijalnim sporovima u Istri, Furlaniji i Tirolu. Venecija je nakanila održavati blokadu 
Hrvatskog primorja dok uskoci ne budu iseljeni iz Senja te nije htjela čuti za slobodnu plovidbu 
dok se taj problem ne riješi. Kriza je riješena ugovorno krajem 1612. u Beču, kad se nadvojvoda 
Ferdinand obvezao da će zabraniti uskočko gusarenje, prognati sve prekršitelje i u gradu otvoriti 
njemačku posadu. Venecija je obećala da će pustiti zatočenike, prekinuti blokadu i dopustiti 
prolaz trgovačkih brodova Jadranom. Sukladno Bečkom sporazumu, Habsburzi su poslali 
povjerenstvo u Senj i imenovali novog kapetana, Nikolu Frankopana s Trsata. Mlečani su se 
nadali da će se on posebno truditi da se postigne mir jer je i sam imao posjede u senjskom kraju. 
Nakratko se činilo da će Bečki sporazum unaprijediti odnose između Mlečana i uskoka koji su 
ostali u Senju. Najavljeno je da će glavni providur Pasqualigo pustiti na slobodu uskoke koje je 
držao kao taoce; dopustio im je da plove Jadranom kako bi prikupili danak od turskih podanika 
između Splita i ušća Neretve; uskoci su obavijestili mletačke vlasti o piratima koji su u dvije lađe 
pljačkali duž obale i ponudili se da ih ulove. No ubrzo su Turci prekršili primirje u Ugarskoj i 
napali utvrde u Otočcu i Karlobagu. Suočeni s turskom opasnošću, Habsburzi su uskocima dali 
više slobode. U travnju uskoci su napali Skradin i Trebinje, otevši veliku količinu plijena i 
mnogo talaca. Pasqualigo je javio da nisu nanijeli štetu mletačkim podanicima, osim što su 
zaplijenili provijant i lađe. No to ga je još više razljutilo jer su lokalni Turci dobili povod da 
optuže Mlečane za suradnju s uskocima. Uskoro nakon toga bojne lađe mletačkih albanskih 
plaćenika presrele su uskoke koji su se vraćali iz pljačke u turskom području u dolini Neretve. U 
bitci koja je uslijedila ubijeno je 60 uskoka. Ubijenim uskocima Albanci su odsjekli glave i 
odnijeli ih u Split. Tri dana kasnije javljeno je da su uskoci oteli mletačku galiju i ubili 
sopracomita Christofora Veniera, rođaka glavnog providura Veniera. Venierovu glavu pažljivo 
su pohranili u kutiju kako bi je mogli zamijeniti za glavu vojvode Mihe Hreljanovića. Pasqualigo 

je na Venierovu smrt odgovorio blokadom Hrvatskog primorja. Dok je on slao brodove pod Senj, 
javljeno je da se u Istri gomilaju mletačke trupe. Tada je stigla i vijest da turske trupe nailaze 
obalom. Ferdinand se pobojao da se spremaju za napad pa je naredio svojim zemljama da se 
pripreme za rat. Istodobno, poduzete su mjere da se Venecija umiri. Novi senjski kapetan pohitao 
je u Senj gdje je krajnjim naporima nagovorio uskoke da mu daju Venierovu glavu. Unatoč 
habsburškim naporima trajno rješenje još se nije naziralo. Nema dvojbe da je Senj narušavao 
odnose između Venecije i Habsburgovaca, no tome je pridonosio i niz drugih čimbenika, 
posebice strah Mlečana od habsburškog okruženja i nezadovoljstvo Austrijanaca mletačkim 
trgovinskim monopolima i ograničavanjem plovidbe na Jadranu. Na kraju, uskoci nisu bili pravi 
uzrok „Uskočkog rata“, oni su samo poslužili kao povod za izbijanje neprijateljstava. 

12. Uskočki rat ili rat za Gradišku 166 - uvodni dio 

Uskočki rat između Austrije i Venecije, koji je počeo u jesen 1615., po materijalnim 
razaranjima, svireposti i žestini ostat će zapamćen kao jedan od najtežih ratova vođenih na 
području Istre. Uskoci su jako štetili mletačkom pomorstvu. Venecija ih je htjela ukloniti, ali je 
Habsburgovcima u ratu koji je uslijedio uzela Goricu 167 . Rat je teško pogodio Istru koja je inače 
bila privredno zaostala. Istra je bila podijeljena između Austrije i Venecije. Republika je 
uglavnom držala južnu, zapadnu i istočnu obalu Istre do Plomina 168 . Sjeverni, planinski dio Istre 
pripadao je Austriji 169 . Glavna privredna grana u čitavoj Istri bila je stočarstvo. Sa zimskim 

166 Budući daje ovo posebno poglavlje, bit će obrađeno u potpoglavljima, objašnjavajući status aute bellum, casus 
belli i sam tijek rata, te na kraju njegove posljedice za Istru i šire. 

167 Slaven Bertoša, Svjetska povijest modernoga doba (XVI.-XIX. stoljeće) s posebnim osvrtom na Apeninski 
poluotok , str. 69. 

168 Stopedesetgodišnja mletačka penetracija na Istarski poluotok vršila se postupno u etapama: između 1267. i 1283. 
Venecija je uspostavila svoju dominaciju nad sjeverozapadnim dijelom Istre (Poreč, Umag, Novigrad, Sutlovreč, 
Motovun, Kopar, Izola, Piran), god. 1331.-1332. zadobila je jugozapadni dio s Pulom, Rovinjem i Balama, a u 
desetljeću 1411.-1420. još i Milje te preostali dio unutarnje Istre (Buje, Oprtalj, Labin. Plomin i Roč). Mletačka se 
stečevina prostirala, osim u obalnom dijelu sa zaleđem, i na području sjevernog dijela poluotoka te jugoistočnom do 
uvale Stupovac podno sela Zagorja. Pod vlašću Venecije našlo se tri četvrtine istarskoga teritorija; prema: Miroslav 
Bertoša, Istra: Doba Venecije , str. 48. 

169 Istarska knežija predstavljala je zapravo feudalni konglomerat „nasljedne zemlje" i niza malih gospoštija, 
nadarbina i posjeda sa slabim razgraničenjem javnog i privatnog prava i zamršenim upravnim, sudskim, poreznim i 

pasištima pored mora i ljetnim pašnjacima u planinama Istra je bila pogodna za polunomadsko 
stočarstvo 170 . Granica koju su u Istri povukla dva strana osvajača nije razdvojila ni kulturno ni 
privredno jedan narod. Nadvojvodini podanici zimi su sa stokom zimovali u mletačkoj Istri, a 
ljeti su se mletački podanici izdizali sa stokom na austrijski teritorij. Takva privredna ovisnost i 
povezanost odvijala se stoljećima na korist jednih i drugih 171 . Kako je najjednostavnije objasniti 
razlike između Knežije i mletačke zapadne Istre? Dok su se u zapadnoj, mletačkoj Istri razvijale 
gradske i seoske općine, a kolonatski odnosi produbljivali i usavršavah, u Pazinskoj knežiji ni 
plemići niti kler nisu imali dovoljno političke moći ustrojiti samostalne upravne jedinice. U 
austrijskom dijelu središnje Istre sačuvali su se feudalni odnosi iz vremena Franaka 172 . Ni 
gradovi poput Pazina i Pićna nisu imali samoupravu niti razvijen građanski sloj. Uskočki rat ili 
rat za Gradišku izazvao je paniku i strah, ne samo među žiteljstvom, već i među mletačkim 
rektorima. Na tisuće izvješća, dopisa, pisama i poruka poslano je iz Istre s apelima za pomoć u 
hrani, odjeći, ljudstvu i oružju 173 . Odmah na samome početku naveo bih nekoliko podataka koji 
su u diskrepanciji u različitoj literaturi te pokoju zanimljivost. Navodim sljedeće: „Glavna 
udarna snaga nadvojvode u Istri bili su uskoci, kojima mletački plaćenici nijesu bili dorasli.“ 174 


imovinskim obvezama, podložnim čestim promjenama. Premda se kao sinonim koristi i pojam Pazinska knežija, taj 
se naziv odnosi na središnji dio feuda. Prvi spomen imena nalazimo u darovnici Otona II. Porečkoj biskupiji iz 
godine 983., kojom biskupija dobiva Motovun i utvrdu Pazin. Akviljeski patrijarh, koji je pored crkvene imao i 
svjetovnu vlast nad feudima, 1208. postaje istarskim markgrofom. Krajem XII. i početkom XIII. stoljeća Pazinska 
knežija dolazi u posjed grofova Goričkih, a smrt Albrechta IV. Goričkog 1374. označila je kraj vrlo značajnog 
razdoblja Pazinštine. Nasljednim ugovorom gospoštija prelazi u ruke austrijskih vojvoda Habsburgovaca koji je drže 
sve do 1918. Ubrzo nakon diobe posjeda između cara Karla V. i njegova brata nadvojvode Ferdinanda, Pazinska 
knežija je formalno postala „pridruženim dijelom" kranjskih zemalja, premda do spajanja s Kranjskom ni politički, 
ni ekonomski, ni nominalno nije nikada došlo. Knežija je bila privatni posjed Kuće Austrije koja se njome služila u 
financijskim transakcijama, da bi je u drugoj polovici XVII. stoljeća definitivno prodala, zadržavši jedino prava koja 
su potjecala iz teritorijalnoga suvereniteta. Povijest Pazinske knežije proučava se na temelju urbara, urbarskih 
propisa, raznih komisijskih izvješća i statističkih popisa. Zbog ograničenosti prostora više o tome kod: Miroslav 
Bertoša, nav. dj., str. 756.-760. i Darko Dukovski, Istra: kratka povijest dugog trajanja, str. 63.-70. 

170 Više o tome kod: Miroslav Bertoša, nav. dj., str. 323.-324. 

171 Gligor Stanojević, nav. dj., str. 281. 

7 ~ Darko Dukovski, nav.dj., str. 67. 

173 Miroslav Bertoša, nav. dj., str. 305. 

174 Gligor Stanojević, nav.dj., str. 285. 

Međutim, recentnija istraživanja pokazuju ipak drugačije: “Za razliku od malobrojnih uskoka, 
kojih je uloga ostala epizodnom, nepouzdane i bolesne soldateske koja je zbog slabe plaće, 
iznemoglosti i straha često bježala iz mletačkog tabora, glavnu udarnu snagu činile su gerilske 
čete istarskih seljaka-muškaraca i žena - jednako onih s područja Države sv. Marka, kao i 
podanika austrijskog nadvojvode 175 . Druga zanimljivost koju bih želio navesti jest sam početak 
rata. Naime, opet Stanojević piše: “Pošto posljednji pregovori sa carem nijesu donijeli nikakve 
rezultate, Venecija je pribjegla efikasnijim mjerama. Ne samo da su blok ir ani Senj, i ostala 
nadvojvodina mjesta na Hrvatskom primorju, nego je izvršena invazija austrijske teritorije. Dana 
29. augusta 1615. Mlečani su zauzeli Novi, grad Frankopana, zapalili čitav kaštel i oružje, sve 
ljude sasjekli i robu oteli. Napad na Novi može se smatrati kao početak gradiškog ili uskočkog 
rata između Venecije i Austrije“ 176 . Međutim, prof. dr. sc. Miroslav Bertoša u svojoj knjizi 
piše 177 : “Mletačka soldateska i žiteljstvo Milja i okolnih sela provalili su 24. studenog preko 
rječice Glinščice i počeli uništavati solane u Žavlju. Mlečani su doživjeli poraz te je austrijska 
vojska krenula u ratni pohod na područje mletačke Istre. Rat je počeo.“ 178 Rat u Istri trajao je 
osam mjeseci dulje negoli u drugim područjima zahvaćenim sukobima. Madridski mir u rujnu 
1617. za Istru nema većeg značenja. Završetak rata u Istri službeno je objavljen tek u srpnju 
1618 179 . O ratu, tj. furlanskom i istarskom frontu, pisah su povjesničari i kroničari suvremenici 
poput Paola Sarpija 180 , Giovannia Battiste Nania, Johanna Weicharda Valvasora 181 i dr. 
Međutim, svi oni pišu ili tendenciozno ili s namjerom da zabave čitateljstvo, ne zamarajući se s 
provjerom dobivenih informacija. Izvješća i historiografija koja je nastala u prvim desetljećima 
nakon završetka rata, spomenute sukobe i pljačku koja je uslijedila prikazuju prije svega kao 
gospodarski iscrpljujuće. Zapisi poput “uništili su sve što nisu mogli odnijeti” dio su retorike 

175 Miroslav Bertoša, nav. dj., str. 304. 

176 Gligor Stanojević, nav.dj., str. 282. 

177 Samo ukratko, više detalja o tom događaju poslije jer je i meni on referenca kao cassus belli. 

178 Miroslav Bertoša, nav. dj.. str. 327. Također i Anna Maria Gruenfelder, „Senj i rat protiv uskoka“, Senjski 
zbornik, sv. 24., Senj, 1997., str. 66. Ima još jedno poimanje početka rata, više o tome str. 66.-67. prema Historia 
della ultima guerra del Friuli. 

179 Miroslav Bertoša, nav. dj. str. 304.-305. 

180 Političar i državnik, kao sudionik zbivanja koji se zalaže za interese svoje zemlje, prikazivao je Uskočki rat s 
promletačkog stajališta. 

181 Kr anjski polihistor i putopisac. 

spomenutih izvješća 182 . Povjesničari druge polovice XIX. i prve polovice XX. stoljeća svoje su 
zaključke o Uskočkome ratu u Istri ispolitizirali i pripojili nacionalnoj propagandi. Tek u naše 
vrijeme javljaju se nove kritičke i objektivne ocjene historiografija s obiju strana Jadrana koje su 
se u velikoj mjeri približile istinskoj povijesnoj znanosti 183 . 

12.1. Gospodarska sastavnica i zaoštravanje mletačko-austrijskih odnosa 

S međunarodnog stajališta, rat između Venecije i nadvojvode bio je odraz nemira Europe 
početkom XVII. stoljeća i uvod u Tridesetogodišnji rat. Uskočki rat se odmah pretvorio u 
europski diplomatski sukob u kojem u prvi plan izbija pitanje slobodne plovidbe Jadranom. 
Španjolska, papa, nadvojvoda i car vidjeli su u tome izraz mletačke drskosti i uzrupacije 184 . U 
političkim, diplomatskim i oružanim sukobima između Mletačke Republike i Austrije koji su 
prethodili ratu za Gradišku ili Uskočkome ratu gospodarska sastavnica je imala značajnu ulogu. 
Ne ogleda se samo u graničnim razmiricama i u suparničkoj borbi za slobodnu plovidbu 
Jadranom, već i u dugotrajnim i oštrim sporovima oko uvoza i izvoza artikala, nastojanja Tršćana 
da izgrade solane, statusa trgovaca koji dolaze na sajmove, politike carinjenja robe, reguliranja 
paše, otimanja stoke i dr 185 . Gospodarsko-političke suprotnosti i sukobi oko slobodne plovidbe i 
kopnene trgovine zaoštrili su se na austrijsko-mletačkoj granici između Trsta i Milja. Trst je, 
postavši dio Kuće Austrije 1382., dobio prostrano zaleđe, ali je dio njegovog gravitacijskog 
područja ostao pod mletačkom vlašću. Gospodarska sfera mletačkih gradova na sjeverozapadnoj 
obali Istre - Kopra, Pirana, Izole i Milja - protezala se u slovenske zemlje pod nadvojvodinom 
vlašću. Različita gospodarska struktura susjednih područja upućivala je žiteljstvo na međusobnu 
razmjenu proizvoda: seljaštvo ratarsko-stočarskih krajeva Kranjske i Štajerske nabavlja u 
primorskim mjestima sol, dok pučanstvo Kopra, Milja, Izole i Pirana kupuje od njih žitarice, 
brašno, platno, željezne izrađevine i si. Za jedne i druge ta je trgovina od životne važnosti. S 

l8 ~ Dragica Čeč - Darko Darovec, Značenje seoskih utvrda uz mletačko-habsburšku granicu u ranom novom vijeku, 
str. 10. 

183 Miroslav Bertoša nav. dj, str. 307. 

184 Gligor Stanojević, nav. dj., str. 281.-282. 

185 Miroslav Bertoša, nav. dj., str. 307. 

formalno-pravnog stajališta ima krijumčarsko obilježje . Povjesničari se slažu da se sporovi 
koji su doveli do Drugoga mletačko-(unutarnje)austrijskog rata mogu podijeliti u sljedeće 
skupine: borba za prevlast u trgovini na moru - odnosno pitanje slobodne plovidbe Jadranom 
(tzv. mare liberum), problem piratstva i brojnih pljačkanja uskoka, gdje spadaju i konflikti među 
“starosjediteljima” i novo naseljenim prebjeglim stanovništvom u nekim selima koja su bila blizu 
granice. Među njih spada i neriješeno pitanje granica među pojedinačnim vlasnicima i problem 
prvenstva u trgovini sa zaleđem. Za područje sjeverne Istre, osim slobodne plovidbe morem, gdje 
je Tršćanima osobito smetalo mletačko nadziranje i oporezivanje njihovih tereta, bilo je ključno 
upravo potonje. Sporovi su se zaoštravah oko uvoza i izvoza nekih namirnica (odnosno 
habsburške zabrane izvoza žita o kojem su ovisila sjevernoistarska mjesta) i oko dodatnih 
davanja na mletačku sol koja su poskupljivala spomenuti proizvod. Sporovi su bili zbog 
nastojanja Tršćana da izgrade solane kod Žavlja te Koprana da ih unište. (To su probah ili učinili 
1576., 1615. i 1616.). Za konflikte u sjevernoj Istri osobito je loše bio prihvaćen pokušaj sve 
zaduženijega nadvojvode Ferdinanda da proda monopol na uvoz mletačke soli najboljem 
ponuđaču, koji nije naišao na odobravanje istarskih mjesta i kranjskoga plemstva 187 . 
Pogoršavanje odnosa između Venecije i Austrije dolazilo je do izražaja u tri krizna žarišta: u 
senjsko-kvarnerskom području, oko obala Istre te oko granice s Trstom i u Furlaniji 188 . 
Motovunsko je područje - koje je Mlečanima moralo davati 800 vojnika za črnu vojsku - važnu 
ulogu imalo i tijekom Uskočkog rata (1615.-1618.). Uostalom, i uoči izbijanja toga europskog 
sukoba, koji je jednu od bojišnica imao upravo u Istri, kaštel je bio važan kao sjedište postrojbi 
mletačkih cernida. Motovunski je podestat Marco Briani 1614. izdao naredbu svim županima u 
pograničnim selima prema Pazinskoj knežiji da organiziraju straže na brdima i uzvisinama radi 
otkrivanja kretanja uskoka 189 . Mletački špijuni nabrojali su 1612. u kaštelima u okolici Trsta čak 
1500 vojnika 190 . 

Od rujna 1612. Istra je postala poprištem svakodnevnog sustavnog uništavanja čitavih sela, 
poljoprivrednih usjeva i ostalih izvora hrane i uzdržavanja pučanstva s obje strane granice. 


186 Isto, str. 311. 

187 Dragica Čeč -Darko Darovec, nav. dj., str. 11. 

188 Miroslav Bertoša, nav. dj., str. 308. 

189 Slaven Bertoša , Motovun i Motovunština u novome vijeku, str. 7. 

190 Dragica Čeč - Darko Darovec, nav. dj., str. 11. 

Pljačkaški pohodi soldateske se organiziraju ne samo zbog otimanja plijena, već i zbog osvete i 
nastojanja da se protivnik dotuče. Međutim, gotovo paradoksalno, Istra, posebice njezin mletački 
dio, konflikt koji će uslijediti dočekat će nespremna. Istarski su rektori u tajnim porukama i 
pismima mletačkoj vladi sve češće upozoravali da su mnoga mjesta slabo zaštićena i da u slučaju 
napada uskoka ne bi mogla pružiti nikakav otpor. Rašporski kapetan de Priuli naglasio je u 
kolovozu da su mnoge naoružane barke i ratni brodovi okupljeni na prilazima Senju i Trstu, dok 
je južni dio poluotoka „izložen svakodnevnim opasnostima i pohlepi uskočkih lopova“. U 
studenome nadvojvoda je smjestio vojsku po najvažnijim strateškim točkama na granici i 
započeo stezati obruč oko mletačkog posjeda u Istri. Položaje soldateske uspjele su otkriti uhode 
rašporskoga kapetana, pa je na temelju njihovih podataka za mletačku vladu sastavljeno izvješće 
o neprijateljskim snagama: u kaštelima oko Trsta nalazi se 1500 vojnika, isto tol ik o Rijeci; u 
Pazinu je smješteno 400, a u Žminju 200 pješaka, dok se 250 pješaka i 25 konjanika nalazi u 
Kožljaku i Čepiću 191 . Obrambene mjere poduzete u mletačkoj pokrajini Istri bile su nesustavne, 
djelomične i palijativne. Uoči izbijanja sukoba kod Žavlja, Istru je obišao Marco Loredan, 
providur i inkvizitor, napisavši u izvješću da sela na krajnjim točkama mletačke granice nije 
moguće obraniti od iznenadnih pljačkaških upada neprijatelja 192 . 

Bitna je značajka ovoga rata i upletanje europskih sila - Španjolske na strani austrijske loze 
Habsburga, te Francuske u korist Republike Venecije. Zbog umiješanosti Španjolske i 
Francuske, pa i zbog odraza sukoba na njemačke i katoličke knezove u Carstvu, rat se razvio u 
„multilateralnu” krizu. Španjolska je u tom sukobu podržavala austrijsku stranu i u nasljednim 
svađama s Mantovom i uz svoj ugled kao dominantna kolonijalna sila stekla autoritet kao važan 
europski čimbenik. Francuska je svojim posredovanjem produbila francusko-španjolski 
antagonizam. Njemački knezovi, koje je habsburški car zaobilazio u rješavanju sukoba, dobili su 
dodatan razlog za suprotstavljanje caru i Habsburgovcima 193 . Od cara Maksimilijana I. postoji 
sukob između Habsburgovaca i Republike Venecije, koja se proširila na istočni dio Gornje 
Italije, na, kako se navodi u mletačkim izvorima, „mletačku Terrafermu”. Sporni vlasnički 
odnosi između Republike Venecije i Habsburgovaca oko jurisdikcije akvilejskog patrijarha i oko 
nasljedstva grofova Goričkih, samo su površina: bit toga je sukoba borba oko prevlasti, utrka 

191 Miroslav Bertoša nav. dj., str. 320.-323. 

192 Isto, str. 324.-325. 

193 Anna Maria Gruenfelder, „Uskočki rat. Međunarodni aspekti," Senjski zbornik, sv. 30., str. 3. 

Habsburgovaca, careva Njemačkog Carstva, zbog slabljenja utjecaja Carstva u Italiji, zbog 
uspona nove sile i konkurencije na srednjoeuropskom tlu. Venecija se ispriječila toj habsburško- 
carskoj „talijanskoj politici”. Mletački cilj prodora na Terrafermu može se formulirati ovako: što 
više istočnojadranskih luka dovesti pod mletačku vlast i kontrolu, zaokruživati „dominio del 
mar” kontrolom svih pristupa Jadranu 194 . „Uskočko pitanje” počinje opterećivati habsburško- 
austrijske odnose od kraja velikoga Mletačko-turskog rata 1572. (velika pobjeda europskog 
saveza kod Lepanta 1571., mletačko-turski mirovni ugovor u Kandiji). Pred kraj 16. i tijekom 
prvog desetljeća 17. stoljeća uskočki je problem poprimao takve razmjere da su obje strane 
oružani obračun držale neizbježnim. Diplomatska korespondencija potvrđuje da je napose 
Dvorsko ratno vijeće Unutarnje Austrije u Grazu ozbiljno računalo s ratom protiv Venecije kao s 
„načelnim i definitivnim rješenjem” odnosa s Venecijom. „Uskočko pitanje” samo je jedan 
element u cijelom snopu problema 195 . 

Zbog mjesta ratovanja glavnina vojnih operacija odvijala se u Furlaniji, u sjevernom dijelu 
kopnene Istre i u zaleđu Trsta, Gorice i furlanskog gradića Gradiške. Naziv Gradiški rat jasnije 
označava narav i svrhu tog sukoba. Vodio se oko teritorija, u sukob zbog uskoka upleli su se 
različiti interesi, trgovinsko-ekonomski, a prije svega politički. U pitanju je bila prevlast u 
sjevernoj Italiji, a time i spor koji je bio stariji od uskočkog pitanja, odnosno spor o tome tko će 
ovladati ostavštinom Akvilejskog patrijarhata: rimski car ili Venecija, koja se tada, prisvojivši 
„ostatke ostataka“ bivšeg Akvilejskog patrijarhata, razvijala u kopnenu silu. Veneciji će poći za 
rukom ovladati trgovinskim putovima između Jadrana i Rimskog Carstva. U ratnim sukobima, ti 
su trgovinski putovi služili kao najvažniji prometni pravci za dopremu naoružanja i unovačenih 
plaćenika iz unutarnjih austrijskih zemalja, preko Kanalske doline u Slovensko i Hrvatsko 
primorje 196 . Uskočki rat samo je u rijetkim epizodama naličio tadašnjem tipu rata. U Furlaniji, 
osobito oko tvrđave Gradiške 197 , vojni su se okršaji odigravali po pravilima ratne vještine XVI.- 
XVII. stoljeća, s izraženim borbenim linijama, bojnim poljem i pozadinom. Furlanska fronta 
imala je svoje stratege i proslavljene vojskovođe, ratnički ceremonijal, fanfare, šarene uniforme i 
pompozni i paradni ritual. Premda su poneki od vojnih zapovjednika povremeno i dolazili u Istru 

194 Anna Maria Gruenfelder, „Senj i rat protiv uskoka". Senjski zbornik, sv. 24., Senj, 1997., str. 51. 

195 Isto, str. 53. 

196 Anna Maria Gruenfelder, „Uskočki rat. Međunarodni aspekti", nav. dj., str. 3. 

197 Tom frontom se neću baviti u ovome radu zbog ograničenosti prostora, nego će biti samo usputno spomenuta. 

da bi izveli poneki pothvat ili famom svojeg imena natjerali strah u kosti neprijatelju, istarsko je 
bojište bilo ponajviše surovi teatar manjih, ah čestih pljačkaških i rušilačkih prepada i okršaja 
koji sa seicenteskim sustavom ratovanja i generalskim paradiranjem nisu imah nikakve veze. Po 
taktici, Uskočki rat bio je ponovljena slika prilika u Istri u doba velikoga sukoba između 
Mletačke Republike i Cambraiske lige 1508.-1523. 198 Hitnim porukama mletački su rektori 
svakodnevno obavješćivali Senat o napadima uskočkih lađa 199 , zasjedama i pljačkanju 
trgovačkih galija oko rtova južne Istre, otimanju stoke i si. Opskrba iz Istre postala je za uskoke i 
njihove obitelji životno pitanje kada je generalni providur Kulfa i Dalmacije Filippo Pasqualigo 
intervenirao s ratnim galijama u Velebitskom kanalu i na kopnu oko Senja, čime je prekinuto 
do voženje hrane kopnom i morem. Trajnu opsadu Venecija nije mogla provesti pa su uskoci 
pronalazili nove putove za dovoženje namirnica 200 . Kapetan Kulfa Antonio Civran izvijestio je 
vladu u Mlecima da se uskoci opskrbljuju žitaricama i vinom u Pazinskoj knežiji, odakle ih 
odvoze u Lovran, a zatim prebacuju malim barkama u Rijeku i kopnenim putem u Senj. Civran 
je zato spalio Volosko u kojem su se nalazili fontici Senja 201 . Nadvojvoda je bio odlučan udariti 
po Mlečanima i kopnenom diverzijom prekinuti blokadu. Od početka 1615. jedan mletački 
udarac slijedi za drugim: u travnju Mlečani napadaju Rijeku teškim oružjem, a zatim i Lovran 202 . 
Dana 29. kolovoza 1615. Mlečani su zauzeli Novi, grad Frankopana. Gospodar Novog, senjski 
kapetan Nikola Frankopan, smjestio je u kaštelu uskočku posadu i pojačao obranu topovima. 
Generalni providur Venier zauzeo je kaštel, preoteo topove te napustio Novi. Poslije paljenja 
naselja, Mlečani su razorili solane i sasjekli lozu 203 . Car - za razliku od nadvojvodina Dvorskog 
ratnog vijeća - od tih mletačkih udaraca ne pravi casus be/li, nego drži da treba ponovno poslati 
komisiju u Senj. Venecija je prebacila u Istru 400 korzikanskih i 600 plaćenika iz Verone, a 
brodovlje s teškim naoružanjem je krenulo pred Trst i Rijeku, odbivši daljnje pregovore, pa čak i 
papino posredovanje. To izaziva i cara: i on šalje vojsku u Istru. Uskoci iz svih primorskih 

198 Miroslav Bertoša, nav. dj., str. 402.-404. 

199 Svjestan sam da se čini da se kronološki vraćam na razdoblje početka XVII. stoljeća, međutim, sada se osvrćem 
na područje mletačke Pokrajine Istre i Pazinske knežije, čime se prije nisam bavio u prethodnom dijelu kronologije 
rada. 

200 Miroslav Bertoša, nav. dj., str. 308. 

201 Isto, str. 309. 

202 Anna Maria Gruenfelder, „Senj i rat protiv uskoka“, nav. dj., str. 66. 

203 Gligor Stanojević, nav.dj., str. 282. 

gradova došli su na novačenje koje su provodili Nikola Frankopan, kapetan Vinodolski, te 
Daniele Francol u Rijeci. Talijanski povjesničar i suvremenik rata Faustino Moisesso u svojeme 
djelu „Historia della ultima guerra del Friuli“ drži da tim novačenjima počinje „pravi rat“, 
Uskočki rat 204 . Međutim, profesor Bertoša piše: „Još od 1614. Republika je postupno povećavala 
naoružane barke u Kopru i Milju, a godine 1615. dodala im je još jednu ratnu galiju. Armanizze s 
albanskim mornarima napadale su tršćanske ribare, zalijećući se duboko u Tršćanski zaljev. 
Posjednici solana u Žavlju činili su očajničke pokušaje da se probiju barkama do svojih solana i 
prevezu sol koja je 1614.-1615. proizvedena u velikim količinama. Njihovi brodovi postaju lak 
plijen mletačke pomorske milicije. Patrole su prisiljavale „krijumčare" da se vrate u Trst ih da 
tovare soli bace u more i bijegom potraže spas. Uhićene mornare sprovodili su u Kopar ili Milje, 
gdje su ih mletački podestati i kapetani osuđivali na teške kazne. Najgore pljačkanje i 
uništavanje mletačke vojske neposredno prije sukoba 24. studenoga 1615. doživjela su sela u 
zaleđu Trsta: Socerb, Črni Kal, Černotiče, Sancto Odrico, Soteska, Prebenik, socerbski mlin i 
mitnica u Žavlju. Tih dana štetu su pretrpjela i sela Smokvica, Pregara, Movraž, Sočerga i 
Černica, Gabrovica i Bezovica. Po ruralnome dijelu sjeverne Istre pljačkali su vojnici iz Vojne 
granice koji još nisu dobili hranu, odnosno plaću, a prije toga Mlečani. Zbog svih događaja 
kranjski zemaljski glavar naredio je da vojne jedinice odmah prestanu pljačkati mletačka sela, što 
je potkrijepio izjavom da se Mlečanima ne smije davati povod kako bi odmazdom potpuno 
opustošili sela u unutrašnjosti Kranjske jer se zbog sjećanja na prvi mletačko-austrijski rat čak i 
kranjsko plemstvo prepalo pljačkanja. 205 Mletačka soldateska i žiteljstvo Milja i okolnih sela 
provalili su 24. studenoga preko rječice Glinščice (tal. Rosandra) i počeli uništavati tršćanske i 
Petazzove solane u Žavlju (tal. Aquilinia). Iako mnogobrojni)i 206 , mletački su plaćenici, 
cernide 207 i seljaci doživjeli težak poraz od austrijske vojske sastavljene od hrvatskih i njemačkih 


204 Anna Maria Gruenfelder, „Senj i rat protiv uskoka ", nav. dj., str. 66. 

205 Dragica Čeč - Darko Darovec, nav. dj., str. 15.-16. 

206 Mlečani su imali otprilike 4000 plaćenika, a hrvatsko-njemačke čete su brojale oko 1000 pripadnika. Anna Maria 
Gruenfelder, nav. dj., str. 67. 

207 Cernide, pomoćne postrojbe sastavljene od domaćeg žiteljstva koje je mletačka vlast ustrojavala u Istri (črna 
vojska) i Dalmaciji. U doba mletačko-turskih ratova cernide prerastaju u zasebnu vojno-upravnu jedinicu, 
najrasprostranjeniju u zadarskom zaleđu, http://proleksis.lzmk.hr/14917/ 

četa s braćom Nikolom" i Vukom Frankopanom" . Sukob se nije završio samo istjerivanjem 
mletačkog providura Benedetta da Lezze i njegove vojske, već se pretvorio u pravi ratni pohod 
na područje čitave mletačke Istre. Rat je započeo 210 . 


208 Frankapan (Frankopan), Nikola IX. Tržački (Frangepan. de Frangepanibus; Miklouss, Nicolaus), hrvatsko- 
slavonsko-dalmatinski ban (?, 1584. — Beč, 16. ili 17. IV. 1647.). Sin Gašpara I. i Katarine Lenković. Obrazovao se 
u Ljubljani i Italiji, 1603. studira kod isusovaca u Grazu, gdje boravi i na dvoru nadvojvode Ferdinanda (do kraja 
života je privrženik isusovaca i Habsburgovaca). Živio je i na dvoru Rudolfa II. Razvrgnuo je zamke s Anom 
Marijom (Marijanom), kćeri Petra III. Erdodyja, te ostao neženja. Pri konačnoj diobi imanja sa svojom braćom 
Vukom II. Kistom i Jurjem III., 1609. dobio je Bosiljevo, Zvečaj i Novi u Vinodolu. Naslijedio je brata Jurja III. kao 
graničarskoga konjičkoga kapetana 1602.-1608., graničarski je senjski veliki kapetan od 1612. do 1614., nadležan i 
za gradove Otočac, Brinje, Brlog i Ledenice. Nikola vojno snaži i utvrđuje Novi u Vinodolu; Mletačka Republika je 
pokušala uskoke ukrotiti preko njihova kapetana Nikole; novouređene njegove solane i sam grad Novi u Vinodolu, 
kao i grad Ledenice, Mlečani su 1615. gotovo razorili, a Novljane pobili, pa je i to bio jedan od uzroka Uskočkog 
rata s Mlečanima (rat za Gradišku, 1615.-1617.), u kojemu sudjeluje i Nikola s bratom Vukom II. Krstom u 
Kvarnerskom primorju, Istri, Furlaniji i Goričkoj. Nikola je obnovio Novi te dopustio iz Senja istjeranim uskocima 
da napadaju mletačka područja. http://hbl.lzmk.hr/clanak.aspx?id=6304. 

209 Frankapan (Frankopan), Vuk II. Krsto Tržački (de Frangepanibus, Frankopan; Bolfan Kristof, Volfan, Volphan, 
Wolf Christoff, Wolfangus, Wollfan Thersazky), general i zapovjednik Hrvatske i Primorske granice (?, o. 1578. — 
?, prije 13. V. 1652.). Sin kneza Gašpara I. i Katarine Lenković. Školovao se u Ljubljani i Italiji. Od mladih dana bio 
je u vojnoj službi u Hrvatskoj granici. God. 1605. kapetan je u Tounju, 1612. zapovjednik u Modrušu i od 1611. do 
1622. ogulinski kapetan; nakon 1622., kada je ogulinski kapetan njegov maloljetni sin Gašpar II, Vuk Krsto je 
odgovoran za tu kapetaniju. God. 1613., nakon napada na Bunić u Krbavi, nakratko je smijenjen zbog sukoba s 
drugim graničarskim časnicima oko taktike ratovanja protiv Turaka. Kada su Mlečani 1615. opustošili obiteljske 
posjede u Hrvatskom primorju i Vinodolu (Trsat, Bakar, Novi, Hreljin, Kraljevicu i Bribir) ratovao je s bratom 
Nikolom IX. protiv njih na tom području, a potom su obojica nastavila s velikim uspjehom ratovati protiv istog 
neprijatelja u Uskočkom ratu 1615.-1617. na Kvarnerskom primorju, u Istri, Furlaniji i Goričkoj. 
http://hbl. Izmk. hr/clanak. aspx ?id=6310 

210 Miroslav Bertoša, nav. dj., str. 326.-327. Glavni razlog zašto sam naveo i mišljenje prof. Gruenfelder i prof. 
Bertoše jest da pokažem da različiti znanstvenici imaju različite perspective. Ne zaboravimo spomenuti Stanojevića 
prema kojem je rat već počeo u kolovozu mletačkim napadom na Novi, što je Gruenfelder minuciozno pobila. 
Dakle, preostaju nam te dvije teze, za koju god da se odlučili potpuno je svejedno jer valorizirajući obje dolazi se do 
konkluzije o njihovoj plauzibilnosti. 

12. 2. Furlanski front - rat za Gradišku 


U Furlaniji se suparništvo između Republike sv. Marka i Kuće Austrije u tijeku XVI. i 
XVII. ogledalo u nastojanjima obiju strana da zadrže stare i dobiju nove političke, gospodarske i 
strateške pozicije. Mnogobrojni ratovi s Habsburgovcima do kraja 1523. oslabili su ulogu 
Venecije u tom području, međutim, postupno do kraja XVI. stoljeća povratit će inicijativu 
zaposjedanjem kaštela Marano Lagunare, s austrijskim gubitkom pomorskog uporišta iz kojeg se 
nagledalo brodovlje u Laguni te izgradnjom tvrđave Palme na strateški važnom putu kroz 
Furlaniju, nasuprot Gradiške. Nova je tvrđava trebala predstavljati protutežu austrijskoj Gradiški 
i odskočnicu za daljnju mletačku penetraciju. Osim oko uskoka, Mlečani i Austrijanci 
sukobljavali su se na tom području oko mitnice u Cervignanu. 

Senat je ubrzo počeo gomilati plaćeničku vojsku u novopodignutoj utvrdi i po selima okolice. 
Potkraj 1615., nakon sklapanja mira između savojskog vojvode i španjolskog kralja Filipa III., 
Venecija je povukla svoje trupe s fronta u Lombardiji i prebacila ih u Furlaniju” . Vrhovni 
zapovjednik mletačke vojske na Terrafermi Pompeo Giustiniani, uvjeren u snagu svoje vojske, 
krenuo je još prije Božića 1615. prema austrijskim enklavama u Furlaniji, na Gradišku i 
Goricu 212 . Dana 19. XII. po naređenju Senata sa 6000 pješaka i 3000 konjanika provalio je na 
austrijsko područje i zauzeo Cervignano, Aquileju (Oglej), Krmin (tal. Cormons), Medun, Zagraj 
(tal. Sagrado) i nekol ik o manjih sela. Žitarice i ostale namirnice konfiscirane su za potrebe 
vojske, a stanovništvu je oduzeto oružje. Stoljetni austrijsko-mletački sporovi i sukobi, od mira u 
Wormsu, preko maranskoga pitanja i gradnje Palme do carinskih nadmetanja, pretvorili su se u 
otvoreni rat za Gradišku 213 . Nadvojvoda konačno dobiva 1616. španjolsku pomoć, iako se 
španjolski kralj bojao da bi time mogao isprovocirati Francusku, dok mu je car i dalje uskraćivao 
djelotvornu potporu 214 . 


211 Miroslav Bertoša, nav. dj., str. 329. 

212 Anna Maria Gmenfelder, „Senj i rat protiv uskoka 11 , nav. dj., str. 68. 
213 Miroslav Bertoša, nav. dj., str. 329. 

211 Anna Maria Gruenfelder, „Senj i rat protiv uskoka 11 , nav. dj., str. 69. 

12. 3. Mletačka pokrajina Istra - prva godina rata 


Poslije žavljanske katastrofe rat se nadvio nad Istrom. Posljedice poraza su bile dalekosežne, a 
odjek među stanovništom zastrašujući i demoralizirajući. Nakon bitke i u tijeku prosinca 1615. i 
siječnja 1616. nadvojvodina vojska, vojska Vuka i Nikole Frankopana, uskoci i naoružani seljaci 
pljačkali su i palili po čitavoj pokrajini Istri. U prvom naletu spaljena su sela Osp, Gabrovica, 
Lonke, teritorij Marčenegle, Barbana, Savičente, zatim Grimalda, Hum, područje Rovinja i 
Vodnjana te Dvigrad. Mletačke plaćeničke čete, smještene u Kopru, Humu, Roču, Buzetu i 
Draguću, bile su malobrojne i slabo plaćene. Takve vojne posade nisu bile sposobne braniti 
kaštele i suzbijati prodore neprijatelja na seosko područje 215 . Međutim, ovdje moram ubaciti 
jednu diskrepanciju koju ne razumijem pa citiram prof. Gruenfelder: „Tijekom prosinca 1615. 
dolazi do manjih puškaranja između nadvojvodinih i mletačkih vojnika s njihovih položaja u 
Furlaniji dok mletački plaćenici pustoše po Istri. U Božićnoj noći 400 mletačkih plaćenika i 10 
galija napadaju Mošćenićku Dragu“ 217 . Borbe protiv branitelja, seljaka okolnih mjesta, trajale su 
cijeli dan Božića; Mlečani su napokon odustali, ali su opustošili okolicu Pazina” . Poraz kod 
Žavlja toliko je prestrašio seljaštvo i stanovnike mletačkog dijela Istre da je počelo napuštati sela 
i zaseoke u potrazi za spasom u gradovima i utvrđenim kaštelima. Nepokretna imovina i fond 
stoke prepušteni su na milost i nemilost paležu i bijesu pobjednika. Seljaci i građani u prvim se 
mjesecima početka rata nisu usuđivali izaći izvan gradskih zidina i nastaviti započete ratarske 
radove te obaviti zakašnjelu žetvu i poslove oko pravljenja i pretakanja vina. Mletačka milicija i 
„črna vojska“ napustile su položaje s kojih su mogli spriječiti prodiranje eprijateljske vojske i 
povukli se u utvrđena i sigurna mjesta. Mletačke plaćeničke čete, mjesne milicije i „črna vojska“ 
gotovo do polovice 1616. nisu uspjele potisnuti nadvojvodinu vojsku. Poruke mletačkih rektora u 
Istri izvješćivale su vladu o napadima uskoka, vojske i seljaka iz Pazinske knežije i ostalih 
mjesta nadvojvodina graničnog posjeda. U tijeku ožujka i početkom travnja 1616. stotinu pješaka 


215 Miroslav Bertoša, nav. dj., str. 329.-330. 

216 Možda ovu ekspediciju možemo vidjeti kao svojevrsan protunapad Mlečana na prostor Knežije? 

217 Stanojević navodi 6 galija i 20 naoružanih barki pod zapovjedništvom kapetana Jadrana N. Donada, s 1200 
vojnika, nav. dj., str. 285. 

~ 18 Anna Maria Gruenfelder, „Senj i rat protiv uskoka“, nav. dj., str. 67.-68. 

napalo je selo Novake, ali su se, naišavši na snažnu obranu, morali povući. Dana 6. na 7. travnja 
250 pješaka i 40 konjanika napalo je Rakotule i Karojbu, zarobilo i odvelo 20-ak osoba i mnogo 
stoke. Dana 8. travnja spaljeno je selo Vrh i opljačkan Roč, dok je u Brgudcu oskvrnuta crkva u 
kojoj je lokalno stanovništvo sklonilo imovinu i preostale zalihe žitarica, ulja i vina. Jedna od 
definitivnih zanimljivosti što se tiče samih differentia i graničnih kontroverzi jest selo Zamask u 
blizini Motovuna. Naime, sporno je bilo područje sela Zamaska, koje je nekada čitavo bilo pod 
vlašću mletačkog podestata u Motovunu. No Tridentin s kom sentencijom iz 1535. selo je 
podijeljeno na dva dijela i to tako da je granična crta prolazila sredinom naselja. Župna se kuća 
nalazila na području motovunske općine, a kanonička crkva na pazinskoj strani. Od tog vremena 
Zamask se u dokumentima spominjao s epitetom „selo Zamask, pola mletačko, pola carsko”. 
Podjela se odrazila i u nazivima mjesta: imenom Zamasco označavao se dio sela pod vlašću 
pazinskog kneza, a nazivom Zumesco dio na mletačkoj strani. Od „pazinskog” je naziva nastalo 
hrvatsko ime Zamask, a od „motovunskog” talijanski oblik Zumesco 219 . I glagoljaški popovi 
ostavili su razna svjedočanstva o teškim danima Uskočkog rata. Na sjevernom zidu jednobrodne 
crkvice sv. Roka u Draguću stoji: “1615 decembra, dan pervi, be požgan borg pod Draguć od 
Oskok“. Taktika providura i vojnih zapovjednika onemogućila je uskocima i soldateski da se 
dočepaju nekog utvrđenog kaštela na mletačkome području, ali su sela, zaseoci, polja, vinogradi, 
mlinovi teško stradali 220 . Na Uskrs 1616. dogodio se prvi jači napad Kraljevaca na kaštel, nakon 
kojeg su ga mnogi stanovnici napustili i pobjegli u okolne šume. Tada je napadnuto i selo 
Karojba te zaselak Badoš (Badavca), u istoimenoj dolini (Valle di Bados ), u kojem su se smjestili 
kolonisti iz Dalmacije. Vatra je brzo uništila drvene kuće pokrivene slamnatim krovom, a 
stanovništvo je sa stokom pobjeglo u obližnje šume, prebacivši se kasnije na područje Poreča. 
Spaljeni Badoš više nikad nije obnovljen 221 . U prvoj polovici 1616. providur Marco Loredan dao 
je smjestiti plaćeničku vojsku u mnoga mjesta u mletačkoj Istri, pa tako i u Motovun i 
Motovunske Novake, a podijelio je i oružje lokalnom žiteljstvu, prisilivši nadvojvodine snage na 
privremeno povlačenje 222 . 


219 Slaven Bertoša, nav. dj., str. 9. 

220 Miroslav Bertoša, nav. dj., str. 330.-333. 

221 Slaven Bertoša, nav.dj., str. 8. 

222 Isto, str. 7. 

Vrijeme od rujna do prosinca (možda još i do siječnja) najgore je za stanovništvo sjeverne 
Istre - za sela između Trsta i Kopra te na koparskome agrarnom zaleđu 223 . Isto vrijedi i za ostatak 
Istre, pa profesor Bertoša piše: „prva faza rata - od kraja studenoga 1615. do polovice 1616. - za 
istarsko je stanovništvo bila najteža. Iako su nadvojvodine čete i uskoci bili istjerani s 
mletačkoga područja, oni i dalje vrše neprestane upade preko granice iz uporišta u Pazinskim 
Novakima, Velim i Malim Munama, Lupoglavu, Lindaru, Žminju, Gračišću, Bermu, Pazinu 
itd“ 224 . Mletački su rektori nastojali skloniti u utvrđene kaštele preostalo pučanstvo koje dotad 
još nije napustilo sela. U selima su ostali samo muškarci sposobni za rad i oružje koji su pružali 
otpor uskocima i ostalim napadačima iz Knežije. Nestašica sijena i skupi prijevoz jedan su od 
uzroka slabosti i neučinkovitosti mletačkoga konjaništva u graničnom području oko Savičente. 
Zapovjednik mletačkih četa u Istri Benedetto da Lezze piše vladi da oklopnike corrazze mora 
držati u Vodnjanu radi blizine fažanske luke u koju lako mogu pristati brodovi sa sijenom, iako 
bi oni uspješnije suzbijali napade uskoka i plaćenika kada bi se nalazili u Savičenti. Iz Pazinske 
knežije vrše se svakodnevni upadi, ali im se corrazze ne mogu uspješno suprostaviti, jer su za 
pripremu i prelaženje puta dugog osam mletačkih milja 22 potrebna četiri sata. Pisma mletačkih 
rektora svjedoče o stalnoj nestašici sijena, zobi i svih vrsta žitarica ne samo tijekom već i 
desetljećima nakon završetka rata. Razlog nestašice sijena bio je dvostruk: prvo, što su većinom 
u početku rata sami rektori dali zapaliti sijeno zbog straha da ne padne u neprijateljske ruke, a 
potražnja za sijenom je posebice porasla dolaskom novih plaćenika tijekom 1616., konjanika i 
oklopnika (corrazze 226 ), što je također bio jedan od razloga propasti istarskoga stočarstva. 

223 Dragica Čeč - Darko Darovec, nav. dj., str. 15. 

224 Miroslav Bertoša, nav. dj., str. 333. 

225 Mjere (mjerne jedinice), utvrđene vrijednosti neke fiz. veličine s kojom se uspoređuju sve druge istovrsne 
fizikalne veličine. Karakteriziraju ih vrijednost, naziv, znak i postupci izvođenja jednih jedinica iz drugih. Danas se 
uglavnom koriste propisane mjere Međunarodnoga sustava (SI) i dr. suvremene mjere, a u prošlosti su se 
primjenjivali mnogobrojni sustavi i mjere za duljinu, ploštinu zemljišta, težinu, kapacitet i dr. Raspadom Rimskoga 
Carstva došlo je do velikih promjena koje su dovele do nastanka novih i raznolikih jedinica, ali novi sustav u širokoj 
uporabi oblikovala je u Istri tek Mletačka Republika XIII.-XV. st. Osnovne mletačke mjere za duljinu bile su: 
miglio veneto, mille passi (milja: 1,738 km), pertica grande, cavezzo (venecijanski hvat: 2,086 m), pertica piccola, 
ghebbo (mali venecijanski hvat: 1,564 m), passo (korak: 1,738 m), piede (stopa: 0,347 m), onda (unča: 0,028 m), 
linea (linija: 0,002333 m), dedmi (desetine: 0,000233 m). http://istra.lzmk.hr/danak. aspx?id=1772. 

226 La corazza e un indumento protettivo utilizzato per difendere ii busto di colui che la indossa da danni 
intenzionali o casnali durante un combattimento militare; e tipicamente assodata al soldato. II nome deriva dal 

Tijekom rata seljačkim se zapregama prevozilo oružje, strjeljivo, prtljaga plaćeničke vojske, 
dvopek, vino, kruh i teglili teški topovi po brdskim terenima Ćićarije i Krasa. Tinjan je bilo 
obzidano mjesto u blizini mletačke granice iz kojega je seljačka gerila i soldateska kretala u 
pljačkaške pohode protiv Benečana" i mletačke Istre . Prvi pokušaj osvajanja Tinjana 
poduzeli su vojni zapovjednik Paulo Emilio Martinengo i podestat Sutlovreča, kada su se s 
vojnicima prišuljali pod zidine s ,,mortalettom 229 “. Zidine su odoljele napadu pa se podestat 
obratio za pomoć generalnome providuru Marcu Loredanu. Loredan je doveo u Sutlovreč 
soldatesku i dva velika topa. Usred „bijela dana“ je mletačko konjaništvo i pješaštvo izvršilo 
juriš na Tinjan i okolne brežuljke po kojima su se nalazile straže Kraljevaca. U sukobu su 
poginula dva Kraljevca, a dvojica su zarobljena. Mlečani su zarobili i sina tinjanskog suca, što je 
dodatno ubrzalo predaju, a Tinjan će ostati u mletačkim rukama do kraja rata 230 . Nakon osvajanja 
kaštela 9.ožujka 1616. dolazi do prekretnice u ratu: više se ne izbjegavaju izravni vojni okršaji. 
Tinjan je bio važna odskočna točka za zauzimanje Žminja, nakon Pazina glavnoga austrijskog 
vojnog uporišta 231 . Znatno je bio ojačan položaj mletačkih plaćenika u Istri. Zapovjednici nisu 
više držali svoje čete u kaštelima i dopuštali protivniku da neometano pljačka i pali sela, već su i 
sami započeli s pljačkaškim upadima na teritorij Pazinske knežije. Plaćenicima se pridružuju i 
mnogobrojni seljaci kojima je providur Loredan proglasom obećao da će moći zadržati sav plijen 
otet s neprijateljskoga područja. Oteli su 5146 grla sitne i 1730 grla krupne stoke. Rat i pljačka 
pretvorili su se u gospodarsku kategoriju 232 . U svibnju plaćenici iz Motovuna poduzeli su pohod 
na Kašćergu i Kršiklu, spalivši oba sela. No već u srpnju iste godine, seljaci i vojnici iz Pazinske 

tatino coriacia, attraverso ii volgare *coriacja (= di cuoio), da corium (= cuoio). La corazza e uno degli elementi 
costitntivi dell''armatura. E stata utilizzata durante tutta la storia scritta, a partire da pelli, cuoio ed osso, fino al 
passaggio al bronzo epoi aU’acciaio durante iiMedioevo, fino alle corazze moderneprodotte in kevlar, dyneema (o 
spectra) e materiali ceramici. https://it.wikipedia.org/wiki/Corazza. 

~ 7 Benečani, podanici mletačke Pokrajine Istre za austrijsko-mletačke političke podjele Poluotoka. Dugotrajna 
socijalna napetost između Benečana i Kr aljevaca (austrijskih podanika) kulminirala je tijekom Uskočkoga rata, koji 
je imao pogubne posljedice za demografski i gospodarski razvoj Istre, http://istrapedia.hr/hrv/2983/benecani/istra-a- 
z/. 

228 Miroslav Bertoša, nav. dj., str. 333.-337. 

229 Sprava za paljenje „petardi 11 pomoću baruta. Isto, str. 372. 

230 Miroslav Bertoša, nav. dj., str. 372. 

231 http://istra.lzmk.hr/clanak.aspx ?id=2864. 

232 Miroslav Bertoša, nav. dj., str. 338. 

knežije vratili su udarac, provalili na Motovunštinu, gdje su u okolici sela Novaki spalili snopove 
žita 233 . Zbog nedostatka radne snage žetveni su se radovi obavljali vrlo sporo, Mnogi su seljaci 
Buzeštine i Krasa stupili u plaćeničku vojsku i borili se po raznim dijelovima Istre, pa i izvan 
nje. Mnogi su Buzećani stupili u plaćeničke čete lakog konjaništva ( leggieri ). To su bili seljaci iz 
popaljenih sela koje je rašporski kapetan primio u vojnu službu da bi ih spasio od gladi i 
omogućio da ostanu u svojem kraju. Mnogi su se istarski seljaci pod lažnim imenima potajno 
prijavljivali u plaćeničke jedinice i na taj način izbjegavali dugotrajno besplatno služenje u 
četama „črne vojske“, mnoge radne obveze i novčana podavanja. Ako bi se otkrio njihov 
identitet, zapovjednici bi ih odmah isključivali iz plaćeničkih četa. Hvatanje seljaka postaje vrlo 
unosno i u tijeku rata sve raširenija pojava. Uhićenike su podvrgavali ispitivanju, da bi od njih 
izvukli što više podataka o jačini protivničke strane, o rasprostranjenosti i smještaju vojske, 
vrstama oružja u uvrdama i si. Dok su nadvojvodini zapovjednici tražili visoki novčani otkup, 
prijeteći prodajom Benečana Turcima u ropstvo, zarobljeni Kraljevci su služili kao veslači- 
kažnjenici na mletačkim galijama. Novac za otkupninu su davale ne samo pojedine obitelji 
otetih, već prvenstveno mletački rektori iz državne blagajne 234 . 


12.4. Druga i treća godina rata - uspjesi mletačkoga oružja 

Iako je godina 1616. protekla u gotovo svakodnevnim međusobnim sukobima vojske i 
pučanstva s obje strane granice, iz kojih su nadvojvodina vojska, uskoci i seljaci češće izlazili 
kao pobjednici, od osvajanja Tinjana u ožujku strateški se položaj Mlečana počeo popravljati 235 . 
Napadi na nadvojvodin teritorij trebali su što više iscrpiti protivničku stranu i omogućiti 
ostvarivanje glavnog ratnog plana - osvajanje Pazinske knežije 236 . Nekoliko primjera: ,,U rujnu 
1616. mletačka vojska zauzme Beram, ali pokušaj osvajanja Trviža, Lindara, Gračišća i Pićna 
doživi neuspjeh. Desetoga listopada četa rašporskog kapetana Tiepola i seljaci Buzeštine spalili 
su kuće i gospodarske zgrade u Cerovlju i Previžu otevši 60 grla krupna i 100 sitne stoke. 


233 Slaven Bertoša, nav. dj., str. 8. 

234 Miroslav Bertoša, nav. dj., str. 339.-341. 

235 Isto, str. 366. 

236 Isto, str. 370. 


74 



Dvadeset krava i volova i mnogo svinja postadu plijenom mletačkog pješaštva koje je 21. X. 
napalo Borut. Krajem mjeseca tri stotine Albanaca i Hrvata te 30 konjanika i 12 mušketira pod 
vodstvom kapetana Marca Verzija opljačkali su i spalili osam mjesta na prostoru Knežije: Golać, 
Gradišće, Lužane, Javorje, Obrov, Bač i Požane 237 . Plaćenici, potpomognuti milicijama i 
naoružanim seljacima, uspjeli su do kraja prosinca 1616. uništiti gotovo sva važnija 
nadvojvodina uporišta iz kojih su se vršili prodori na područje Republike sv. Marka. Konjički 
providur Alvise Zorzi s milicijama iz Labina napao je 5. studenog kaštel Šumber i spalio sve 
njegove burgove. U napadima je uništena velika količina ulja, vina i soli i oteto dosta stoke. 
Mletačka je vojska ubila 20 Šumberaca koji su pokušali braniti burgove dok su se ostali povukli 
u kaštel. Također su spaljena dva mosta na rijeci Raši preko kojih su nadvojvodina vojska i 
žiteljstvo vršili napade na Labinštini. Potkraj mjeseca posada iz Huma i seljaci upali su u Žejane 
i spalili ih, a nakon toga istu sudbinu doživjele su Vele i Male Mune, gdje je uništena velika 
količina sijena, slame i namirnica 238 “. Nakon osvajanja Tinjana zapovjednik Martinengo i 
podestat Sutlovreča htjeli su iskoristiti prisutnost topništva da na prepad osvoje i Žminj. 
Međutim, do toga nije došlo jer je providur Loredan naredio topnicima povratak u Poreč na 
brodove. Početkom srpnja general Antonio Barbaro započeo je s opsadom Žminja i pri tome se 
oslonio na promletačku urotu koju je nekolicina Žminjaca organizirala u Gračišću, Pićnu, 
Lindaru, Trvižu i Bermu. Od opsade se moralo odustati jer je u pomoć opkoljenom Žminju došao 
general Adam von Trautmansdorf, glavni zapovjednik austrijskih četa na furlanskom bojištu. 
Mletački su se plaćenici povukli već na prve glasine o dolasku slavnog vojskovođe. 
Trautmansdorf je, kaznivši urotnike, nastavio s napadom i opljačkao Puljštinu, ali su ga vijesti o 
pogoršanju vojne situacije oko Kobarida (tal. Caporetto) prisilile na povratak u Furlaniju 239 . 

U siječnju 1617. mletačka je vojska zauzela Žminj uz pomoć nadvojvodinih podložnika koji 
su omogućili ulazak Mlečanima u grad kroz rupe u obrambenim zidinama. Mlečane je u Žminj 
uveo Zvane Petrenić kojeg je mletačka vlada u ožujku 1617. nagradila doživotnom plaćom od 
šest dukata mjesečno, a on se zbog straha za vlastiti život preselio na Kretu 240 . Trautmansdorf je 
u Knežiju poslao generala Baldassara Maradasa s 80 oklopnika i dvije čete španjolskih 


23 ' Isto, str. 368. 

238 Isto, str. 369. 

239 Isto, str. 372.-373. 

240 Isto, str. 373. 

mušketira. Oni su preko Podgrada i Lupoglava stigli u Pazin, u svibnju 1617. Maradas je okupio 
nezadovoljnike u pazinskom kaštelu i prisilio ih na pokornost i vjernost nadvojvodi Ferdinandu. 
Španjolski je general 14. svibnja preoteo Gračišće, 26. osvojio Plomin i spalio sve mletačke 
brodove u istoimenoj luci. Žminj nije uspio preoteti i on će ostati u mletačkim rukama do 
sklapanja mira. Novačenjem plaćenika u Ujedinjenim Holandskim Provincijama Mletačka je 
Republika povećala broj vojnika na 17.000. U tijeku travnja i svibnja 1617. transportni su 
brodovi iskrcali plaćeničke čete u Veneciji. Venecija je u ratu s nadvojvodom tražila i plaćala 
najamnike gdje god ih je mogla naći, bez obzira na nacionalno podrijetlo i vjersku pripadnost. 
Među plaćenicima je bilo dosta turskih pripadnika iz Bosne i Albanije. Neprijatelji su optuživali 
Veneciju da se čak služi Turcima protiv kršćanskog vladara 241 . U Furlaniji, nakon 
Tratmandsforove pogibije 7. lipnja 1617., Gradiška se našla u teškom položaju. Mletačka je 
opsada spriječavala dopremanje strjeljiva i hrane, pa je predaja postala pitanje dana. Tada je na 
bojište stupila vojska generala Albrechta Wallensteina kojemu će pripasti glavna zasluga što se 
Gradiška održala do sklapanja mira. Gotovo u isto vrijeme 24 , na istarskoj fronti je providur 
Alvise Zorzi poduzeo napad na Pazin. Spalio je burgove, ah su zidine kaštela izdržale navalu 
mletačkih plaćenika te su se morah povući, usput opljačkavši Pazinštinu i Pićanštinu. U 
posljednjoj fazi Uskočkog rata premoć Venecije postajala je sve izrazitijom 243 . Polovicom ožujka 
1617. providur Tiepolo ranjen je u nogu nedaleko Uupoglava, u zasjedi koju su postavili 
Kraljevci. Nekol ik o dana kasnije uslijedila je osveta mletačke vojske. Zapovjednici buzetske 
vojne posade - kapetani Marco Verzi i Gasparo Buffo - krenuli su u Pazinsku knežiju s 
konjanicima-plaćenicima i ,,černidama“. Dugo su lutah s vojskom jer nisu imali koga napasti i 
opljačkati, budući da su pojedina sela bila uništena, a stanovništvo se s ostacima stoke i imovine 
sklonilo u utvrđene kaštele. Odlučili su postaviti zasjedu seljacima Grdosela i oteti im stoku kada 
u rano jutro krenu na njive i pašnjake. Dva sata prije zore grdoselski su seljaci počeli izlaziti iz 
kaštela, međutim, odmah su se razbježali kada su otkrili skrivene konjanike. Trčeći niz padinu, 
spasili su vlastiti život i slobodu, ah krupnu stoku nisu mogli spasiti. Verzi i Buffo oteli su preko 
50 volova. U Grdoselu je mletačka vojska spalila nekoliko kuća i dva seoska mlina. Rašporski 
kapetan i istarski providur Tiepolo je vrlo predano i odlučno izvršavao ovakve i slične zadatke u 

241 Gligor Stanojević, nav.dj., str. 288. 

2L Dana 6. srpnja 1617. 

243 Miroslav Bertoša, nav. dj., str. 374. 

korist Republike, posebice nakon što se ratna sreća u potpunosti okrenula u korist Mletačke 
Republike 244 . 


12. 5. Diplomatske peripetije i postmadridsko ratovanje u Istri 

Od samog početka rata vodili su se pregovori o miru. Rimska kurija je smatrala da je rat 
između dva kršćanska vladara nenormalan i da slabi snage kršćanskih država, što može koristiti 
samo Turcima. Papa je nastojao nametnuti se kao posrednik i arbitar u sukobu između Venecije i 
nadvojvode. Po instrukcijama iz Rima papinski nuncij ponudio je svoje usluge u rješavanju 
uskočkog pitanja. Početkom listopada 1615. nuncij je javio papi da „što se tiče uskoka Mlečani 
nisu u svemu krivi“. Mletačka vlada nastojala je uvjeriti papu u svoju odanost i ispravnost. 
Sredinom istog mjeseca Venecija je službeno prenijela papi da joj je jedini cilj privesti završetku 
uskočko pitanje. Mletačka vlada prikrivala je svoje prave namjere kada uvjerava papu da ne želi 
rat. Kada su oružana neprijateljstva između Venecije i nadvojvode uzela šire razmjere, papa je 
ponovno intervenirao i predložio zaraćenim stranama obustavu neprijateljstva na dva mjeseca, za 
koje će se vrijeme pronaći izlaz iz krize 245 . Razgovori o primirju koje je najprije, nezadovoljna 
razvitkom događaja u Furlaniji, zatražila Venecija, zbog naoružavanja s obje strane teku sporo. 
Car inzistira na tome da Venecija mora učiniti prvi korak, povući svoju vojsku iz zaposjednutih 
mjesta u Furlaniji i ukinuti blokadu primorskih gradova. U veljači 1616. uključili su se u 
mirovne pregovore toskanski veliki vojvoda Cosimo Medici i mantovski vojvoda Ferdinando 
Gonzaga putem svojih poslanika u Veneciji. Pokušah su nagovoriti Veneciju da uspostavi status 
quo i povuče se iz Furlanije. Venecija ostaje pri tome da za rješavanje sporova ne treba poći od 
posljednjeg uzroka, nego da valja ukloniti „causa prima“. Zato samo uklanjanje uskoka iz Senja i 
primorskih gradova može donijeti trajan, istinski mir 246 . Španjolski guverner u Milanu šalje u 
Veneciju markiza Manriqueza de Lara s kompromisnim prijedlogom: prvi korak trebaju poduzeti 
obje strane koordinirano i istodobno: Mlečani se trebaju povući iz okupiranih mjesta u Furlaniji, 
a nadvojvoda iseliti iz Senja uskočke vojvode koji se ogriješili o mletačku zabranu izlaska. Papa 
upućuje svojeg nuncija da podupre de Larine prijedloge i zatraži da se zaposjednuta mjesta sve 

244 Isto, str. 377. 

245 Gligor Stanojević, nav.dj., str. 290. 

~ 46 Anna Maria Gruenfelder, „Senj i rat protiv uskoka“, nav. dj., str. 69. 

do konačnog rješavanja sukoba stave pod nadzor neutralna vladara. Venecija je odbila de Larine 
prijedloge kao cjenkanje i isprazno obećanje. Kad je vrhovni zapovjednik Giustiniano 25. ožujka 
1616. doživio težak poraz ispred Gradiške, Mletačka Republika odlučila se na povlačenje iz 
nadvojvodinih mjesta. Zbog neuspjeha na bojištu i rastućeg utjecaja Španjolske na mirovne 
inicijative, Venecija sklapa savez sa Savojama protiv Habsburgovaca i Španjolske 247 . Zbog 
saveza sa Savojama Mletačka Republika mogla si je dozvoliti odbijanje kompromisnih 
prijedloga vezano za uskočko pitanje. Eskalacija rata, naoružavanje i Španjolske te pojačana 
španjolska pomoć nadvojvodi označavaju situaciju sredinom 1616. 248 Rat nije bio odlučen 
bitkama bez pobjednika u Furlaniji i Istri, nego u susretima veleposlanika i izaslanika umiješanih 
strana. Iako su španjolski vladari Milana i Napulja bili spremni nadvojvodi priteći u pomoć 
protiv Venecije i njezinih protestanskih saveznika iz Engleske i Nizozemske, i Španjolska i 
habsburški car zauzeli su se da neprijateljstva brzo okončaju, bojeći se da bi poredak snaga na 
objema stranama mogao dovesti do općeeuropskog sukoba 249 . Car i dalje uskraćuje pomoć 
nadvojvodi i zadovoljava se prosvjedima svojeg poslanika u Veneciji. Nadvojvoda postupno 
uviđa da unatoč mletačkim neuspjesima u ratu, sam ne bi mogao voditi rat unedogled 250 . Pomoć 
Njemačkog Carstva nije ni u jednoj fazi rata bila tol ik a da bi pozitivno utjecala na nadvojvodinu 
ratnu sreću 251 . U zamršenome sustavu poltičkih, gospodarskih, vojnih i diplomatskih previranja u 
bazenu Sredozemnog i Jadranskog mora svoje je interese našla i Španjolska. Njezino 
diplomatsko i vojno mješanje u taj sukob odrazilo se i u Istri. Filip II. upućivao je nadvojvodi 
svoje trupe u Lombardiji, kako bi prislio Republiku da dio svojih trupa prebaci na zapadnu 
granicu 252 . Savojci se brane protunapadima i prodiru do blizu Milana. U kolovozu 1616. došlo je 
do sporazuma između Mlečana i cara u Pragu i do sastavljanja prijedloga „provedbenog 
ugovora“ uz Bečki sporazum iz 1612., tj. habsburšku obvezu: iseliti uskoke iz Senja, protjerati 
sve doseljene venturine i zamijeniti ih u Senju s njemačkom posadom. Austrijanci su se osjećali 
uvrijeđenima zato što ih je obvezivala većina odredaba, a ono do čega im je najviše stalo, 

Isto, str. 70. 

Isto, str. 71. 

Catherine Wendi Bracewell, nav. dj., str. 284. 

Anna Maria Gruenfelder, „Senj i rat protiv uskoka“, nav. dj., str. 71. 
Isto, str. 72. 

Miroslav Bertoša, nav. dj., str. 377. 

sloboda trgovine i plovidbe, spomenuto je tek na kraju. Kada je kurir iz Madrida stigao u Prag s 
viješću da španjolski kralj odobrava pomoć za nastavak rata (8000 pješaka i 1000 konjanika) 
nadvojvoda Ferdinand odbacio je taj sporazum i odlučio se na nastavak rata 253 . Car je predložio 
nadvojvodi postupno implementiranje obveza iz „Bečkog ugovora“. Pouzdavši se u pomoć 
Španjolske, nadvojvoda Ferdinand odbio je careve prijedloge. Carski poslanik u Španjolskoj 
Franz von Khevenhueller zabilježio je u diplomatskom dnevniku da „Španjolskoj čak ide u 
prilog odugovlačenje primirja i održavanje napetosti između Venecije i habsburške dinastije. 
Pritiskom na austrijske rođake, odobravanjem i uskraćivanjem pomoći, španjolski kralj računa s 
većim utjecajem na rješavanje pitanja nasljedstva u Kraljevini Češkoj i u Mađarskoj, kao i na 
učvršćivanje španjolskog utjecaja u Italiji“ 254 . Najveću zabrinutost Serenissimi je izazvala 
španjolska flota napuljskog potkralja Pedra Telleza Girona - poznatijeg pod imenom Duca di 
Ossuna 255 - koja se u nekol ik o navrata u prvoj polovici 1617. zaletjela na istočnu jadransku obalu. 
Potkralj Giron pružao je utočište uskocima, davao im gusarske povelje, omogućivao prodaju 
opljačkane robe i pravio dalekosežne planove za napad na Dalmaciju, Istru, pa i same Mletke” . 
U ožujku 257 1 6 1 7. napuljsko je brodovlje pod Francescom de Riberom krenulo u Zaljev, put 
Istre. U istarskim lučkim gradovima posada je trebala pustiti sidro i stvoriti uporišta 258 . Na vijest 
o ispiovljavanju 33 potkraljeva broda prema Šibeniku i Zadru, mletački su providuri i rektori 
poduzeli znatne mjere opreza. Na vijesti o pojavi španjolske flote u blizini Visa, rašporski je 
kapetan Tiepolo zatražio pomoć iz Venecije i savjetovao konjaničkome providuru Zorziju da 
pokuša umiriti stanovništvo južne Istre koje se počelo pripremati za bijeg. Premda je rašporski 
kapetan u izvješću izrazio sumnju da će „španjolska flota moći prodrijeti tako duboko u Jadran“, 
nakon dolaska broda s teretom naranči iz Brindisija, čiju su posadu činile uhode iz Napuljske 
Kraljevine, prihvatio je zapovijed Senata da zaštiti istarska primorska mjesta, posebicu puljsku 
luku. Tiepolo i Zorzi napravili su plan izgradnje obrambenog vojničkog rova i utvrde na otočiću 
Sv. Andrije u koji su namjeravah smjestiti 200 mušketira i 4 topa, međutim, taj je plan odbačen 


253 Anna Maria Gruenfelder, „Senj i rat protiv uskoka“, nav. dj., str. 72. 

254 Isto, str. 73. 

255 Više o njemu kod: Anna Maria Gruenfelder, „Senj i rat protiv uskoka", nav. dj., str. 74. 

256 Miroslav Bertoša, nav. dj., str. 378. 

~ 37 Profesor Bertoša navodi travanj, nav.dj., str. 378. 

Anna Maria Gruenfelder, „Senj i rat protiv uskoka", nav. dj., str. 74. 

jer se uvidjelo da takva improvizirana utvrda ne bi mogla zaustaviti španjolsku mornaricu 259 . U 
Veneciji je odlučeno da se Pula i ostali dijelovi Istarskoga poluotoka pod vlašću Republike 
zaštite plaćeničkom vojskom. Iz Tržića su u Pulu prebačene brodovima hrvatske i albanske čete. 
Nešto kasnije te su čete pojačane Holanđanima i cimmariottima 260 . Vojska je smještena u 
Rovinju, Piranu, Izoli i Kopru. Španjolska se vojska nije iskrcala na istarsko tlo, ali je uloga 
madridske diplomacije na tijek i završetak rata bila vrlo značajna. Najveći neprijatelji Venecije 
nisu bili oni protiv kojih je ratovala na bojnome polju, već oni koji su protiv nje djelovali 
zakulisno - . Do sukoba napuljskog brodovlja s mletačkim galijama došlo je pred Dubrovnikom 
23. travnja 1617. te ispred Korčule 27. istog mjeseca, gdje je mletačko brodovlje uspjelo rapršiti 
napuljske brodove i natjerati ih u bijeg. Od početka 1617. španjolski poslanik u Veneciji Duque 
de Lerma nastoji primorati Veneciju da pristane na mirovne pregovore s Habsburgovcima u 
Madridu. Venecija je svoju suglasnost uvjetovala istodobnim rješavanjem španjolsko-savojskog 
sukoba. Već na početku razgovora u Madridu zbog tog mletačkog uvjeta nastupa kriza koja je 
uspješno prevladana do travnja 1617. Venecija se držala svojih zahtjeva vezano za španjolski 
sukob i problema s Austrijom: udovoljiti mletačkim interesima jest i ostaje conditio sine qua non 
pregovora 262 . U to vrijeme Mletačka Republika doživljava daljnje neuspjehe na furlanijskom 
ratištu: od travnja 1617. bezuspješno napada Goricu i Gradišku te se na početku ljeta mletački 
zapovjednici okreću prema Trstu, u namjeri da ga odsjeku od zaleđa na potezu Monfalcone- 
Gradiška i na taj način ga osvoje. I sam car bio je za nastavak pregovora, smatrajući da bi trebali 
pregovarati na španjolskom dvoru. Car se zbog toga obratio španjolskom kralju sa zamolbom da 
pomogne uspostaviti mir, kako bi se dinastija oslobodila tereta toga rata, radi što bolje pripreme 
za predstojeće teške sukobe u Carstvu. Od 19. lipnja 1617. pregovori se nastavljaju u Madridu 263 . 
Za trajanja pregovora napuljski potkralj upustio se u novi sukob s mletačkim brodovljem. 
Petnaest naoružanih galeona 264 i 19 kraljevskih galija s vojnicima krenuli su iz Brindisija prema 
Dubrovniku. Mletačka obalna straža, 17 naoružanih galija i 7 vašela suprostavilo se kretanju 

259 Miroslav Bertoša, nav. dj., str. 378. 

260 Naziv za plaćenike unovačene u mletačkoj Albaniji. 

261 Miroslav Bertoša, nav. dj., str. 379. 

J '~ Anna Maria Gruenfelder, „Senj i rat protiv uskoka“, nav. dj., str. 75. 

263 Isto, str. 76. 

264 Galeoni su veliki trgovački brodovi koji su u XVII. stoljeću korišteni i kao ratni, a s mora počinju nestajati u 18. 
stoljeću. 

španjolske flote ispred Hvara. Zapovjednik španjolske armade Don Pedro de Leiva s križem u 
ruci hrabri i natjerava svoju posadu da se bore protiv „bezbožnih Mlečana“, ali se napuljska 
posada okrenula i pobjegla. Dana 21. srpnja 1617. došlo je carevo pismo: car poručuje da je 
spreman na velike ustupke i udovoljavanje mletačkim zahtjevima ako Venecija pristane na 
primirje. Od kraja listopada do 4. studenog vodile su se teške bitke za Gradišku u kojima 
Mlečani nisu uspjeli postignuti svoj cilj - osvajanje gradića. Dana 28. studenog 1617. ispred 
Gradiške zapovjednici sklapaju primirje" . Mirovni pregovori su, kako je već spomenuto, 
započeli u Madridu, zaključeni u Parizu 6. rujna 1617. te potvrđeni u Madridu dvadeset dana 
kasnije - . Vijest o postignutom i potpisanom sporazumu iz Madrida stiže u Veneciju 22. 
listopada 1617. Venecija svojim vojnim zapovjednicima na furlanijskom i istarskom ratištu 
izdaje nalog da se dogovore s austrijskom stranom o primirju. Tek 1. veljače 1618. uslijedila je 
ratifikacija ugovora u Wiener Neustadtu, rezidenciji habsburške braće i donjoaustrijskog 
nadvojvode. U znak novouspostavljenog povjerenja između Venecije i Austrije niti kardinal 
Klesel za austrijsku stranu niti mletački poslanik nisu odmotali zavitke s dokumentima 267 . 

Poslanici mletačkog dužda - Pompeo Giustinian i Antonio de Priuli i nadvojvodini 
predstavnici Karlo Harach i Markard d’Eck - vodili su u Rijeci i na Krku mirovne pregovore, ali 
se istodobno u Istri prolijevala krv, palilo, žarilo i uništavalo sve do čega su jedna ili druga strana 
mogle doći. Početkom listopada 1617. rašporski je kapetan poduzeo jedan pothvat s namjerom 
da ojača mletačku stranu: pokušao je zarobiti pazinskog namjesnika Franju Knežića. Tiepolo je 
saznao od uhoda da će Knežić s manjom pratnjom otići u Rijeku pa je odlučio da ga noću 12. 
listopada podno Učke zarobi. Nakanu je trebao ostvariti kapetan Scipione Verzi. Oko 200 
Verzijevih ljudi čekalo je Knežićev prolazak u blizini sela Vranje, ali zasjeda nije uspjela. 
Pazinski je namjesnik preduhitrio pokušaj otmice i skratio boravak u Vranji 268 . Mletačka je 
vojska tada opljačkala Vranju: oteto je 15 volova i tri konja i spaljeno više kuća i plastova sijena. 
Vranji su u pomoć priskočili uskoci iz Boljuna pa se Verzi počeo povlačiti prema Roču. Došlo je 
do okršaja u kojem su ubijena trojica uskoka. Od početka 1618. postupno se počeo stišavati ratni 
plamen, mletačko-austrijske peripetije i pljačkaši upadi oko istarskih granica. Obje strane bile su 


265 Isto, str. 77. 

266 Miroslav Bertoša, nav. dj., str. 379. 

267 Anna Maria Gmenfelder, „Senj i rat protiv uskoka 11 , nav. dj., str. 80. 
268 Miroslav Bertoša, nav. dj., str. 380. 

potpuno iscrpljene ratom i prisiljene na popuštanje. Mirno je stanje uspostavljeno u Istri tek u 
travnju 1618., kada je Venecija vratila Žminj, tj. u srpnju kada je vratila Brseč, Mošćenice i 
Tinjan. Mletački su plaćenici ostali u utvrdama duž istarske granice s nadvojvodinim posjedom 
sve do kraja 1618. 269 

13. Post bellum 

Ratna su pustošenja teško pogodila Pazinsku knežiju. Već je potkraj srpnja 1616. podestat 
Motovuna zabilježio izjavu seljaka bjegunca iz austrijskog zatočeništva prema kojoj vojska, 
seljaštvo i podanici izloženi gladi, neimaštini i umiranju „proklinju svojega vladara“. Zbog 
nedostatka radnih ruku i vučne stoke propadaju žitarice na poljima, a zemlja ostaje neobrađena. 
Izvješće dvojice carskih poslanika - Ferdinanda Zehentnera i Fenicia Kupferscheina - koji su u 
siječnju 1619. obišli Pazinsku knežiju, opisuje srušena sela i zaseoke, ali napominje da razaranju 
i paleži nisu izbjegla čak ni neka mjesta zaštićena zidinama 270 . Siromašno pučanstvo ne može 
obnoviti domove, pa po nekoliko obitelji živi zajedno u kućicama s malobrojnom stokom. 
Trećina stanovni š tva je poginula u ratnim sukobima ili umrla od haranja epidemija, gladi i 
neimaštine. Među spisima rašporskog kapetana Girolama Cornera sačuvah su se podaci o 
zaštrašujućim razmjerima gospodarskog uništenja mletačke Pokrajine Istre 271 . Prije rata na 
području Države sv. Marka bilo je 180 volova, 1000 krava i teladi i oko 3500 komada stoke sitna 
zuba. Godine 1617. opstalo je osam volova, 5 krava i teladi i 100 komada stoke sitna zuba. U 
prosjeku je ubijeno ili je preminulo između 95 i 99 posto stočnog fonda. Posebice ozbiljni bijahu 
okupacija Labina (tal .Albona) i Plomina (tal. Fianona) od strane Kraljevaca i pljačke Bala (tal. 
Valle) i Vodnjana (tal. Dignano) od strane grofova Frankopana 272 . Oba su područja, mletačko i 
austrijsko, vrlo stradala, posebice granični pojas, no stanovništvo Knežije, opterećeno 
mnogobrojim feudalnim obvezama, našlo se u težem položaju 273 . Iako su nasilno prekinute veze 
između dva susjedna područja uspostavljene odmah nakon završetka rata, tijek njihova 

269 Isto, str. 381. 

270 Isto, str. 384. 

271 Isto, str. 385. 

27 ~ Egidio Ivetić, Istria nel tempo , str. 311. 

273 Miroslav Bertoša, nav. dj., str. 396. 

učvršćivanja i ustaljivanja je bio vrlo spor i težak. Prethodno spomenuti dvorski poslanici 
procijenili su 1619. ratnu štetu na iznos od 436.967 forinti. O veličini svote govori podatak daje 
potkraj Tridesetgodišnjeg rata, kada je Carstvo zapalo u novčane teškoće, Knežija prodana 
bogatim mletačkim trgovcima, braći Antoniu i Girolamu Flanginiju, za 350.000 florina. Carski 
poslanici ističu u izvješću da se podanici Knežije neće oporaviti od pretrpjelih šteta i razaranja ni 
za 20-30 godina pa predlažu da se privremeno ukinu urbarijalna podavanja, osim desetine, 
prireza od žita i vina i osobnih službi 274 . Za razl ik u od rata 1508.-1523., tzv. rata Cambraiske 
lige, oružano-pljačkaški okršaji dostignuli su daleko veće razmjere, posebice u području oko 
granice, gdje je ubijeno oko 30-50 posto stanovništva, porušeno ili spaljeno 60-90 posto kuća i 
napušteno 90-98 posto zemljišnih površina koje su se dotad obrađivale. Rat je potaknuo 
mnogobrojna unutarnja migracijska kretanja, posebice bjegove u manje ugrožena područja. Iako 
su udaljeniji dijelovi poluotoka bili slabijem pogođeni pljačkom i uništavanjem, ipak je Uskočki 
rat upropastio gospodarstvo primorskih gradova i njihova teritorija. Katastrofalnom uništenju 
istarskoga gospodarstva pridružila se 1631.-1632. jedna od najjačih epidemija kuge koja je osim 
Istre zahvatila i mnoge europske zemlje, pa su višegodišnja nastojanja mletačkih i austrijskih 
vlasti da se novčanim ulaganjima i kolonizacijskom politikom obnovi gospodarstvo Istre, još 
jednom doživjela neuspjeh. Uskočki je rat bio posljednji ratni sukob na istarskome tlu. Sve do 
Drugoga svjetskog rata Istra nije bila pozornica oružanih okršaja i sukoba vojske i naoružanog 
stanovništva. Međutim, mnogobrojni čimbenici - haranja raznih bolesti, velika smrtnost, 
oskudice i gladne godine, odlazak najvitalnije muške radne snage na daleka bojišta u doba 
dugotrajnih ratova koje Republika u XVI. i XVII. stoljeću vodi s Osmanlijama te mletačka 
politika prema Istri - sprječavah su istarsko žiteljstvo da u tom dugom razdoblju relativna mira 
ostvari značajniji gospodarski napredak 275 . O posljedicama Uskočkog rata dovoljno govori i 
odluka motovunskoga gradskog vijeća iz veljače 1632., kojom se potvrđuje da općina ne može 
vratiti državni dug jer se nalazi u velikoj bijedi „zbog posljedica izazvanih posljednjim ratom”. 
Bilo je to trinaest i pol godina nakon njegova završetka! 276 


274 Isto, str. 397. 

275 Isto, str. 404.-405. 

276 Slaven Bertoša, nav. dj., str. 9. 

Što se tiče samih uskoka, nakon potpisivanja mira u Madridu i ratifikacijom u Parizu, njihova 
je sudbina bila zapečaćena. Dogovoreno je da se sve strane vrate na prijeratne granice, pod 
uvjetom da uskoci budu iseljeni iz Senja i zamijenjeni njemačkom posadom. Prvotno se smatralo 
da niti ovaj prijedlog neće imati više uspjeha od prethodnih, ali Habsburgovci, onog trenutka kad 
su promijenili mišljenje, tj. kada su vidjeli da im uskoci donose više štete nego koristi, odlučili su 
ih trajno iseliti iz Senja 277 . Glavni razlog za to je bio Tridesetogodišnji rat. Naime, nadvojvoda 
Ferdinand počeo je preuzimati carske ovlasti, a sredinom 1618. češki staleži pobunili su se protiv 
carskog kršenja dogovora o vjerskoj toleranciji, te je započeo 30-godišnji rat. Habsburzi su u taj 
rat uložili sva sredstva koja su im bila na raspolaganju te si nisu mogli dozvoliti da dok traje rat 
na području srednje i sjeverne Europe njihovi vojnici provociraju napade Osmanlija i osvetu 
Mlečana. Uskočki prepadi, koji su koristili Vojnoj granici za vrijeme rata s Turcima, sada su 
zbog promjenjenih geopolitičkih okolnosti postali teret te mogli izazvati ozbiljne neprilike. 
Odlučnost s kojom su habsburški i mletački povjerenici pristupili preobrazbi uskočke 
organizacije u Senju odražavala je promjenu stajališta glede korisnosti uskoka. Zajedničko 
povjerenstvo sastalo se u travnju 1618. Odlučili su da uskoci trebaju biti protjerani iz Senja na 
najmanje 50 km od obale, sukladno Madridskom sporazumu. Po kratkom postupku popisani su 
svi uskoci u Senju; oni koji nisu imali sredstava za život poslani su na službu u Brinje i Otočac, 
lađe koje su koristile u prepadima spaljene su u Rijeci, a uskoci koji su i dalje sudjelovali u 
prepadima stavljeni su izvan zakona i na njihove je glave raspisana nagrada 278 . Na taj način je u 
globalu i u historigrafiji rješeno uskočko pitanje koje je punih 80 godina opterećivalo i zadavalo 
glavobolje Serennissimi, a izazivalo strah i trepet kod Osmanlija. Uskočko ime ostalo je sinonim 
za hrabrost i opstalo je u narodnoj predaji i epskim pjesmama sve do dana današnjeg. 


277 Catherine Wendi Bracewell, nav. dj., str. 284. 

278 Isto, str. 285. 

15. Sažetak 


Šesnaesto i sedamnaesto stoljeće vrlo je turbulentno razdoblje, s konstantnim fluktuacijama 
stanovništva prvenstveno zbog osmanske opasnosti. Osmanlije, od nepoznata plemena u Maloj 
Aziji u XIV. stoljeću, uzdižu se do jedne od najvećih europskih i svjetskih sila, doprijevši 
tijekom XVI. stoljeća sve do srca srednje Europe - Beča. Na prostorima hrvatskih zemalja 
odvijale su se neprestane borbe protiv osmanskih osvajača koje su kulminirale bitkom kod Siska 
1593. i velikom pobjedom kršćanstva nad islamom, čime je započeo „dugi turski rat“, a 
zaključen je mirom u Žitvatoroku 1606. Osmanlije su napredovale gotovo do Kvarnera, a 
njihova osvajanja na ovim prostorima zaustavila su se pred gradom Senjom, s time da su 
prethodno zauzeli čitavu Liku krajem drugog desetljeća XV. stoljeća. Uskoci, nazvani kasnije 
senjski, jer im je glavna baza operacija bio grad Senj, pod austrijskom zaštitom, nisu bili samo 
pridošlice s pograničnog mletačko-osmanskog i austrijsko-osmanskog područja, već i 
mnogobrojni dobrovoljci iz austrijskog područja koji će kasnije činiti grupaciju pod skupnim 
imenom senjski uskoci zajedno s građanima Senja. Bez tih triju država, njihovih stalno prisutnih 
antagonizama, sukoba religija i oportunizma sa svih strana te mletačkih i turskih jataka, 
nemoguće je zamisliti uskočku borbu. Zanimljiv je to fenomen sjevernog dijela istočne obale 
Jadrana, koji se u svojim prepadima širio od Istre pa sve Bokokotorskog zaljeva: za jedne 
zločinci, gusari i odmetnici, za druge heroji, prevodnici „antemurale christianitatis“ u borbi 
protiv osmanskih osvajača i najjeftinija vojska na južnim granicama Habsburškog Carstva. 
Uskoci su se povodili za pljačkom iz vrlo jednostavnog razloga: konstantna oskudica i škrti kraj 
u kojem su boravili. Modus operandi je izgledao otprilike ovako i ponavljao se desetljećima: 
uskoci bi isplovili na more u pljačkanje turskog teritorija, uz pomoć jataka domognuli se bogatog 
plijena, Mlečani bi ih gonili s relativno malo uspjeha, kasnije bi Turci Mlečane optužili da im 
pomažu kada tako lako prelaze preko njihovog teritorija, a Mlečani bi se žalili nadvojvodi koji ih 
je svaki put umiravao da će ukloniti uskoke iz Senja, znajući vrlo dobro da to neće učiniti sve 
dok su mu bili korisni. Pri kraju XVI. i početkom XVII. stoljeća tenzije postaju nepodnošljive, 
što kulminira u mnogobrojnim mletačkim blokadama Hrvatskoga primorja i svaki pokušaj 
pomirenja i izglađivanja prepreka je bio vrlo efemernog karaktera, što će kulminirati u 
Uskočkom ratu 1615.-1618. ili ratu za Gradišku. Rat se vodio zbog stoljetnih sukoba i razmirica 
između „mletačkog lava i austrijskog orla“, a gospodarska komponenta je odigrala veliku ulogu. 

Podanici jednih i drugih borit će se za banderijalnu svijest, a ne po etničkom principu, u što nas 
je pokušala uvjeriti romantičarska historiografija XIX. stoljeća. Tijekom i nakon završetka rata 
istarsko gospodarstvo je bilo upropašteno i neće se oporaviti sljedećih nekoliko stoljeća, a 
najviše je stradao upravo nedužni istarski seljak. Uskoci su u tom ratu imali epizodnu ulogu, a 
njihova balada završit će nakon što su vel ik e sile, potpisavši sporazume u Madridu i Parizu, 
odlučile da im uskoci jednostavno više nisu potrebni te su postali višak kojeg se treba po 
kratkom postupku riješiti. To se nije dogodilo preko noći, ali uskočko pitanje je prestalo stvarati 
probleme u odnosima Republike Venecije i Kuće Austrije. Uskočko ime ostalo je sinonim za 
hrabrost i preživjelo je u narodnoj predaji i epskim pjesmama sve do današnjih dana. 

16. Summary 


The sixteenth and the seventeenth century were highly turbulent periods with constant 
fluctuations of population primarily because of the Ottoman incursions. Ottomans, who were 
from an obscure tribe in Asia Minor in the fourteenth century, have risen to be one of the greatest 
European and world powers ali the while advancing towards the heart of Central Europe - 
Vienna. In the areas of the Croatian lands constant struggle was taking place against the 
onslaught of the Ottoman invaders that čame to its peek with the battle of Sisak in 1593. and 
with a grand victory of Christianity over Islam. Because of the aforementioned situation a „long 
Turkish war“ took place and was concluded with peace in Zitvatorok in 1606. Ottomans 
advanced almost up to the Kvarner region, and their conquests in these areas halted in the close 
surroundings of the city of Senj. Before these triumphs, i.e. at the end of the second decade of the 
fifteenth century, they conquered entire Lika. Uskoks, latter called from Senj, because their main 
base of operations was the city of Senj which was under the Austrian protection, were not just 
newcomers from the regions of Venetian- Ottoman and Austrian- Ottoman dichotomy, but were 
also numerous volunteers from Austrian regions who will later, along with its citizens, form an 
overall group under the name of Uskoks from Senj. Without these three States, their constantly 
present antagonisms, their religious conflicts and oportunisms from ali sides and also Venetian 
and Turkish accomplices, it would be impossible to imagine Uskoks struggle. We can observe an 
interesting phenomena of the northern part of the east Adriatic coast, which in its incursions 
spreaded from Istria ali the way to the bay of Boka. For some they were criminals, corsairs and 
outlaws, while for the others they were heroes, fuglemans of “antemurale christianitatis” in the 
conflict against the Ottoman invaders and the cheapest army on Southern borders of the 
Habsburg Monarchy. Uskoks embraced robbery for very simple reasons: constant scarcity and 
stingy area in which they sojourned. Modus operandi looked approximately like this and it 
continued unaffected for decades: the Uskoks would sail out to sea with the aim of raiding the 
Ottoman territory. Thanks to the assistance of their accomplices, they would then procure a vast 
amount of plunder. Venetians would hunt them down with little or no success, and later the 
Turks would accuse Venetians of helping the Uskoks since they used to pass over their terrain 
with ease and the Venetians would then complain to archduke who placated them by saying that 
he will remove Uskoks from Senj. Hovvever, he was fully aware that he would not do such a 

thing as long as they were useful to him. At the end of the sixteenth and at the beginning of the 
seventeenth century the tensions were becoming unbearable. Because of this fact, the situation 
partaining the aforementioned events, culminated in numerous Venetian blockades of the 
Croatian Littoral and every endeavor of reconciliation was of rather ephemeral character which 
culminated in the Uskok war in the 1615. which lasted until the 1618., also called the War of 
Gradišća. The war was fought because of the centennial quarrels and disputes betvveen the 
“Venetian lion and the Austrian eagle”, and the economic component played a major role. 
Althought the Romanticistic historiography of the nineteenth century tried to convince us that 
vassals on the both sides would fight for the ethnical principle, it was simply not true because 
they fought only for the allegiance to the banner. During the war and after its cessation, the 
Istrian economy was ruined and it would not recuperate in the following centuries. This led to 
the ungrateful State because of which the innocent Istrian serf suffered the most. In this war the 
Uskoks had an episodic role, and their ballad terminated after the great powers, by signing the 
treaties in Madrid and Pariš, had decided that the Uskoks were simply no longer neccesary and 
that they became an encumbrance that was needed to be disposed in a brief manner. However, it 
did not happen overnight, but the Uskok question stopped creating problems in the relations of 
the Republic of Venice and the House of Austria. Uskoks name remained a synonym for valor 
and it survived in folk tales and epic songs hitherto. 

